cyanic-selkie/wikianc huggingface dataset:
ߥߐ߬ߙߍߘߐ߫
ߥߐ߬ߙߍ-ߘߐ߫ ߣߌ߫ ߛߌ߰ߢߐ߲߰ ߛߏ ߘߏ߫ ߟߎ߫ ߕߍ ߝߏ߬ߣߊ߲
߷ ߁߭- ߝߎߥߊ-ߞߐ߫ ߦߴߊ߬ ߕߟߋ߬ߓߐ ߥߙߏ߬ߘߎ߮ ߘߐ߫ ߞߎߘߍ߫ ߂ ߝߏ߬ߣߊ߲ ߠߊ߫. ߷ ߂߲- ߓߊߓߌߟߊ߫ ߛߏ߫ ߞߎߘߊ ߦߴߊ߬ ߕߟߋ߬ߓߐ ߥߙߏ߬ߘߎ߮ ߘߐ߫ ߞߎߘߍ߫ ߂ ߝߏ߬ߣߊ߲ ߟߊ߫. ߷ ߃߲- ߝߊߘߎ߯ ߦߴߊ߬ ߕߟߋ߬ߓߐ ߥߙߏ߬ߘߎ߮ ߘߐ߫ ߞߎߘߍ߫ ߆ ߝߏ߬ߣߊ߲ ߟߊ߫. ߷ ߄߲- ߝߙߊ߬ߓߊ-ߘߐ߫ ߦߴߊ߬ ߕߟߋ߬ߓߐ ߥߙߏ߬ߘߎ߮ ߘߐ߫ ߞߎߘߍ߫ ߈ ߝߏ߬ߣߊ߲ ߠߊ߫. ߷ ߅߲- ߤߙߍߡߊߞߐߣߐ߲߫ ߦߴߊ߬ ߕߟߋ߬ߓߐ ߥߙߏ߬ߘߎ߮ ߘߐ߫ ߞߎߘߍ߫ ߁߃ ߟߊ߫. ߷ ߆߲- ߝߏߘߋߞߊߙߌߦߊ߫ ߦߴߊ߬ ߕߟߋ߬ߓߐ ߥߙߏ߬ߘߎ߮ ߘߐ߫ ߞߎߘߍ߫ ߂߅ ߝߏ߬ߣߊ߲. ߷ ߇߲- ߝߎߥߊ-ߞߐ߫ ߝߊ߬ߙߊ-ߝߍ߬ ߦߴߊ߬ ߕߟߋ߬ߓߐ ߘߐ߫ ߞߎߘߍ߫ ߂ ߝߏ߬ߣߊ߲ ߠߊ߫. ߷ ߈߲- ߞߎ߯ߙߎߣߍ߲߫ ߦߴߊ߬ ߕߟߋ߬ߓߐ ߘߐ߫ ߞߎߘߍ߫ ߃ ߝߏ߬ߣߊ߲ ߠߊ߫. ߷ ߉߲- ߞߊ߬ߟߌ߲߬ߞߐ߫ ߦߴߊ߬ ߕߟߋ߬ߓߐ ߘߐ߫ ߞߎߘߍ߫ ߄ ߝߏ߬ߣߊ߲ ߠߊ߫. ߷ ߁߀߲- ߞߊ߲ߛߊߕߐ߫ ߦߴߊ߬ ߕߟߋ߬ߓߐ ߘߐ߫ ߞߎߘߍ߫ ߁߅ ߝߏ߬ߣߊ߲ ߠߊ߫. ߷ ߁߁- ߓߍ߬ߙߍ-ߟߊ߫ ߦߴߊ߬ ߕߟߋ߬ߓߐ ߘߐ߫ ߞߎߘߍ߫ ؟؟؟. ߷ ߁߂߲- ߜߊ߰ߛߊ߫ ߦߴߊ߬ ߕߟߋ߬ߓߐ ߘߐ߫ ߞߎߘߍ߫ ؟؟؟. ߷ ߁߃߲- ߓߞߐߕߌߓߊ߫ ߦߴߊ߬ ߕߟߋ߬ߓߐ ߞߐ߰ߘߎ߮ ߘߐ߫ ߞߎߘߍ߫ ؟؟؟. ߷ ߁߄߲- ߓߐ߯ߕߌ߬ ߦߴߊ߬ ߕߟߋ߬ߓߐ ߘߐ߫ ߞߎߘߍ߫ ߄ ߝߏ߬ߣߊ߲ ߠߊ߫. ߷ ߁߅߲- ߝߊ߬ߙߊ-ߝߍ߬ ߦߴߊ߬ ߕߟߋ߬ߓߐ ߘߐ߫ ߞߎߘߍ߫ ߃ ߝߏ߬ߣߊ߲ ߠߊ߫. ߷ ߁߆߲- ߞߊ߲ߛߊߣߌ߲-ߞߊ߲߬ ߦߴߊ߬ ߕߟߋ߬ߓߐ ߘߐ߫ ߞߎߘߍ߫ ߂ ߝߏ߬ߣߊ߲ ߠߊ߫. ߷ ߁߇߲- ߞߓߊ߬ߟߊ߫ ߦߴߊ߬ ߕߟߋ߬ߓߐ ߞߐ߰ߘߎ߮ ߘߐ߫ ߞߎߘߍ߫ ߃ ߝߏ߬ߣߊ߲ ߠߊ߫. ߷ ߁߈߲- ߡߊ߯ߙߌߝߎ߫ ߦߴߊ߬ ߕߟߋ߬ߓߐ ߞߐ߰ߘߎ߮ ߘߐ߫ ߞߎߘߍ߫ ߄ ߝߏ߬ߣߊ߲ ߠߊ߫. ߷ ߁߉߲- ߛߋ߬ߓߋ-ߞߕߐ߫ = (ߛߋ߲߬ߓߋ߬ߞߕߐ߫) ߦߴߊ߬ ߕߟߋ߬ߓߐ ߞߐ߰ߘߎ߮ ߘߐ߫ ߞߎߘߍ߫ ߅ ߝߏ߬ߣߊ߲ ߠߊ߫. ߷ ߂߀߲- ߞߎ߯ߙߎ߫ ߦߴߊ߬ ߕߟߋ߬ߖߌ߮ ߥߙߏ߬ߘߎ߯ ߘߐ߫ ߞߎߘߍ߫ ߁ ߝߏ߬ߣߊ߲ ߠߊ߫. ߷ ߂߁- ߓߊߓߌߟߊ߫ ߝߎߥߊ-ߘߐ߫ ߦߴߊ߬ ߞߐ߰ߘߎ߮ ߘߐ߫ ߞߎߘߍ߫ ߃ ߝߏ߬ߣߊ߲ ߠߊ߫. ߷ ߂߂߲- ߓߊߓߌߟߊ߫ ߞߐ߲߬ߞߍ-ߞߘߐ߫ ߦߴߊ߬ ߥߙߏ߬ߘߎ߮ ߘߐ߫ ߞߎߘߍ߫ ߄ ߝߏ߬ߣߊ߲ ߠߊ߫. ߷ ߂߃߲- ߓߎߙߎ߲ߓߊ߫ ߦߴߊ߬ ߥߙߏ߬ߘߎ߮ ߘߐ߫ ߞߎߘߍ߫ ߂߀ ߝߏ߬ߣߊ߲ ߠߊ߫. ߷ ߂߄߲- ߞߐ߭ߘߎ߰ߟߊ߫ ߦߴߊ߬ ߕߟߋ߬ߖߌ߮ ߥߙߏ߬ߘߎ߮ ߘߐ߫ ߞߎߘߍ߫ ߂ ߝߏ߬ߣߊ߲ ߠߊ߫. ߷ ߂߅߲- ߞߏ߲߬ߓߏߞߙߏ߬ ߦߴߊ߬ ߕߟߋ߬ߖߌ߮ ߥߙߏ߬ߘߎ߮ ߘߐ߫ ߞߎߘߍ߫ ߃ ߝߏ߬ߣߊ߲ ߠߊ߫. ߷ ߂߆߲- ߞߊ߲ߛߊ-ߕߐ߫ ߛߙߋߦߊ߫ ߦߴߊ߬ ߕߟߋ߬ߖߌ߮ ߥߙߏ߬ߘߎ߮ ߘߐ߫ ߞߎߘߍ߫ ߆ ߝߏ߬ߣߊ߲ ߠߊ߫. ߷ ߂߇߲- ߛߙߍߖߌ߬ߞߊ߬ ߦߴߊ߬ ߕߟߋ߬ߖߌ߮ ߥߙߏ߬ߘߎ߮ ߘߐ߫ ߞߎߘߍ߫ ߈ ߝߏ߬ߣߊ߲ ߠߊ߫. ߷ ߂߈߲- ߓߎ߰ߓߋ߫ ߦߴߊ߬ ߕߟߋ߬ߖߌ߮ ߘߐ߫ ߞߎߘߍ߫ ߂ ߝߏ߬ߣߊ߲ ߠߊ߫. ߷ ߂߉߲- ߞߊ߲ߛߓߊ-ߟߊ߫ ߦߴߊ߬ ߕߟߋ߬ߖߌ߮ ߘߐ߫ ߞߎߘߍ߫ ߅ ߝߏ߬ߣߊ߲ ߠߊ߫. ߷ ߃߀߲- ߜߟߊ߬ߞߐ߬ߣߌ߲߫ ߦߴߊ߬ ߕߟߋ߬ߖߌ߮ ߘߐ߫ ߞߎߘߍ߫ ߃ ߝߏ߬ߣߊ߲ ߠߊ߫. ߷ ߃߁- ߖߊߥߙߊ ߟߊ߫ ߦߴߊ߬ ߕߟߋ߬ߖߌ߮ ߘߐ߫ ߞߎߘߍ߫ ߃ ߝߏ߬ߣߊ߲ ߠߊ߫. ߷ ߃߂߲- ߞߏߢߌߡߦߊ߫ ߦߴߊ߬ ߕߟߋ߬ߖߌ߮ ߞߐ߰ߘߎ߮ ߘߐ߫ ߞߎߘߍ߫ ߄ ߝߏ߬ߣߊ߲ ߠߊ߫. ߷ ߃߃߲- ߞߙߏ߬ߡߊ߬ߟߊ-ߕߐ߫ = (ߞߏ߬ߙߏߡߊ߲߬ߕߐ߫) ߦߴߊ߬ ߕߟߋ߬ߖߌ߮ ߞߐ߰ߘߎ߮ ߘߐ߫ ߞߎߘߍ߫ ߇ ߝߏ߬ߣߊ߲ ߠߊ߫.
ߥߐ߬ߙߍ߬ߓߊ-ߘߐ߫ ߛߌ߰ߓߊ߮ ߟߎ߬ ߦߋ߫ ߡߊ߲߬ߠߋ߲߬ߞߊ߫-ߡߏߙߌ ߟߎ߫ ߟߋ߬ ߘߌ߫߸ ߛߌߦߊ߫ ߜߘߍ߫ ߛߌ߫ ߕߴߦߋ߲߬، ߝߏ߫ ߝߎߟߊߡߛߏ߫ ߞߋߟߋ߲ߞߋߟߋ߲ ߡߍ߲ ߠߎ߬ ߦߋ߫ ߝߘߎ߫ ߟߊ߫ ߛߌ߰ߢߐ߲߰ߘߎ߮ ߟߎ߬ ߟߊ߫߸ߊ߬ ߣߴߏ߬ ߢߐ߲߰ߘߐ ߟߎ߬، ߊ߬ ߛߏ ߛߌ߰ߓߊ߮ ߟߎ߬ ߦߋ߫ ߛߌ ߢߌ߲߬ ߠߎ߫ ߟߋ߬ ߘߌ߫ ߞߐߜߍ ߢߌ߲߬ ߛߓߍ߫ ߕߎߡߊ: ߛߌ߬ߛߋ، ߘߙߊ߬ߡߍ، ߖߊ߰ߓߌ، ߖߊ߰ߣߍ، ߖߊ߬ߥߎ߬ߣߍ، ߛߌ߬ߟߊ، ߞߎߦߊߕߍ. ߏ߬ ߟߎ߫ ߘߏ߲߬ ߝߊ߲߬ߓߊ ߓߍ߯ ߦߋ߫ ߡߙߊ߬ߞߊ߬-ߡߏߙߌ߫ ߦߟߍ߬ߡߊ߲߬ߣߍ߲ ߠߎ߫ ߟߋ߬ ߘߌ߫ ߞߊ߬ ߞߍ߫ ߡߊ߲߬ߠߋ߲߬ߞߊ߫-ߡߏߙߌ ߟߎ߬ ߘߌ߫ ߡߊ߲߬ߘߋ߲߬ ߛߌ߯ ߞߎ߲߬ߕߊ߰ ߖߊ߲ ߓߟߏ߫.
ߥߐ߬ߙߍ߬ߓߊ-ߘߐ߫ ߛߌ߰ߓߊ߮ ߟߎ߬ ߦߋ߫ ߒߞߏ ߟߋ߬ ߝߐ߫ ߟߊ߫، ߒߞߏ߫ ߞߊߙߊ߲ߡߐ߮ ߣߌ߫ ߒߞߏ ߞߊ߬ߣߌ߲߬ߓߊ߮ ߟߎ߬ ߕߋߙߌ:ߝߏߘߋ߫ ߓߊ߲߬ߞߊߟߌ߫ ߘߙߊ߬ߡߍ ߝߊ߬ߛߏ ߟߋ߬ ߦߴߊ߬ ߘߌ߫، ߏ߬ ߡߍ߲ ߖߍ߬ߘߍ ߦߋ߫ ߞߐߜߍ ߢߌ߲߬ ߛߓߍߓߊ߮ ߘߌ߫ ߞߊ߬ߣߌ߲߬.
ߣߊߡߎ߲
ߥߐ߬ߙߍ߬ߓߊ-ߘߐ߫ = ߥߐ߬ߙߍ߬ߓߊ-ߕߐ߫ ߛߌ߰ߓߊ߮ ߟߎ߬ ߦߋ߫ ߖߘߍ߬ߞߟߏ߬ߦߊ߬ ߣߊߡߎ߲ ߠߋ߬ ߘߐ߫، ߣߊߡߎ߲߫ ߜߘߍ߫ ߛߌ߫ ߕߴߦߋ߲߬ ߝߏ߫ ߖߘߍ߬ߞߟߏ߬ߦߊ، ߕߊ߯ߛߌߟߊ ߦߋ߫ ߛߎߣߊߘߏ߲ߞߏ ߘߌ߫ (عندنا نحن فى اورئدو ليس ائ الدين الا الإسلام). ومذهب اهل لسنة ߖߘߍ߬ߞߟߏ߬ߦߊ ߦߋ߫ ߗߍ ߟߋ߬ ߘߌ߫ ߥߐ߬ߙߍ߬ߓߊ-ߕߐ߬ߞߊ ߟߎ߬ ߓߟߏ߫߸ ߡߍ߲ ߓߟߏߦߓߊߟߌߦߊ ߦߋ߫ ߝߌ߬ߟߌ ߣߌ߫ ߞߎ߲߬ߠߊ߬ߜߏߦߊ ߘߌ߫. ߊߟߊߡߊ߬ ߥߐ߬ߙߍ߬ߘߐ߬ߞߊ ߟߎ߬ ߓߍ߯ ߞߊ߲ߘߟߊ߫ ߖߘߍ߬ߞߟߏ߬ߦߊ ߛߌߟߊ߫ ߕߋߟߋ߲ߣߍ߲߫ ߓߐߚߐ߫ ߞߊ߲߬، ߊߟߊߡߊ߬ ߘߌ߬ߢߍ߬ ߣߌ߫ ߦߝߊ߬ ߞߍ߫ ߘߊ߫ ߖߘߍ߬ߞߟߏ߬ߦߊ߬ߓߊ߰ ߝߎߙߋ ߟߎ߬ ߛߟߐߡߌ߲ ߡߊ߬߹.
ߖߌ߬ߣߍ߫ ߞߊ߲ߓߍ߲߫ ߡߊ߬ߛߙߋ
ߖߌ߬ߣߍ߫ ߞߊ߲ߓߍ߲߫ ߖߏ߲߬ߖߏ߲
ߥߐ߬ߙߍ߬ߓߊ-ߘߐ߫ ߣߌ߫ ߘߎ߰ߓߊ ߘߏ߫ ߟߎ߫ ߕߍ ߝߏ߬ߣߊ߲
ߦߌߟߡߊ:ߖߌ߬ߣߍ߫ ߛߏ ߦߌߟߡߊ:ߥߐ߬ߙߍߘߐ߫ ߦߌߟߡߊ:ߘߌ߲ߜ߭ߌߙߊߦߌ߫
ߘߎߢߊ߫ ߛߎ߲ߞߎ߲ ߞߓߊߞߏ߫ ߥߐߙߐ߲ߥߌ߬ߟߊ
ߘߎߢߊ߫ ߞߓߊߣߊ߲ߞߏ ߛߎ߲ߞߎ߲ߡߊ ߥߐߙߐ߲ߥߌ߬ߟߊ ߦߋ߫ ߜߛߊ߬ߕߌ ߖߊ߯ߓߟߊߞߊ ߟߋ߬ ߘߌ߫ ߸ ߡߍ߲ ߛߌ߲߬ߝߏ߲߬ߧߊ߬ ߘߊ߫ ߞߎߟߎ߲߫ ߞߎߘߊ ߖߊ߬ߥߏ߬ߘߊ ߣߌ߫ ߦߋߞߏߓߊ ߛߎߥߍߦߌߛߌߟߞߊ (Nouvelle Foundation navires et merveilles) (مؤسسة نيو سفن وندرز السويسرية) ߓߟߏ߫ ߡߍ߲ ߠߎ߬ ߟߊ߫ ߝߊ߲ߓߊ ߦߋ ߖ߭ߎ߳ߙߌߗ (Zurich). ߊ߬ ߛߙߍߘߍ ߓߊ߲߫ ߠߊ߫ ߟߊߘߊ߲߫ ߠߊ߫ ߞߎ߲߬ߠߊ߬ߛߌ߰ߡߦߊ߬ߓߟߏߡߊ߬ ߣߍߣߍߓߊ / ߕߟߋ߬ ߁߁ / ߂߀߁߁ ߠߊ߫. ߊ߬ ߘߊߡߌ߬ߣߊ ߘߐ߫ ߘߎߢߊ߫ ߛߎ߲ߞߎ߲ߡߓߊ ߟߎ߫ ߟߋ߬ ߛߎߥߊ߲ߘߌ߫ ߘߊ߫ ߞߊ߬ ߓߍ߲߬ ߊ߬ߟߎ߬ ߟߊ߫ ߗߋ߲߬ߧߊ ߣߴߊ߬ߟߎ߬ ߢߐ߲߮ ߠߎ߬ ߟߊ߫ ߕߜߋߦߊ ߡߊ߬، ߞߴߏ߬ ߟߎ߫ ߟߋ߫ ߘߎߢߊ߫ ߛߎ߲ߞߎ߲ ߠߎ߬ ߘߐ߫ ߞߓߊߣߊ߲ߞߏߓߊ ߟߎ߬ ߘߌ߫. ߜߛߊ߬ߕߌ ߏ߬ ߟߋ ߕߏ߫ ߘߴߌ ߘߐ߫ ߝߎߚߎ߯ ߝߏ߫ ߛߊ߲߬ ߣߊ߯ߣߌ߲߫ (߄) ߸ ߦߙߐ ߄߄߀ ߣߌ߲߫ ߢߐ߲߮ ߕߍ߫. ߏ߬ ߕߘߍ߬ ߢߣߊߕߊߟߌ ߖߊ߯ߓߟߊߞߊ ߟߋ߬ ߘߌ߫ ߸ ߓߟߐߟߐ ߛߌߟߊ ߝߍ߬ ߥߟߊ߫ ߜߋߟߋ߲ߜߋߟߋ߲ ߛߌߟߊ ߝߍ߬ ߤߊߡߊ߲ߕߍ߫ ߗߋߛߓߍ ߛߌߟߊ ߝߍ߬ ߛߓߍߝߌߘߊ ߞߊ߲߬، ߏ߬ ߕߎ߬ߡߊ ߸ ߊ߬ ߕߐ߭ ߘߏ߫ ߘߊ߫ ߕߊ߲߫ ߣߌ߬ ߣߊ߯ߣߌ߲߫ (߁߄) ߡߊ߬، ߡߍ߲ ߞߊ߬ ߞߎ߲߬ߝߊ߮ ߢߣߊߓߊ߯ߦߊ߫. ߏ߬ ߟߎ߫ ߘߐ߫ ߊߙߊߓߎ߫ ߦߙߐ ߛߊ߬ߓߊ ߕߘߍ߬ ߏ߬ ߟߎ߫ ߘߐ߫. ߏ߬ ߟߎ߫ ߟߋ߬: ߞߐ߰ߖߌ߫ ߛߊ߬ߣߍ߲ ߖ߭ߐߙߑߘߊߣ، ߕߌߣߊ߯ ߕߌ߲ ߋߡߍߙߊߕߌ߫، ߖ߭ߋߌߕߊ߫ ߞߙߎ߬ߝߊߟߊ߲ (Grotte de Jeita) ߟߌߓߊ߲߫. ߛߙߍߘߍ ߣߌ߲߬ ߦߋ߫ ߘߍ߬ߡߍ߲߬ߘߌ߬ ߟߊ߫ ߘߎߢߊ߫ ߦߋߞߏߓߊ ߟߎ߫ ߟߋ߬ ߟߊ߫.
ߞߐߡߊߛߙߋ ߟߎ߬
ߦߌߟߡߊ:ߘߐ߬ߝߐ ߦߌߟߡߊ:ߒߞߏ ߦߌߟߡߊ:ߛߎ߲ߞߎ߲ ߦߌߟߡߊ:ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߘߎߢߊ߫ ߞߓߊߣߊ߲ߞߏ ߟߎ߬
ߊߟߊ߫
ߊߟߊ߫ ߕߐ߮ ߦߋ߫ ߞߋ߬ߟߋ߲߬ߣߊ߬ߕߐ߮ ߟߋ߬ ߘߌ߫ ߸ ߖߡߊ߬ߦߊ߬ ߕߴߊ߬ ߟߊ߫، ߊߙߊߓߎ߫ ߞߊ߲ ߘߐ߫ الله، ߊ߬ ߦߋ߫ ߟߐ߬ ߟߊ߫ "ߓߊ߬ߕߏ߬ߕߊ" "ߘߊ߲ߠߌ߲ߓߊ߮" ߟߋ߬ ߡߊ߬، ߊߟߊߞߊ߲ߞߋߦߊ ߣߊߡߎ߲ ߠߎ߬ ߘߐ߫ (ߊ߬ ߣߌ߫ ߛߣߐ߬ߡߍ߬ߘߐ߬ߦߊ ߞߊߒߞߋ ߜߘߍ߫ ߟߎ߬ ߘߐ߫)، ߊߟߊ߫ ߦߋ߫ ߡߊ߲߬ߞߕߎ߬ ߟߊ߫ ߞߏ߫ ߊ߬ߟߋ ߟߋ߬ ߝߋ߲߫ ߓߍ߯ ߘߊ߲ߓߊ߮ ߘߌ߫، ߝߊ߲߬ߞߊ ߦߴߊ߬ߟߋ ߟߋ߬ ߟߊ߫، ߝߏ߬ߟߏ߲߬ߝߊ߬ߟߊ߬ߕߍ ߘߐߦߟߍ߬ߡߊ߲߬ߓߊ߮ ߟߋ߬، ߣߊߡߎ߲ߟߐ߲ߠߊ ߟߎ߬ ߦߋ߫ ߞߙߎ߫ ߛߌߦߊߡߊ߲ߓߊ ߟߋ߬ ߘߌ߫ ߞߊ߬ ߓߍ߲߬ ߊߟߊߞߏ ߝߊ߰ߡߎ߲߬ߧߊ߬ߟߌ ߡߊ߬، ߞߏ߬ߣߌ߲߬ ߸ ߖߊ߬ߡߊ ߛߌߦߊߡߊ߲߫ ߕߊ߯ߣߍ߲߫ ߡߍ߲ ߞߊ߲߬ ߏ߬ ߟߋ߫ ߞߏ߫ ( ߊߟߊ߫ ߞߊ߬ ߞߏ߫ ߓߍ߯ ߟߐ߲߫) ( ߊ߰ ߛߋ߫ ߟߊ߫ ߞߏ߫ ߓߍ߯ ߟߊ߫)، ߊ߬ ߦߋ߫ ߣߊߡߎ߲ ߘߏ߫ ߟߎ߬ ߘߐ߫ ߞߏ߫ ( ߊߟߊ߯ ߦߙߐ߫ ߓߍ߯ ߟߋ߬ ߘߐ߫)، ߊ߬ ߦߋ߫ ߣߊߡߎ߲ ߜߘߍ߫ ߝߣߊ߫ ߘߐ߫ ߞߏ߫  ߊߟߊ߫ ߛߊߣߌ߲ߡߊ ߞߊ߬ ߓߐ߫ ߦߙߐ߫ ߡߊ߬ ( ߘߝߊ߫ ߞߐ߲ߞߐ߲ ߦߴߊߟߊ߫ ߟߋ߬ ߦߋ߫)، ߊ߬ ߦߋ߫ ߞߊ߯ߣߌ߲ߒߞߋ ߟߋ߬ ߘߌ߫ ߞߎߘߊߦߌ߫ ߸ ߘߊ߲߬ ߕߴߊ߬ ߟߊ߫.
ߌߞߏ߫ ߘߏ߫ ߦߴߊ߬ ߡߊ߲߬ߞߕߎ߬ ߟߊ߫ ߢߊ ߡߍ߲ ߞߏ߫ ߞߎ߲ߕߎߙߎ߲ ߠߋ߬ ߸ ߊ߬ ߕߍ߫ ߟߊ߫ ߟߊ߫ ߝߋ߲߫ ߛߌ߫ ߡߊ߬، ߊ߱ ߓߏ߲߬ ߓߛߌ߬ߞߌ߬ߟߌ ߡߊ߬، ߊ߬ ߡߊ߲߬ߞߕߎ߬ ߘߏ߫ ߟߎ߫ ߟߋ߬ ߣߌ߲߬ ߝߘߏ߬ߓߊ߬ ߓߟߏߡߊ߬ ، ߊ߬ ߣߌ߫ ߞߛߊߞߊ ߓߐߣߌ߲ߢߐ߯ߡߊ ߘߏ߫ ߟߎ߬ ߥߘߋ߬ߥߘߋ߬ߟߌ߬ߟߊ ߟߎ߬ ߣߌ߫ ߦߊ߬ߤߎ߬ߘߌ߬ߦߊ߬ߦߊ ߣߊߡߎ߲ߟߐ߲ߠߊ ߟߎ߬ ߣߌ߫ ߌߛߊߟߞߊ ߟߎ߬ ߣߌ߫ ߖߘߍ߬ߞߟߏ߬ߓߊ߮ ߘߏ߫ ߟߎ߬ ߓߟߏ߫ ߦߏ߫ : ߡߎߛߊ߫ ߓߣߎ߬ ߡߊ߬ߦߌ߬ߡߎ߰ߣߊ߬ ߣߌ߫ ߎߜ߭ߎߛߑߕ߭ߌߦߊߣߎ߯ߛߌ߫ ߣߌ߫ ߜ߭ߊߖ߭ߊ߯ߟߌߦߎ߫. ߖߘߍ߬ߞߟߏ߬ߓߊ߮ ߟߎ߬ ߘߍ߲߬ߞߣߍ߬ߦߊ߬ߣߌ߲߫ ߞߏ߫ ߊߟߊ߫ ߟߋ߬ ߘߊ߲ߠߌ߲ߓߊ߮ ߘߌ߫߸ ߊߟߋ ߖߍ߬ߘߍ ߡߊ߫ ߘߊ߲߫، ߊ߬ߟߋ ߟߋ߬ ߛߌ߲ߘߌߓߊ߮ ߘߌ߫ ߸ߊ߬ߟߋ ߖߍ߬ߘߍ ߡߊ߫ ߛߌ߲ߘߌ߫، ߌߞߏ߫ ߊ߬ ߝߐߣߍ߲߫ ߢߊ ߡߍ߲ ߞߎ߬ߙߣߊ߬ ߞߟߊߒߞߋ ߞߣߐ߫ ߞߏ߫ :﴿﴿ (ߊߟߊ߫) ߕߍ߫ ߦߏ߫ ߝߋ߲߫ ߛߌ߫) ߛߌ߬ߣߍ߬ ߕߍ߫ ߊߟߊ߫ ߟߊ߫، ߝߋ߲߫ ߛߌ߫ ߕߍ߫ ߦߋ߲߬ ߡߍ߲ ߧߋ߫ ߟߊߓߐߟߴߊ߬ ߟߊ߫ ߥߟߊ߫ ߞߊ߫ ߟߴߊ߬ ߡߊ߬.
ߥߘߋ߬ߥߘߋ߬ߟߌ߬ߟߊ ߓߊ߯ߙߑߖ߭ߏߣ ߞߊ߬ ߘߊ߬ߟߎ ߘߏ߫ ߟߎ߫ ߦߌ߬ߘߊ߬ ߕߍߡߊ߫ ߥߛߎ ߣߌ߫ ߞߊ߬ߞߎߘߊ߫ ߥߛߎ ߟߊ߫ ߸ ߡߍ߲ ߧߴߊ߬ ߦߌ߬ߘߊ߬ ߟߊ߫ ߞߏ߫ ߊߟߊ߯ ߦߋ߫، ߞߊߕߙߍ߬ ߸ ߥߘߋ߬ߥߘߋ߬ߟߌ߬ߟߊ ߜߘߍ߫ ߟߎ߬ ߓߍ߫ ߸ ߏ߬ ߟߎ߫ ߦߴߊߟߊ ߞߏ ߣߊ߲߬ߞߊ߬ߟߌ߬ ߟߊ߫ ߟߋ߬.
ߊ߬ ߕߐ߮ ߓߐߛߎ߲
ߞߎߡߊ ߝߐߛߎ߲ ߦߋ߫ ߌ߯ߟߌ ߟߋ߬ ߘߌ߫ ߞߌߣߑߊ߳ߑߊ߯ߣߌ ߞߊ߲ ߘߐ߫، ߥߟߊ߫ ߟߊ߯ߤߊ ܐܰܠܳܗܳܐ ߛߙߌ߬ߦߊ߬ߣߌ߬ ߞߊ߲ ߘߐ߫߸ ߊ߬ ߣߌ߫ אֱלָהָא ߊߙߊߡߌ߫ ߞߊ߲ ߘߐ߫، ߊ߬ ߣߊ߬ ߘߊ߫ ߕߊ߬ߎ߬ߙߊߕߌ ߞߣߐ߫ ߊ߬ ߖߡߊ߬ߦߊ ߞߏ߫ "ߊߟߎ߯ߤߌ߯ߡߎ߲". ߊߙߊߓߎ ߟߎ߬ ߟߊ߫ ߖߏ߭ ߘߏ߫ ߟߋ߬ ߕߐ߯ ߕߘߍ߬ ߞߏ߫ "ߟߊ߯ߕߊ߫" ߊ߬ߟߋ߬ ߞߎߡߊ ߝߐߛߎ߲߫ ߞߋߟߋ߲߫ ߠߋ߬. ߞߏ߬ߣߌ߲߬ ߸ (ߊߟߊ߫) ߕߐ߮ ߞߎߡߊߘߋ߲، ߊߙߊߓߎ ߟߎ߫ ߞߵߊ߬ ߟߊߓߊ߯ߙߊ߫ ߞߊ߬ ߞߐ߲߰ ߖߘߍ߬ߞߟߏ߬ߦߊ ߦߋ߫. ߊߙߊߓߎ ߟߎ߫ ߞߊ߬ ߡߊ߬ߟߐ߲߬ ߞߎߡߊߘߋ߲ ( ߊߟ) ߟߋ߬ ߟߊ߫ ( ߌ߬ߟߊ߯ߤߊ) ߞߊ߲߬ ߡߍ߲ ߞߘߐ ߦߋ߫ ߡߊ߰ߙߌ ߘߌ߫، ߞߏߛߴߊ߬ ߘߌ߫ ߟߐ߬ ߊߟߊ߫ ߡߊ߬ ߡߍ߲ ߦߋ߫ ߡߊ߰ߙߌ߬ ߞߋߟߋ߲߫ ߔߋ߫ ߘߌ߫. ߌ߬ߓߎ߬ߙߊ߬ߤߌߡߊ߫ ߣߊߡߎ߲ ߕߐ߭ ߓߍ߯ ߞߵߊ߬ ߟߊߓߊ߯ߙߊ߫ ߏ߬ ߢߊ ߟߋ߬ ߞߊ߲߬ ߸ ߊߙߊߓߎ ߟߎ߬ ߘߐ߫ ߦߏ߫ : ߖߘߍ߬ߞߟߏ߬ߓߊ߮ ߟߎ߬، ߕߟߋ߬ߓߐ ߦߊ߬ߤߎ߬ߘߌߦߊ ߟߎ߬، ߕߟߋ߬ߓߐ ߕߎ߬ߡߏߙߌ ߜߙߊ߬ߓߏ߲ ߠߎ߬. ߊ߬ ߣߊ߬ ߘߊ߫ ߡߎ߬ߞߑߕߊ߯ߙ ߛ߫ߊߤߊ߯ߤߊ ߞߣߐ߫ ߞߏ߫ : ߊߟߊ߫ ߕߐ߮ ߝߐߛߎ߲ ߦߋ߫ "ߌ߬ߟߊ߯ߤߏ" ߟߋ߬ ߘߌ߫، ߏ߬ ߞߘߐ ߟߋ߬ "ߡߊߺߊߟߎ߯ߤߎ" ߘߌ߫ = " ߓߊ߬ߕߏ߬ߕߊ".
ߦߊ߬ߤߎ߬ߘߌ߬ߦߊ߬ߦߊ
ߦߊ߬ߤߎ߬ߘߌߦߊ ߟߎ߬ ߞߊ߬ " ߌ߯ߟߌ" ߞߎߡߊߘߋ߲ ߠߋ߬ ߟߊߓߊ߯ߙߊ߫ ߊߟߊ߫ ߕߐ߮ ߘߌ߫، ߤߊߟߌ߬ ߓߌ߬ ߘߏ߲߬ ߸ ߏ߬ ߦߋ߫ ߟߊߓߊ߯ߙߊ߫ ߟߴߊ߬ߟߎ߬ ߟߊ߫ ߕߐ߮ ߟߎ߬ ߘߐ߫ ߦߏ߫: " ߌ߬ߛߎ߬ߡߊ߬ߌߟߊ߫ " ߏ߬ ߞߘߐ ߟߋ߬ ߞߏ߫ ( ߊߟߊ߫ ߓߘߴߊ߬ ߡߍ߲߫)، ߊ߬ ߣߌ߫" ߌߛߌ߬ߙߊ߬ߌߟߊ߫" ߏ߬ ߞߘߐ ߟߋ߬ ߞߏ߫ (ߊߟߊ߫ ߟߊ߫ ߛߎߥߊ߲ߘߌߣߌ߲)، ߌߞߏ߫ ߦߊ߬ߤߎ߯ߤߎ ߞߎߡߊߘߋ߲ ߠߊߓߊ߯ߙߊ߫ ߘߊ߫ ߞߵߊ߬ ߟߊߖߍ߲ߛߍ߲߫ ߠߊ߫ ߢߊ ߡߍ߲ ߌߛߌ߬ߙߊ߬ߺߌ߯ߺߟߊ߫ ߌߟߊ߫ ߡߌ߬ߙߌ߲߬ߘߌ ߓߟߏ߫ ߸ ߏ߬ ߦߋ߫ ߟߐ߬ ߟߊ߫ " ߊߟߊ߫" ߟߋ߬ ߡߊ߬، ߦߊ߬ߤߎ߯ߤߎ ߞߘߐ ߟߋ߬ ߋߓߙߋ߫ ߞߊ߲ ߘߐ߫ (יהוה) ߞߏ߫ :" ߤߍ߲߬ ߸ ߌߟߋ߬"، ߊ߬ߟߎ߬ ߦߴߏ߬ ߟߋ ߟߊߓߊ߯ߙߊ߫ ߟߴߊ߬ ߕߐ߯ ߓߘߍߓߘߍ ߣߐ߭ ߘߐ߫، ߞߊ߬ ߓߍ߲߬ ߊ߬ߟߎ߬ ߟߊ߫ ߛߣߐ߬ߡߍ߬ߘߐ߬ߦߊ ߡߊ߬، ߡߐ߰ ߛߌ߫ ߡߴߏ߬ ߟߐ߲߫، ߕߐ߯ ߜߘߍ߫ ߟߎ߬ ߟߊߓߊ߯ߙߊߣߍ߲߫ ߕߊ߬ߺߎ߬ߺߙߊߕߌ ߞߣߐ߫ ߡߍ߲ ߧߋ߫ ߕߌ߰ ߞߋߟߋ߲ ߦߌ߬ߘߊ߬ ߟߊ߫ ߦߏ߫ : "ߊߘߎߣߊ߯ߦߌ ߥߟߊ߫ ߎߘߎߣߊ߯ߦߌ" ߏ߬ ߞߘߐ ߟߋ߬ (ߕߌ߱) ߘߌ߫، ߊ߬ ߣߌ߫ "ߤߊ߯ߛ߭ߌߡ" (השם) ߏ߬ ߞߘߐ ߟߋ߬ (ߕߐ߮) ߘߌ߫، ߊ߬ ߣߌ߫ "ߌ߯ߟߌ ߊ߳ߺߟߌߦߎ߯ߣߌ߲" ߏ߬ ߞߘߐ ߟߋ߬ (ߕߌ߰ ߞߘߐߕߊ߬ߣߍ߲) ߘߌ߫، ߊ߬ ߣߌ߫ " ߌ߯ߟߌ ߛ߭ߘߊߺߊߦߌ" ߏ߬ ߞߘߐ ߟߋ߬ (ߊߟߊ߫ ߛߍ߲ߓߍߡߊ) ߘߌ߫، ߊ߬ ߣߌ߫ "ߙߊߓߎ߫ ߛ߫ߺߊ߯ߺߓߎߺߎ߯ߕ" ߏ߬ ߞߘߐ ߟߋ߬ ( ߞߟߍ߬ߘߋ߲ ߠߎ߬ ߕߌ߱) ߘߌ߫، ߊ߬ ߣߌ߫ "ߞߊ߯ߘߎ߯ߛ߭" ߏ߬ ߞߘߐ ߟߋ߬ ( ߓߍ߬ߛߍ ߥߟߊ߫ ߛߎߋߛߎߋ ߤߊߡߊ߲ߕߍ߫ ߛߊߣߌ߲ߡߊ) ߘߌ߫، ߌߞߏ߫ ߊ߬ ߞߊ߬ "ߊߦߌߟߏ߯ߤߌߡ" (אלוהים) ߞߎߡߊߘߋ߲ ߠߊߓߊ߯ߙߊ߫ ߢߊ ߡߍ߲ ߸ ߊ߬ ߞߋ߬ߟߋ߲߬ߧߊ ߦߋ߫ " ߊߦߌߟߏ߯ߤߎ" ߟߋ߬ ߘߌ߫، ߊ߬ߟߋ߬ ߊߟߊ߫ ߞߎߡߊߘߋ߲߫ ߞߋߟߋ߲߫ ߟߋ߬ ߝߐߛߎ߲ ߦߋ߫.
ߡߊ߲ߘߊߌߦߊ
ߡߊ߲ߘߊߌߦߊ ߟߎ߬ ߦߴߊ߬ ߖߊ߬ߕߋ߬ ߟߊ߫ ߟߋ߬ ߞߏ߫ ߡߊ߰ߙߌ߬ ߞߋߟߋ߲ ߠߋ߬ ߦߋ߲߬ ߸ ߏ߬ ߟߋ ߕߐ߯ ߞߏ߫ :"ߤߌߦߌ߮ ߞ߫ߎߘߊߡߊ߯ߦߌ߮" ߏ߬ ߞߘߐ ߟߋ߬ (ߢߣߊߡߊ ߞߊ߯ߣߌ߲ߒߞߋ) ߘߌ߫، ߊ߬ߟߋ ߟߋ߬ ߞߊ߬ ߝߏ߬ߟߏ߲߬ߝߊ߬ߟߊ߬ߕߍ ߣߴߊ߬ ߘߐߞߍ ߘߊ߲߫، " ߡߟߊߞߌߦߎ" ߦߴߏ߬ ߘߐ߫ ߸ ߏ߬ ߞߘߐ ߟߋ߬ (ߞߋ߲ߛߐ߲ ߠߎ߬) ߘߌ߫، ߊߛߌ߯ߙߌߦߎ߫ ߸ ߏ߬ ߟߎ߫ ߦߋ߫ ߖߏ߯ߙߊ߲ ߣߎ߯ߙߊߣߌ߲ ߠߎ߫ ߟߋ߬ ߘߌ߫، ߏ߬ ߢߐ߲߰ ߕߍ߫ ߣߊߡߎ߲ ߜߘߍ߫ ߛߌ߫ ߘߐ߫. ߊ߬ ߣߌ߫  ߡߟߊߞߌߦߎ ߣߌ߫ ߊߛߌ߯ߙߌߦߎ߫ ߡߊ߫ ߘߊ߲߫ ߝߏߦߌ߬ ߞߊ߲ߡߊ߬ ߝߏ߫ ߓߊ߬ߕߏ ߣߌ߫ ߜߟߌߦߊߟߌ "ߤߌߦߌ߮ ߞ߫ߎߘߊߡߊ߯ߦߌ߮" ߞߊ߲ߡߊ߬، ߊ߬ ߣߴߊ߬ ߟߊ߫ ߟߐ߬ߒ߬ߞߋ߬ߟߊ ߟߎ߬ ߓߟߏߦߊ߫ ߘߊ߲ߠߌ߲ ߣߌ߫ ߞߏߢߊ ߟߎ߬ ߘߐߕߟߊ ߘߐ߫ ߸ ߤߊߙߌߖߍ߮ ߟߎ߬ ߣߌ߫ ߛߌ߭ ߟߎ߬ ߣߌ߫ ߘߋ߲ ߠߎ߬ ߣߌ߫ ߤߙߊ ߓߍ߯ ߟߊߘߍ߬ߣߍ߲ ߘߐ߫، ߊ߬ ߕߍ߫ ߟߐ߬ ߞߍ߫ ߟߊ߫ ߖߎ߯ߡߊ߲߫ ߠߊ߫ ߝߛߍߞߘߎ߫، ߊ߬ ߘߏ߲߬ ߕߴߊ߬ ߕߊ ߖߎ߬ߟߎ ߛߙߊ߬ ߟߊ߫، ߊ߬ ߕߍ߫ ߡߌ߬ߘߊ߬ߟߌ߬ ߞߍ߫ ߟߊ߫، ߖߎ߯ߡߊ߲߫ ߓߍ߯ ߦߋ߫߫ ߝߘߊ߫ ߟߊ߫ " ߣߌ" ߟߋ߬ ߟߊ߫ ߡߍ߲ ߞߊ߫ ߖߎ߯. ߏ߬ ߟߋ ߞߏߛߐ߲߬ ߸ ߊ߬ߟߋ߬ ߣߌ߫ ߖ߭ߏߙߑߖ߭ߌ ߓߐߣߍ߲ߓߊ߫ ߟߋ߬ ߢߐ߲߮ ߠߊ߫ ߜ߭ߙߍ߬ߞߌ ߟߎ߫ ߝߍ߬.
ߌߛߊߟߞߊߦߊ
ߞߊ߬ ߓߍ߲߬ ߌߛߊߟߞߊߦߊ ߘߍ߲߬ߞߣߍ߬ߦߊ ߞߎ߬ߙߎ߲߬ߘߎ ߡߊ߬ ߸ ߣߌߞߊ߫ ߟߊ߬ߘߍ ߞߊ߬ ߡߍ߲ ߠߊߛߓߊ߬ߕߌ߬، ߊߟߊ߫ ߦߋ߫ ߡߊߟߐ߲߫ ߠߊ߫ ߞߏ߫ ߞߋߟߋ߲߫ ߔߋ߫ ߟߋ߬، ߊ߬ߟߋ ߟߋ߬ ߛߍ߲ߓߍ߫ ߓߍ߯ ߕߌ߱ ߘߌ߫، ߞߏ ߓߍ߯ ߛߌ߲߬ߝߏ߲߬ߧߊ߬ߓߊ߮ ߟߋ߬، ߊ߬ߟߋ ߟߋ߬ ߞߏ߫ ߓߍ߯ ߓߐߛߎ߲ ߘߌ߫، ߘߊߡߌߣߊ߫ ߦߙߐ ߕߴߊ߬ ߟߊ߫ ߸ ߓߊ߲߫ ߦߙߐ ߕߴߊ߬ ߟߊ߫، ߕߎ߬ߡߊ ߣߌ߫ ߦߙߐ ߘߐ߫، ߛߊ߲ ߠߎ߬ ߘߊ߲ߓߊ߮ ߣߌ߫ ߘߎ߱ ߟߎ߬ ߘߊ߲ߓߊ߮ ߣߌ߫ ߣߌߡߊ ߓߍ߯ ߘߊ߲ߓߊ߮ ߟߋ߬. ߊߟߊ߫ ߞߊ߬ ߓߍ߲߬ ߊߟߊߞߊ߲ߞߋߦߊ ߛߣߐ߬ߡߍ߬ߘߐ߬ߦߊ ߡߊ߬ ߸ ߊ߬ߟߎ߬ ߟߊ߫ ߡߊ߰ߙߌ߬ ߛߓߊ߬ߦߊ ߘߐ߫ ߥߟߊ ߖߌ߬ߦߊ߬ߓߍ ߘߐ߫، ߏ߬ ߟߎ߫ ߓߍ߯ ߕߌ߰ ߞߋߟߋ߲ ߛߎ߲ߞߎ߲ ߠߋ߬ ߘߌ߫، ߊ߬ ߦߋ߫ ߦߋ߲߬ ߞߊ߬ ߓߐ߫ ߞߊ߯ߣߌ߲ ߡߊ߬ ߞߊ߬ ߥߊ߫ ߛߌ߰ ߤߌ߲߯ ߠߊ߫، ߊ߬ ߦߋ߫ ߘߍ߬ ߟߊ߫ ߡߊ߰ߙߌ ߡߊ߲߬ߞߕߎ ߓߍ߯ ߟߋ߬ ߟߊ߫، ߡߊ߰ߙߌ߬ ߛߓߊ߬ߦߊ ߏ߬ ߟߋ߬ : "ߝߊ߭" ߘߌ߫، ߝߋ߲߫ ߛߌ߫ ߡߊ߫ ߡߍ߲ ߦߋ߲߫ ߝߟߐ، ߊߘߡߊߘߋ߲ ߖߍ߬ߘߍ ߡߊ߫ ߛߋ߫ ߊ߬ ߡߊߝߟߍ߫ ߟߊ߫، ߊ߬ ߣߌ߫ "ߞߎߡߊߞߊ߲"، ߡߍ߲ ߞߵߊ߬ ߖߍ߬ߘߍ ߟߊߝߊ߬ߘߌ߬ߞߟߏ߬ߦߊ߫، ߞߎ߲߬ߡߊ߬ߓߐ ߗߋߛߓߍ ߞߏߛߐ߲߬، ߌߛߊߟߞߊ ߟߎ߬ ߦߋ߫ ߘߍ߲߬ߞߣߍ߬ߦߊ߬ ߟߊ߫ ߡߍ߲ ߡߊ߬، ߡߍ߲ ߦߋ߲߬ ߞߊ߬ߓߌ߯ ߘߊߡߌߘߊ ߟߊ߫، ߝߋ߲߫ ߓߍ߯ ߘߊ߲ߣߍ߲ ߡߍ߲ ߞߏߛߐ߲߬، ߌߞߏ߫ ߟߌ߲߬ߖߌ߯ߟߌ (ߘߟߊߝߏߟߊ߲) ߦߎߤߣߊ߫ ߦߴߊ߬ ߘߊߡߌ߬ߣߊ߬ ߟߊ߫ ߏ߬ ߞߟߏߜߍ ߡߊ߬ ߢߊ ߡߍ߲، ߊ߬ ߣߌ߫ "ߛߟߐߡߌ߲߫ ߛߊߣߌ߲ߡߊ߲"، ߏ߬ ߟߋ ߡߊ߬ߜߟߌ߬ߦߊ߬ߕߊ ߘߌ߫ ߌߛߊ߫ ߞߊ߬ ߦߟߌߡߊ߲ߘߌߦߊ߫ ߞߍ߫ ߡߍ߲ ߠߊ߫ ߞߏ߫ ߟߊ߫، ߞߏ߫ ߊ߬ ߘߌߣߊ߬ ߗߋ߫ ߘߍ߲߬ߞߣߍ߬ߦߊ߬ߓߊ߮ ߟߎ߫ ߡߊ߬ ߸ ߊ߬ ߟߊ߫ ߦߍ߬ߟߍ ߞߐߝߍ߬ ߞߊ߬ ߓߍ߲߬ ߌߛߊߟߞߊߦߊ ߘߍ߲߬ߞߣߍ߬ߦߊ ߡߊ߬، ߊ߬ ߦߋ߫ ߊߟߊ߫ ߛߟߐߡߌ߲ ߠߋ߬ ߘߌ߫ ߸ ߡߍ߲ ߧߴߊ߬ ߛߌ߰ ߟߊ߫ ߌߛߊ߫ ߘߍ߲߬ߞߣߍ߬ߦߊ߬ߓߊ߮ ߞߣߐ߫ (ߊ߬ ߝߊ߬ߘߌ ߘߐ߫)، ߊ߬ ߦߋ߫ ߘߌߡߌ߲ߓߊ߮ ߟߋ߬ ߘߴߊ߬ ߖߍ߬ߘߍ ߡߵߊ߬ ߞߎ߲߬ߞߏ ߟߎ߬ ߟߊ߫، ߊ߬ ߣߌ߫ ߝߊ߲߬ߞߊ ߡߍ߲ ߘߌߣߍ߲߫ ߊ߬ ߡߊ߬ ߸ ߣߴߊ߬ ߘߌ߫ ߛߋ߫ ߊ߬ ߣߌߞߊߣߌ߲ߞߏ ߛߎ߲ߞߎ߲ߡߊ ߝߊ߬ߘߌ߬ߘߐ߬ߞߏ ߟߎ߬ ߟߊ߫. ߌߛߟߊߞߊ ߟߎ߬ ߦߋ߫ ߘߍ߲߬ߞߣߍ߬ߦߊ߬ ߟߴߊߟߊ߫ ߡߊ߬. ߒ߬ߞߊ߬ ߸ ߊ߬ߟߎ߬ ߕߊ ߦߋߢߊ ߣߌ߫ ߖߘߍ߬ߞߟߏ߬ߓߊ߮ ߟߎ߬ ߕߊ ߝߘߏ߬ߣߍ߲߫ ߢߐ߲߮ ߡߊ߬، ߞߊ߬ߡߊߛߐ߬ߘߐ߲߬ ߸ ߊ߬ߟߎ߬ ߦߋ߫ ߘߍ߲߬ߞߣߍ߬ߦߊ߬ ߞߏ߫ ߊߟߊ߫ ߦߋ߫ ߞߋߟߋ߲߫ ߔߋ߫ ߟߋ߬ ߘߌ߫ ߡߊ߰ߙߌ߬ ߛߓߊ߬ߦߊ ߘߐ߫، ߡߊ߰ߙߌ߬ ߛߓߊ߬ߦߊ ߛߊߣߌ߲ߡߊ߲ ߧߋ߫ ߌߛߊߟߞߊߦߊ ߞߎߡߊߘߋ߲ ߘߏ߫ ߟߋ߬ ߘߌ߫ ߸ ߡߍ߲ ߧߋ߫ ߡߊ߰ߙߌ ߛߊ߬ߓߊ߫ ߦߌ߬ߘߊ߬ ߟߊ߫، ߏ߬ ߟߎ߫ ߟߋ߬: ߝߊ߭ ߣߌ߫ ߘߋ߲ ߣߌ߫ ߛߟߐߡߌ߲߫ ߛߊߣߌ߲ߡߊ߲ ߘߌ߫، ߏ߬ ߟߎ߫ ߓߍ߯ ߝߋ߲߫ ߛߊ߬ߓߊ ߟߋ߬ ߘߌ߫ (ߡߊ߰ߙߌ߬ ߛߓߊ߬ߦߊ) ߡߊ߰ߙߌ ߦߋ߫ ߞߋߟߋ߲߫ ߠߋ߬ ߘߌ߫، ߕߌ߱ ߦߋ߫ ߞߋߟߋ߲߫ ߠߋ߬ ߘߌ߫، ߏ߰ ߘߐߞߣߍ߫ ߟߊ߫ ߝߊ߲ߛߊ߲߫ ߟߍߙߊ ߛߊߣߌ߲ߡߊ߲ ߘߐ߫ ߸ ߛߏ߯ߙߏߟߌ ߟߍߙߊߘߋ߲ ߘߐ߫، ߊ߬ ߣߌ߫ ߟߌ߲߬ߖߌ߯ߟߌ ߦߎߤߣߊ߫ ߘߐ߫، ߗߋߛߓߍ ߛߊߣߌ߲ߡߊ߲ ߠߎ߬ ߘߐ߫. ߊߟߊ߫ ߡߊ߲߬ߞߕߎ ߟߎ߬ ߌߛߊߟߞߊߦߊ ߘߐ߫: ߞߊ߬ߣߌ߲߬ߒߕߋ، ߥߘߋ߬ߥߘߋ߬ߟߊ،ߓߍ߬ߛߍ ߥߟߊ߫ ߛߊߣߌ߲ߡߊ߲، ߕߋߟߋ߲ߓߊ߮، ߤߌߣߟߊ، ߡߐߡߐߒߕߋ، ߕߌ߱، ߡߊ߰ߙߌ
ߖߊ߲߬ߕߏ߬ߒߘߐ: ߊߟߊ߫ ߕߐ߮ ߡߍ߲ ߠߎ߬ ߟߊߓߊ߯ߙߊߣߍ߲߫ ߦߊ߬ߤߎ߬ߘߌ߬ߦߊ߬ߦߊ ߘߐ߫߸ ߟߐ߬ߦߙߐ߬ߓߊ ߟߴߏ߬ ߟߎ߫ ߟߊ߫ ߌߛߊߟߞߊߦߊ ߘߐ߫.
ߖߘߍ߬ߞߟߏ߬ߦߊ
ߊߟߊ߫ ߖߘߍ߬ߞߟߏ߬ߦߊ ߘߐ߫، ߡߊ߰ߙߌ߬ ߞߋߟߋ߲߫ ߞߎ߲߬ߞߋߟߋ߲ ߠߋ߬، ߏ߬ ߦߋ߫ ߞߊ߲ ߡߊ߲߬ߞߕߎ ߟߋ߬ ߘߌ߫ ߞߊ߬ ߓߍ߲߬ ߊ߬ ߡߊ߬ߙߌ߬ߦߊ ߖߊ߯ߕߋ߫ ߡߊ߬، ߕߐ߮ ߟߎ߬ ߦߴߊ߬ ߟߊ߫ ߸ ߊ߬ ߝߐ߫ ߟߊ߫ ߡߍ߲ ߠߎ߫ ߡߊ߬ ߞߏ߫ : ߊߟߊ߫ ߕߐ߯ ߛߊߣߌ߲ߡߊ߲ ߠߎ߬، ߏ߬ ߞߊߛߌߦߊ߫ ߡߊ߬ߘߊ߲߬ߠߌ ߣߌ߫ ߖߊ߬ߕߋ߬ߟߌ ߡߊ߬، ߕߐ߯ ߓߌߞߐ߬ߣߐ߲߬ߘߐ߬ ߣߌ߫ ߞߐ߬ߣߐ߲߬ߘߐ߬ ߦߴߏ߬ ߘߐ߫ ߸ ߏ߬ ߡߊ߫ ߞߙߍߞߙߍ߫ ߡߊ߬ߡߊߘߌ߫ ߊߓߘߎߟߊߦߌ߫ ߘߋ߲ߞߍ߫ ߦߋ߫، ߊ߬ߟߎ߬ ߞߏߝߐ߫ ߘߊ߫ ߝߊߙߊ߲ߢߐ߲߯ߦߊ ߓߟߏ߫  ߟߋ߫ ߡߊ߬ ߞߎ߬ߙߊ߬ߣߊ ߞߣߐ߫ ߦߙߌߘߏ߲ ߛߌߟߊ ߝߍ߬ ߸ ߊ߬ߟߎ߬ ߡߊ߫ ߞߏߝߐ߫ ߦߙߐ߫ ߞߋߟߋ߲߫ ߘߐ߫، ߊߟߊ߫ ߞߵߊ߬ ߓߍ߯ ߞߏߝߐ߫ ߞߎ߬ߙߊ߬ߣߊ ߟߋ߬ ߞߣߐ߫، ߊ߬ ߣߌ߫ ߡߍ߲ ߠߎ߬ ߞߏߝߐߣߍ߲߫ ߟߊ߬ߝߐ߬ߓߊ߯ ߛߙߊ߬ߣߎ߲߬ߞߊ߲ ߠߎ߬ ߘߐ߫، ߊ߬ߟߎ߫ ߣߊ߬ߣߍ߲߫ ߘߐ߬ߜߟߍ߬ߦߊ߬ߟߌ ߛߌߟߊ ߟߋ߬ ߞߊ߲߬ ߸ ߊ߬ߟߎ߬ ߞߏߝߐ߫ ߞߏߛߐ߲߬ ߟߍߙߊ ߞߣߐ߫. ߞߵߊ߬ ߝߐ߫ ߞߏ߫ : ߕߌ߱ ߕߌ߰ ߕߍ߫ ߦߋ߲߬ ߝߏ߫ ߊߟߊ߫ ߸ ߏ߬ ߞߘߐ ߟߋ߬ ߞߏ߫: ߓߊ߬ߕߏ߬ߕߊ ߛߌ߫ ߕߍ߫ ߦߋ߲߬ ߡߍ߲ ߤߊߞߍ ߦߋ߫ ߓߊ߬ߕߏ ߘߌ߫ ߊߟߊ߫ ߞߐ߫. ߊߟߊ߫ ߕߐ߮ ߘߏ߫ ߟߎ߬: ߛߊ߯ߡߍߦߊߓߊ߮، ߥߘߋ߬ߥߘߋ߬ߟߊ، ߡߐ߯ߡߐߒߕߋ، ߘߎ߰ߙߋ߲، ߕߋߟߋ߲، ߡߎ߬ߢߎ߲߬ߓߊ߮، ߡߊ߬ߤߌ߬ߣߊ߬ߟߊ، ߤߌߣߟߊ، ߡߊ߲߬ߛߊ، ߖߐ، ߞߊ߯ߙߌߣߣߍ߲…
ߊߟߊ߫ ߞߎߡߊߘߋ߲ ߦߋ߫ ߕߐ߮ ߟߋ߬ ߘߌ߫ ߸ ߡߍ߲ ߛߐ߬ߘߐ߲ ߦߋ߫ ߛߋ߲ߛߋߘߋ߲ ߘߌ߫، ߕߊ߲߬ߘߏ ߓߍ߯ ߟߊߘߍ߬ߣߍ߲ ߧߋ߫ ߡߍ߲ ߦߋ߫، ߊ߬ߟߋ ߟߋ߬ ߘߊ߲ߝߋ߲ ߓߍ߯ ߟߊߘߍ߬ߣߍ߲ ߡߊ߰ߙߌ ߘߌ߫، ߓߊ߬ߕߏ߬ߕߊ ߛߌ߫ ߕߍ߫ ߦߋ߲߬ ߡߍ߲ ߤߊߞߍ ߦߋ߫ ߓߊ߬ߕߏ ߘߌ߫ ߊߟߊ߫ ߞߐ߫، ߖߘߍ߬ߞߟߏ߬ߓߊ߮ ߟߎ߬ ߦߋ߫ ߘߍ߲߬ߞߣߍ߬ߦߊ߬ ߟߊ߫ ߞߏ߫ ߊߟߊ߫ ߦߋ߫ ߞߋߟߋ߲߫ ߞߎ߲߬ߞߋߟߋ߲ ߠߋ߬ ߘߌ߫، ߞߎ߲ߕߎߙߎ߲ ߠߋ߬، ߡߙߊ߬ߓߊ߮ ߟߋ߬، ߟߊߒߡߊ ߕߴߊ߬ ߟߊ߫، ߛߌ߬ߣߊ߬ ߕߴߊ߬ ߟߊ߫، ߡߌ߬ߛߊ߬ߟߌ߬ ߕߴߊ߬ ߟߊ߫، ߝߘߎߡߊ߫ ߕߴߊ߬ ߟߊ߫، ߘߋ߲߫ ߕߴߊ߬ ߓߟߏ߫، ߝߊ߬ ߕߴߊ߬ ߟߊ߫، ߞߏߕߌ߯ ߕߴߊ߬ ߟߊ߫، ߞߣߐߘߐߝߐߢߐ߲߮ ߕߴߊ߬ ߟߊ߫، ߖߊ߬ߕߋ߬ ߕߴߊ߬ ߟߊ߫، ߦߙߌߞߊ ߕߴߊ߬ ߟߊ߫، ߛߌ߰ߘߌ߬ߦߡߊ߬ ߕߴߊ߬ ߟߊ߫، ߊ߬ߟߋ ߟߋ߬ ߡߊ߰ߙߌ߬ ߔߊߞߌߛߊ ߘߌ߫، ߝߋ߲ - ߋ - ߝߋ߲߫ ߦߋ߫ ߓߊ߬ߕߏ߬ ߟߴߊ߬ߟߋ߬ ߞߐ߫ ߸ ߏ߬ ߦߋ߫ ߘߐߞߏߟߏ߲ (ߓߕߊߙߦߊ) ߟߋ߬ ߘߌ߫. ߖߘߍ߬ߞߟߏ߬ߓߊ߮ ߕߍ߫ ߝߋ߲߫ ߛߌ߫ ߓߊ߬ߕߏ߬ ߟߊ߫ ߝߏ߫ ߊߟߊ߫ ߞߋߟߋ߲߫ ߔߋ߫ ߛߊ߫، ߊߟߊ߫ ߞߋ߬ߟߋ߲߬ߧߊ ߓߊ߬ߕߏ ߘߐ߫ ߸ ߏ߬ ߟߋ ߦߋ߫ ߖߘߍ߬ߞߟߏ߬ߦߊ ߣߊߡߎ߲ ߛߣߐ߬ߡߍ߬ߘߐ߬ߦߊ ߓߎ߲ߓߎ߲ ߘߌ߫.
ߊߟߊ߫ ߟߋ߬ ߛߊ߲ ߠߎ߬ ߣߌ߫ ߘߎ߱ ߟߎ߬ ߘߊ߲ߓߊ߮ ߘߌ߫، ߘߊ߲ߠߌ߲ߓߊ߮ ߣߌ߫ ߟߊߢߣߊߡߊߟߌߟߊ ߣߌ߫ ߛߊ߬ߟߌ߬ߟߊ ߟߋ߬، ߢߣߊߡߊ ߟߋ߬ ߡߍ߲ ߕߍ߫ ߛߊ߬ ߟߊ߫، ߦߏ߫ ߊ߬ ߞߵߊ߬ ߖߍ߬ߘߍ ߦߌ߬ߘߊ߬ ߢߊ ߡߍ߲ ߞߎ߬ߙߊ߬ߣߊ ߞߣߐ߫:﴿ߊ߬ ߝߐ߫ ߞߏ߫ ߫߬ߟߋ ߟߋ߬ ߊߟߊ߫ ߘߌ߫ ߸ ߞߋߟߋ߲߫ ߠߋ߬ (߁) ߊߟߊ߫ ߡߍ߲ ߞߏ߫ ߸ ߞߙߍߞߙߍߕߊ ߟߋ߬ (߂) ߊ߬ ߡߊ߫ ߡߏߦߌ߫ ߞߍ߫، ߊ߬ߟߋ ߖߍ߬ߘߍ ߘߏ߲߬ ߡߊ߫ ߡߏߦߌ߫ (߃) (ߡߐ߰) ߛߌ߫ ߘߏ߲߬ ߕߴߊ߬ ߛߊ߲ߞߊߢߐ߲߯ ߘߌ߫ (߄)﴾.ߓߎ߰ߓߎ߰ߟߌ ߝߐߘߊ، ߟߝߊߙߌ߫ ߁ - ߄
ߕߐ߯ ߛߊߣߌ߲ߡߊ߲ ߠߎ߬ ߦߴߊߟߊ߫ ߟߊ߫، ߏ߬ ߟߎ߫ ߦߋ߫ ߊߟߊ ߡߊߕߐ߯ߞߊ߲ ߣߴߊ߬ ߕߊ߬ߕߏ߲߬ߞߊ߲ ߠߎ߬ ߣߴߊ߬ ߞߏߢߌߡߊߟߐ߲ߞߊ߲ ߠߎ߬ ߣߴߊ߬ ߜߟߌߦߊߞߊ߲ ߠߎ߫ ߟߋ߬ ߘߌ߫، ߡߊ߲߬ߞߕߎ߬ ߞߐ߲ߞߐ߲ ߧߴߊߟߊ߫ ߟߋ߬ ߦߋ߫، ߜߟߌߦߊ ߦߴߊߟߊ߫ ߟߋ߬ ߦߋ߫، ߊ߬ ߟߊ߫ ߓߊ߯ߙߊ ߟߎ߬ ߥߘߋ߬ߥߘߋ߬ߦߊ߬ߣߌ߲، ߊ߬ ߣߌ߫ ߤߌߣߊ، ߊ߬ ߣߌ߫ ߕߋߟߋ߲ ߓߍ߯ ߦߋ߫ ߝߙߊ߫ ߟߴߊߟߊ߫ ߟߋ߬ ߟߊ߫، ߊߟߊ߫ ߘߏ߲߬ ߧߋ߫ ߥߋ߯ߟߋ߫ ߟߊ߫ ߏ߬ ߟߎ߫ ߟߋ߬ ߟߊ߫، ߕߎ߬ߡߊ߬ߣߌ߲߫ ߞߋߟߋ߲߫ ߏ߬ ߟߊ߫ ߸ ߊߟߊ߫ ߕߊߘߏ߲ ߣߴߊ߬ ߞߏߝߐ ߟߋ߬، ߊߟߊ߫ ߞߵߊ߬ ߖߘߍ߬ ߕߐ߮ ߝߐ߫ ߏ߬ ߟߎ߫ ߟߋ߬ ߟߊ߫ ߟߍߙߊ ߞߣߐ߫ ߥߟߴߊ߬ ߟߊ߫ ߗߋߘߋ߲߫ ߣߍ߲߭ ߞߊ߲߬، ߤߊߡߊ߲ߕߍ߫ ߊ߬ ߞߊ߬ ߡߍ߲ ߞߙߍߞߙߍ߫ ߞߏߘߏ߲߰ߣߌ߲ ߠߴߊ߬ ߓߘߊ، ߊ߬ ߕߍ߫ ߟߊ߫ ߟߊ߫ ߝߋ߲߫ ߡߊ߬߸ ߊ߬ ߘߏ߲߬ ߕߍ߫ ߟߊߓߐ߫ ߟߊ߫ ߝߋ߲߫ ߛߌ߫ ߟߊ߫. ߡߐ߰ ߡߴߊ߬ ߖߊ߬ߕߋ ߣߴ ߓߙߍ߬ߦߊ ߟߐ߲߫ ߝߴߊ߬ ߖߍ߬ߘߍ.
ߊ߬ ߦߋ߫ ߓߐߛߎ߲ ߠߋ߬ ߘߌ߫ ߊߟߊߞߊ߲ߞߋߦߊ ߓߐߛߎ߲ ߠߎ߬ ߘߐ߫ ߸ ߖߘߍ߬ߞߟߏ߬ߦߊ ߛߣߐ߬ߡߍ߬ߘߐ߬ߦߊ ߘߐ߫، ߏ߬ ߟߋ ߞߏߛߐ߲߬ ߸ ߊ߬ ߦߋ߫ ߘߍ߲߬ߞߣߍ߬ߦߊ ߛߟߐߡߌ߲ ߠߋ߬ ߘߌ߫، ߊ߬ ߓߐߛߎ߲ ߣߴߊ߬ ߢߌߣߌ߲ߞߏ ߟߎ߬، ߖߐ߲߭ ߓߊ߯ ߖߘߌߖߘߌ߫ ߊߟߊ߫ ߕߐ߮ ߟߎ߬ ߣߴߊ߬ ߡߊ߲߬ߞߕߎ ߟߎ߬ ߟߐ߲߫ ߠߊ߫ ߸ ߊ߬ ߘߌ߫ ߖߘߌߖߘߌ߫ ߘߍ߲߬ߞߣߍ߬ߦߊ ߟߊ߫، ߔߊߞߌߛߊ߫ ߝߊ߲߬ߞߊ߬ߡߊ ߟߊ߫. ߊߟߊ߫ ߟߐ߲ ߣߴߊ߬ ߕߐ߮ ߟߎ߬ ߟߐ߲ ߣߴߊ߬ ߡߊ߲߬ߞߕߎ ߟߎ߬ ߟߐ߲، ߏ߬ ߟߋ ߟߐ߲ߞߏ ߓߍ߯ ߘߐ߫ ߡߐ߬ߟߐ߲߬ߡߊ ߘߌ߫ ߖߘߍ߬ߞߟߏ߬ߓߊ߮ ߟߎ߬ ߓߟߏ߫، ߊ߬ ߣߴߊ߬ ߓߍ߯ ߘߐ߫ ߜߟߌߡߊ߲، ߞߊ߬ߡߊߛߐ߬ߘߐ߲߬ ߸ ߟߐ߲ߠߌ ߡߐ߬ߟߐ߲ ߦߋ߫ ߟߐ߲ߕߊ ߡߐ߬ߟߐ߲ ߠߋ߬ ߓߟߏ߫، ߟߐ߲ߕߊ ߟߋ߬ ߘߏ߲߬ ߧߋ߫ ߟߐ߲ߠߌ ߣߌ߲߬ ߘߐ߫ ߊߟߊ߫ ߘߌ߫.
ߖߙߊߘߛߌߕߙߊߦߊ
ߖߙߊߘߛߌߕߙߊߦߊ ߘߐ߫ ߸ ߊ߬ߟߎ߬ ߦߋ߫ ߘߍ߲߬ߞߣߍ߬ߦߊ߬ ߟߴߊߟߊ߫ ߞߋߟߋ߲߫ ߔߋ߫ ߓߊ߬ߕߏ ߟߋ߬ ߡߊ߬، ߜߙߊ߬ߢߐ߲߮ ߕߴߊ߬ ߟߊ߫، ߊ߬ߟߎ߬ ߦߴߏ߬ ߝߐ߫ ߟߴߊ߬ߟߎ߬ ߟߊ߫ ߣߊߡߎ߲ ߘߐ߫ ߟߋ߬ ߞߏ߫:" ߊߤߎߙߊߡߑߖ߭ߘߊ" ߏ߬ ߟߋ ߞߏߛߐ߲߬ ߸ ߊ߬ߟߎ߬ ߦߋ߫ ߝߏ߬ߟߏ߲߬ߝߊ߬ߟߊ߬ߕߍ ߕߌ߱ ߖߊ߬ߕߋ߬ ߟߊ߫ ߡߍ߲ ߧߋ߫ ߞߏߝߐ߫ ߟߊ߫ ߦߋߟߋ߲ ߘߐ߫، ߊ߬ ߕߍ߫ ߞߏߝߐ߫ ߟߊ߫ ߘߌ߬ߓߌ ߘߐ߫، ߊ߬ߟߋ ߟߋ߬ ߣߌ߭ ߣߌ߫ ߤߙߊ ߣߌ߫ ߘߌߦߊߢߍ ߓߍ߯ ߡߊߛߊ߬ߡߊ߲߬ߓߊ߮ ߟߋ߬، ߊ߬ ߡߊ߲߬ߞߕߎ ߓߍ߯ ߞߊߢߌ߲߬، ߜߍ߬ߘߍ ߟߵߊ߬ ߝߐ߲ߞߐߢߐ߯ߦߊ߫ ߟߊ߫ ߕߎ߬ߡߊ ߓߍ߯ ߟߊߘߍ߬ߣߍ߲ ߠߊ߫، ߏ߬ ߡߍ߲ ߧߋ߫ ߞߏߖߎ߯ ߝߊߘߌ ߣߌ߫ ߘߌ߬ߓߌ߬ ߝߊߘߌ ߘߐ߫، ߘߐ߱ ߣߌ߫ ߖߐ߬ߘߐ ߣߌ߫ ߘߌߡߌ߲ߞߏ ߟߎ߬ ߡߊߛߊ߬ߡߊ߲߬ߓߊ߮ ߘߌ߫، ߊ߬ ߣߴߏ߬ ߢߐ߲߰ ߜߘߍ߫ ߟߎ߫ ߞߊ߬ ߓߐ߫ ߛߐ߲߬ߖߎ߮ ߟߎ߬ ߘߐ߫ ߸ ߞߊ߬ ߓߍ߲߬ ߊ߬ߟߎ߬ ߟߊ߫ ߛߣߐ߬ߡߍ߬ߘߐ߬ߦߊ ߡߊ߬.
ߡߊ߰ߙߌ߬ߦߊ
ߥߘߋ߬ߥߘߋ߬ߟߌ ߣߌ߲߬ ߠߊߓߊ߬ߕߏ߬ߓߊ߮ ߟߎ߬ ߦߋ߫ ߘߍ߲߬ߞߣߍ߬ߦߊ߬ ߟߴߊߟߊ߫ ߟߊߡߊ߰ߙߌ߬ߦߊ߫ ߞߍ߫ ߡߊ߬ ߦߋ߲߬، ߞߏ߬ߣߌ߲߬ ߸ ߊ߬ߟߎ߬ ߕߍ߫ ߘߍ߲߬ߞߣߍ߬ߦߊ߬ ߟߊ߫ ߣߊߡߎ߲ߞߏ ߡߊ߬، ߊ߬ߟߎ߬ ߦߴߏ߬ ߖߊ߬ߕߋ߬ ߟߴߊߟߊ߫ ߞߛߊߞߊ ߟߊߘߐ߯ߦߊ ߟߋ߬ ߘߌ߫، ߏ߬ ߟߋ ߞߏߛߐ߲߬ ߸ ߊ߬ ߘߌߡߊ߲߫ ߊ߬ߟߋ߬ ߦߋ߫ ߟߋ߬ ߸ ߊߘߡߊߘߋ߲ ߧߴߊߟߊ߫ ߞߋ߬ߟߋ߲߬ߓߊ߰ߒ߬ߕߋ߬ߦߊ߫ ߛߣߐ߬ߡߍ߬ߘߐ߬ߦߊ߬ ߞߋߟߋ߲ ߞߘߐ߫߸ ߏ߬ ߟߋ ߡߊ߰ߙߌ ߞߋ߬ߟߋ߲߬ߓߊ߰ߒ߬ߕߋ߬ߦߊ ߘߌ߫، ߡߍ߲ ߡߊߟߐ߲ߣߍ߲߫ ߊߟߊ߫ ߕߐ߮ ߘߌ߫، ߊ߬ ߦߋ߫ ߓߊ߲ߓߊ߲߫ ߞߏߘߐߛߣߐߦߊ ߖߏ߮ ߞߊ߲߬ ߸ ߊ߬ ߣߌ߫ ߖߏ߯ ߢߌߡߊ ߊ߬ ߟߊ߫ ߟߏ߲ߓߍ߯ߞߏ ߞߏߟߊߕߊ߯ߡߢߊ ߟߎ߬ ߘߐ߫ ߸ ߡߐ߰ߣߍ߲߬ߝߌ߲ ߟߊ߬ߝߐ߬ߓߊ߮ ߦߋ߫. ߦߌߟߡߊ:ߣߊߡߎ߲ ߦߌߟߡߊ:ߘߐ߬ߝߐ ߦߌߟߡߊ:ߛߟߐߡߌ߲ߘߐߦߊ ߦߌߟߡߊ:ߘߌ߯ߣߊ ߥߘߋ߬ߥߘߋ߬ߟߌ
ߓߊ
ߓߊ ߦߋ߫ ߖߌ߫ ߛߌߟߊ ߟߋ߬ ߘߌ߫ ، ߖߋ߬ߟߌߓߊ߬ ، ߡߌߟߏ
ߝߊ߬ߙߊ߲߬ߛߌ߫ ߖߌ߬ߣߍ߬
ߝߊ߬ߙߊ߲߬ߛߌ߫ ߖߌ߬ߣߍ߬ (ߝߊ߬ߙߊ߲߬ߛߌ߬ ߟߊ߫ ߖߌ߬ߣߍ߬) ߕߘߍ߬ ߦߋ߫ ߝߊ߬ߙߊ߲߬ߛߌ߬ ߟߊ߫ ߥߙߎߣߍ ߘߏ߫ ߟߋ߬ ߘߌ߫ ߝߘߊ߬ߝߌ߲߬ߠߊ߫ ߕߟߋ߬ߓߋ ߘߐ߫. ߊ߬ ߓߐߕߏ߲ ߡߊߝߊ߬ߟߋ߲߬ ߘߊ߫ ߥߊ߯ߕߌ ߟߎ߬ ߣߌ߫ ߢߐ߲߯ߕߍ߫ ߕߋ߲߬ ߝߛߊߦߌ߫߸ ߒ߬ߞߊ߬ ߊ߬ߟߋ ߟߋ߬ ߞߍ߫ ߘߊ߫ ߞߊ߬ߝߏ߬ ߘߍ߲ߒߖߘߍߟߊߣߍ߲ ߖߌ߬ߣߍ߬ ߘߌ߫ ߁߉߅߈ ߠߊ߫. ߝߊ߬ߙߊ߲߬ߛߌ߫ ߖߌ߬ߣߍ߬ ߘߐߓߍ߲߬ ߘߊ߫ ߝߊ߬ߙߊ߲߬ߛߌ߫ ߓߟߏ߫ ߁߈߉߁ ߠߋ߬ ߟߊ߫߸ ߊ߬ ߟߊ߫ ߥߙߎߣߍ ߞߣߐߟߊ ߘߐ߫ ߡߍ߲ ߕߐ߯ ߕߘߍ߬ ߦߋ߫ (߁߈߈߂-߁߈߉߁) ߠߊ߫ ߞߏ߫ ߥߙߏ߬ߘߎ߮ ߓߊ ߟߎ߬. ߁߈߈߂ ߢߍ߫߸ ߖߌ߬ߣߍ߫ ߞߐ߰ߖߌ߬ߘߊ߬ߟߊ ߟߎ߬ ߕߘߍ߬ ߦߋ߫ ߝߊ߬ߙߊ߲߬ߛߌ߫ ߟߊ߫ ߥߙߎߣߍ ߛߣߍ߬ߜ߭ߊ߯ߟߌ߫ ߘߏ߫ ߟߋ߬ ߘߌ߫.
ߣߌ߲߬ ߝߣߊ߫ ߘߐߜߍ߫
ߖߌ߬ߣߍ߬ ߖߌ߬ߣߍ ߘߐ߬ߝߐ ߊߝߙߌߞߌ߬ ߕߟߋ߬ߓߋ ߝߊ߬ߙߊ߲߬ߛߌ߫ ߞߐߣߊߞߙߌ߫ ߕߎ߬ߡߘߊ߬ߟߐ߲ ߝߊ߬ߙߊ߲߬ߛߌ߫ ߣߌ߭ ߣߌ߫ ߥߙߎߣߍ ߟߎ߬ ߛߙߍߘߍ ߦߌߟߡߊ:ߘߐ߬ߝߐ ߦߌߟߡߊ:ߖߌ߬ߣߍ߫ ߘߐ߬ߝߐ
ߟߊߓߋ߫
ߟߊߓߋ߫/ߖߌ߬ߣߍ߬ ߞߊ߲ߓߍ߲ ߕߌ߲߬ߞߎߘߎ߲ ߘߎ߰ߓߊ ߘߏ߫ ߟߋ߬،ߝߎߟߊ߫ ߘߎ߮ ߟߋ߬ ߝߣߊ߫ ߦߋ߫߸ߊ߬ ߦߋ߫ ߖߌ߬ߣߍ߫ ߕߊ߲ߓߊ߲߫ ߠߋ߬ ߘߐ߫߸ߊ߬ߟߋ߫ ߡߊߟߐ߲ߣߍ߲ߓߊ ߦߋ߫ ߝߎߟߊ߫ ߛߏ ߟߎ߬ ߘߐ߫߸ߊ߬ ߘߏ߲߬ ߦߋ߫ ߖߌ߬ߣߍ߫ ߝߎߟߊ߫ ߓߟߋߓߟߋ߫ ߘߌ߬߸ߡߍ߲ ߛߌ߰ߓߊ߮ ߝߊ߲߭ ߞߋߟߋ߲ ߓߍ߯ ߦߋ߫ ߝߎߟߊ߫ ߘߌ߬߸ߝߎߟߊߞߊ߲ ߠߋ߬ ߝߐ߫ ߟߊ߫ ߛߏߞߣߐߟߊ߫ ߣߌ߫ ߡߙߊ߬ߓߊ߰ߘߊ ߣߌ߫ ߡߙߊ߬ߘߊ߬ߘߎ߯ߟߊ߫ ߟߎ߬ ߞߣߐ߫thumb|ߟߊߓߋ߫ ߡߊߟߐ߲߫ ߔߊߔߘߊ ߞߊ߲߬
ߟߊߓߋ߫ ߕߌ߲߬ߞߎߘߎ߲ ߡߙߊ߬ߓߊ߰ߘߊ ߟߎ߬
ߟߊߓߋ߫ ߕߌ߲߬ߞߎߘߎ߲ ߡߙߊ߬ߓߊ߰ߘߊ ߘߎ߰ߓߊ ߅ ߟߋ߬ ߘߌ߫ ߟߊߓߋ߫ - ߡߙߊ߬ߓߊ߰ߘߊ ߞߎ߬ߓߌ߬ߦߊ߫- ߡߙߊ߬ߓߊ߰ߘߊ ߟߋߟߎߡߊ߫- ߡߙߊ߬ߓߊ߰ߘߊ ߡߊߟߌ߫- ߡߙߊ߬ߓߊ߰ߘߊ ߕߎߜ߭ߋ߬- ߡߙߊ߬ߓߊ߰ߘߊ
ߞߌ߲߬ߘߊ ߟߎ߬
thumb|ߟߊߓߋ߫ ߛߏߞߣߐ ߟߊ߫ ߞߌ߲߬ߘߊ߬ߓߊ ߁߂ ߟߋ߬ ߦߴߊ߬ ߛߏ ߞߣߐ߫ ߘߞߊ߁،ߘߞߊ߂،ߘߏߜ߭ߏ߯ߙߊ߫،ߘߏ߯ ߛߊߙߋ߫،ߞߏ߲ߞߏߟߊ߫،ߞߙߎ߬ߟߊ߫،ߡߍߙߌߋ ߥߟߊ߫ ߟߋߌ߬ ߛߊߙߋ߫،ߡߊߘߌ߯ߣߊ߫،ߡߏߛߵߞߋ߫،ߔߎ߲ߗߌߎ߬،ߕߊߕߊ߫߁߭ ߣߌ߫ ߕߊߕߊ߫߂߲، ߛߏ߫ ߞߌ߲ߘߊ߫ ߓߏߟߏ߲ ߠߎ߬ ߏ߬ ߟߎ߫ ߡߊ߫ ߞߍ߫ ߞߌ߲߬ߘߊ߬ߓߊ ߝߟߐ߸ߡߐ߱ ߞߴߊ߬ ߡߊߟߐ߲߫ ߞߏߛߓߍ߫߸ߏ߬ ߦߋ߫ ߁߆ ߟߋ߬ ߘߌ߫ ߓߊ߲ߓߊߦߊ߫،ߞߏ߲ߔߊ߲ߦߊ߫،ߘߏ߲߬ߜ߭ߏߟ،ߘߏ߲߬ߜ߭ߏߟ،ߘߊߦߋߓߋ߯، ߝߊߘߌ߫،ߝߊߝߊߓߋ߯،ߝߊߟߏ߫ ߓߏߥߋ߬،ߤߏߙߋ߫ ߛߊ߯ߟߊ،ߞߎߟߌߘߙߊ،ߟߏ߲ߓߏ߲ߣߊ߫،ߣߊߘߋ߯ߟ، ߔߕߋ߬ߥߋߟ ߔߏߙߋߞߏ߫،ߛߊ߯ߟߊ ߘߎߦߋ߫،ߛߝߊߕߎ߫ ߁ ߣߌ߫ ߛߝߊߕߎ߂،
ߟߊߓߋ߫ ߡߙߊ߬ߘߊ߬ߘߎ߯ߟߊ ߟߎ߬
thumb|ߟߊߓߋ߫ ߖߌ߬ߦߊ߬ߓߏ߲ ߟߊߓߋ߫ ߡߙߊ߬ߘߊ߬ߘߎ߯ߟߊ ߦߋ߫ ߘߎ߱ ߁߃ ߟߋ߬ ߘߌ߫߸ߏ߬ ߟߎ߫ ߝߟߍ߫
ߘߐ߬ߝߐ
ߘߝߐ߬ߦߊ߬ߟߊ ߛߌߦߊߡߊ߲߫ ߦߴߊ߬ ߝߐ߫ ߟߊ߫߸.ߞߏ߫،ߖߊ߬ߟߏ߲߬ߞߊ ߟߎ߬ ߝߟߐ߫ ߝߎߕߊ߫ ߖߊ߬ߟߏ߲߫ ߕߌ߲߬ߞߎߘߎ߲ ߘߐ߫،ߊߟߎ߫ ߝߟߐ߫ ߡߊߟߐ߲ߣߍ߲ ߦߋ߫ ߘߎ߰ߓߊ ߛߌߦߊߡߊ߲߫ ߜߙߋ߬ߡߊ߬ߕߍ߰ߓߊ߮ ߘߌ߫߸ߞߏ߬ߣߌ߲߬،ߝߎߟߊ߫ ߡߊߟߐ߲ߣߍ߲ߓߊ ߦߋ߫ ߝߎߕߊ߫ ߖߊ߬ߟߏ߲߫ ߜߙߋ߬ߡߊ߬ߕߍ߰ߓߊ߮ ߓߌ߬. ߝߎߟߊ߫ ߟߎ߬ ߘߝߐ߬ߦߊ߬ߟߊ ߟߎ߬ ߞߵߊ߬ ߟߊߓߋ߫ ߜߙߋ߬ߡߊ߬ߕߍ߰ߓߊ߮ ߦߋ߫  ߞߊ߬ߙߊ߲߬ߡߐ߮ ߊߟߌߝߊ߫ ߡߏ߫ ߟߊߓߋ߫ ߟߋ߬ ߘߌ߫ ߁߇߅߅ߟߊ߫߸ߏ߬ ߟߊ߫ ߘߏ߲߬ ߡߊߟߐ߲ߣߍ߲߫ ߘߐ߬ߝߐ ߢߣߊߡߊ߫ ߘߌ߫ ߓߌ߬،
ߛߌ߬ߝߏ߲ߧߊ߬ߟߌ ߣߌ߫ ߟߐ߲ߠߌ߲ߦߊ
ߞߵߊ߬ ߓߍ߲߬ ߣߊߡߎ߲ߞߏ߫ ߟߐ߲ߠߌ߲߫ ߓߊ߬ߕߏ߬ߓߏ߲ ߠߎ߬ ߸ߞߊ߬ߙߊ߲߬ߡߐ߮ ߊߟߌߝߊ߫ ߟߊ߫ ߡߌ߲߬ߛߙߌߓߊ߫ ߣߌ߫ ߌߛߊߟߞߊ߫ ߞߊߕߏߟߞߌ߫ ߟߎ߬ ߟߊ߫ ߓߊ߬ߕߏ߬ߓߏ߲ߓߊ߸ߊ߬ ߣߌ߫ ߔߙߏߕߍߛߵߕߊ߲߫ ߠߎ߬ ߦߋ߫ ߟߊߓߋ߫ ߘߎ߱ ߞߣߐ߫..
ߘߌ߯ߣߊ߫ ߥߟߊ߫ ߣߊߡߎ߲߫
ߟߊߓߋ߫ ߛߌ߬ߟߡߊ߬ߦߊ ߟߋ߬ ߛߓߊ߬ߕߌ߬ߣߍ߲߫ ߞߏߛߓߍ߫،ߤߊߟߌ߬،ߘߌ߯ߣߊ ߜߘߍ߫ ߞߍ߫ ߘߊ߫߸ߏ߬ ߟߎ߫ ߣߊ߬ߣߍ߲߫ ߞߐ߫ ߟߋ߬ ߟߊ߫߸ߓߊߏ߬،ߝߎߟߊ߫ ߟߎ߬ ߛߌ߬ߟߡߊ߬ߣߍ߲ ߠߋ߬ ߘߏ߲߬ ߡߊ߲߬ߘߋ߲߬ ߖߡߊߣߊ ߡߍ߲ ߘߐ߫ thumb|ߟߊߓߋ߫ ߡߌ߲߬ߛߛߙߌ߬ߓߊ߫
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߟߊߓߋ߫ ߦߋ߫ ߘߎ߰ߓߊ ߟߋ߬ ߘߌ߫߸ߝߎߕߊ߫ ߖߡߊߣߊ ߟߎ߬ ߘߐ߫߸ߏ߬ ߞߐߝߍ߬ ߕߎ߲߯ߣߌ߲߫،ߊ߬ ߡߊߟߐ߲ߣߍ߲߫ ߖߌ߬ߣߍ߬ ߝߎߕߊ ߘߐ߫߸ߊ߬ ߘߎ߱ ߖߍ߬ߘߍ ߞߣߐ߫߸ߖߎ߬ߟߊ߬ߦߊ ߟߋ߬ ߛߓߊ߬ߕߌ߬ߣߍ߲߫ ߦߋ߲߬ ߞߏߛߓߍ߫߸ߊ߬ ߡߙߊ߬ߓߊ߰ߘߊ ߣߴߊ߬ ߡߙߊ߬ߘߊ߬ߘߎ߯ߟߊ ߟߎ߬߸ߛߍ߬ߣߍߞߍ  ߣߌ߫ ߦߙߌߝߘߏ߫ ߦߋ߫ ߘߎ߰ߘߋ߲ ߘߏ߫ ߓߟߏ߫..
ߟߊߓߋ߫ ߖߊ߯ߓߘߊ
ߡߐ߬ߘߐ߬ߜߍ ߡߊߟߐ߲ߣߍ߲߫ ߠߎ߬ ߟߊߓߋ߫
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߟߊߓߋ߫ ߦߌߟߡߊ:ߟߊߓߋ߫ ߕߌ߲߬ߞߎߘߎ߲ ߦߌߟߡߊ:ߖߌ߬ߣߍ߬ ߦߌߟߡߊ:ߊߝߙߌߞߌ߬ ߕߟߋ߬ߓߋ ߦߌߟߡߊ:ߊߝߙߌߞߌ߬
ߛߊ߲ߡߊߞߎߡߊ
ߞߊ߲ߜߍ ߘߐ߫ : ߞߎߡߊߘߋ߲ ߡߍ߲ ߦߋ߫ ߞߊ߲ߡߊߖߌ߮ ߘߌ߫ ߸ߥߟߊ߫ ߡߍ߲ ߘߊߡߌ߬ߘߊ߬ߣߴߊ߬ ߡߊ߬ ،ߦߏ߫ ߕߊ߲߬ : ߛߎ߬ߟߊ ،ߥߎ߬ߟߎ ،ߛߏ߲߬ߛߊ߲. ߒ߬ߞߊ߬ ߸ߣߌ߫ ߡߍ߲ ߜߋ߲߭ ߡߊ߫ ߘߊߡߌ߬ߣߵߊ߬ ߡߊ߬ ߏ߬ ߛߌ߫ ߕߍ߫ ߘߎ߰ߡߊ߬ߞߎߡߊ ߘߌ߫ ߸ߏ߬ ߟߎ߬ ߦߋ߫ ߛߊ߲ߡߊߞߎߡߊ ߟߋ߬ ߘߌ߫ ߦߏ߫ ߕߊ߲߬: ߖߌߝߏ߬ߛߊ،ߖߌߡߌ߬ߘߌ ،،ߛߋߕߎ߬ ߓߌ߲ߕߎ߬ ߊ߬ ߣߌ߫...
ߖߍ߬ߣߍ߫
ߖߣߍ߬ ߦߋ߫ ߛߏ ߘߏ߫ ߟߋ߫ ߘߌ߫߸ ߊ߬ ߣߌ߫ ߡߊ߬ߟߌ ߞߊ߬ߝߏ߬ߓߏߟߏ߲ ߘߏ߫߸ ߡߍ߲ ߦߋ߫ ߖߋ߬ߟߌߓߊ߬ ߓߊ߬ߙߏ߲߬ߓߌߟߊ ߘߏ߫ ߘߐ߫߸ ߡߊ߬ߟߌ߬ߓߊ ߕߊ߲ߓߊ߲ ߘߐ߫. ߖߣߍ߬ ߛߏ ߞߎ߲߬ߠߊ߬ߛߌ߮ ߕߊ߲ߓߊ߲ߠߞߊ ߦߋ߫ ߡߏߔߑߕߌ߬ ߕߌ߲߬ߞߎߘߎ߲ ߞߎ߲߬ߠߊ߬ߛߌ߮ ߓߏߟߏ߲ߝߘߊ ߈ ߠߎ߬ ߘߏ߫ ߟߋ߬ ߘߌ߫. ߛߏ߫ ߕߊ߲߫ ߖߊ߬ߕߋ߬ ߟߎ߬ ߦߴߊ߬ ߟߊߡߌߣߌ߲ ߘߐ߫߸ ߊ߬ ߛߌ߰ߓߊ߮ ߕߘߍ߬ ߦߋ߫ ߡߐ߰ ߃߂ ߉߄߄ ߠߋ߬ ߘߌ߫ ߂߀߀߉ ߟߊ߫.
ߖߣߍ߬ ߟߊ߫ ߘߐ߬ߝߐ ߛߘߌ߬ߣߍ߲߬ ߦߋ߫ ߕߎ߲ߓߎߞߑߕߎ߫ ߘߐ߬ߝߐ ߟߋ߬ ߟߊ߫. ߞߵߊ߬ ߕߊ߬ ߝߊ߯ߘߐߞߍ߫ ߁߅߲ ߡߊ߬ ߞߊ߬ ߥߴߊ߬ ߛߌ߰ ߝߊ߯ߘߐߞߍ߫ ߁߇߲ ߠߊ߫߸ ߥߊ߯ߕߌ ߏ߬ ߖߊ߬ߥߏ ߝߊ߲߬ߓߊ ߓߌ߲ߓߌ߲ߣߍ߲߫ ߕߘߍ߬ ߦߋ߫ ߦߋ߲߬ ߠߎ߫ ߟߋ߬ ߡߊ߬߸ ߦߏ߫ ߛߊߣߌ߲߸ ߞߐ߭߸ ߊ߬ ߣߌ߫ ߖߐ߲߭ ߠߎ߬ ߕߘߍ߬ ߦߋ߫ ߓߐ߫ ߟߊ߫ ߕߎ߲ߓߎߞߑߕߎ߫ ߟߋ߬߸ ߞߊ߬ ߕߊ߬ߡߌ߲߬ ߓߌ߬ߟߊ߬ ߟߊ߫ ߖߍ߬ߣߍ߫ ߝߍ߫. ߛߏ߫ ߝߌ߬ߟߊ ߣߌ߲߬ ߣߊ߬ ߘߊ߫ ߞߍ߫ ߛߌ߬ߟߡߊ߬ߦߊ ߞߊ߬ߙߊ߲ ߕߊ߲ߓߊ߲ ߘߌ߫. ߖߍ߬ߣߍ߫ ߟߊ߫ ߞߏ ߘߐߥߊ߬ߙߊ ߛߘߌ߬ߣߍ߲߫ ߕߘߍ߬ ߦߋ߫ ߖߊ߬ߥߏ ߏ߬ ߟߋ ߟߊ߫߸ ߞߏ߬ߣߌ߲߬ ߞߊ߬ߦߌ߯ ߔߕߏߞߌ ߟߎ߬ ߞߊ߬ ߖߊ߬ߥߏ ߗߋߘߊ ߟߎ߬ ߟߊߞߊ߬ ߊߝߙߌߞߌ߬ ߘߊ߲ߞߊ߲ ߠߎ߬ ߟߊ߫߸ ߕߌ߬ߢߍ߬ߞߏ߲ߞߏ ߖߊ߬ߥߏ ߡߐ߬ߟߐ߲ ߖߌ߰ ߘߊ߫߸ ߞߊ߬ ߖߣߍ߬ ߝߣߊ߫ ߟߊ߫ ߞߏ ߡߊߖߌ߰. ߖߍ߬ߣߍ߫ ߢߊ߰ߢߊ߮ ߦߋ߫ ߞߍ߫ ߟߊ߫ ߊߘߏߓߌ ߘߌ߬ߛߑߕߍ߲ߞߑߕߌߝ߭ ߞߊ߲߬߸ ߊ߬ ߟߊ߫ ߟߐ߬ߟߌ ߞߏߛߐ߲߬߸ ߊ߬߫ ߜߋ߲ߜߋ߲߫ ߡߌ߬ߛߙߌ ߡߍ߲ ߟߐ߬ ߘߊ߫ ߁߉߀߇ ߟߊ߫߸  ߡߌ߬ߛߙߌ߬ ߞߘߐ ߘߏ߫ ߞߍߦߙߐ ߘߊߝߍ߬. ߖߍ߬ߣߍ߫-ߖߋ߬ߣߏ߫ ߦߋ߫ ߛߏ ߥߙߏ߬ߘߎ߮ ߘߐ߫߸ ߦߋ߲߬ ߡߍ߲ ߦߋ߫ ߊߝߙߌߞߌ߬ ߛߏ߫ ߞߘߐߞߘߐ ߘߏ߫ ߞߍߦߙߐ ߘߌ߫. ߖߍ߬ߣߍ߫ ߣߌ߫ ߖߍ߬ߣߍ߫-ߖߋ߬ߣߏ߫ ߟߎ߬ ߓߘߊ߫ ߡߌ߬ߘߊ߬ ߡ.ߟ.ߛ.ߟ.ߟ.ߟ ߓߟߏ߫ ߞߵߊ߬ ߞߍ߫ ߘߎߢߊ߫ ߟߊ߫ ߝߘߏ߬ߓߊ߬ ߗߍ ߘߏ߫ ߘߌ߫ ߁߉߈߈ ߠߊ߫
ߘߎ߰ߡߊ߬ߛߓߍ
ߖߍ߬ߣߍ߫ ߦߋ߫ ߞߎߘߍ߫ ߃߉߈ ߠߋ߬ ߟߊ߫߸ ߓߡߊ߬ߞߐ߫ ߞߐ߬ߘߎ߮-ߕߟߋ߬ߓߋ ߘߐ߫߸ ߊ߬ ߣߌ߫ ߞߎߘߍ߫ ߇߆ ߟߊ߫߸ ߡߏߔߑߕߌ߬ ߥߙߏ߬ߘߎ߮-ߕߟߋ߬ߓߋ ߘߐ߫. ߊ߬ ߛߌ߰ ߣߍ߲߬ ߦߋ߫ ߓߊߣߌ߲ ߣߌ߫ ߖߋ߬ߟߌߓߊ߬ ߟߎ߬ ߕߍߟߊߘߐ߫ ߟߍ ߟߋ߬ ߘߐ߫߸ ߖߋ߬ߟߌߓߊ߬ ߥߙߏ߬ߘߎ߮ ߓߊߓߊߙߏ߲ ߘߐ߫. ߛߏ ߛߌ߰ߣߍ߲߬ ߦߋ߫ ߓߋ߬ߝߘߍ߬ ߇߀ ߖߊ߬ߕߋ߫ ߟߋ߬ ߞߊ߲߬߸ ߣߌ߫ ߛߊ߲߭ ߝߐ߬ߝߐ߬ߓߐ߬ ߥߊ߯ߕߌ ߛߋ߫ ߘߊ߫߸ ߊ߬ ߘߌ߫ ߞߍ߫ ߕߌ߲߫ ߓߛߌߞߌ ߘߌ߫. ߞߎߘߍ߫ ߅ ߟߋ߬ ߦߋ߫ ߓߊߣߌ߲ ߣߌ߫ ߛߏ ߕߍ߫ ߥߙߏ߬ߘߎ߮ ߘߐ߫߸ ߊ߬ ߦߋ߫ ߕߍ߰ ߟߊ߫ ߞߎߟߎ߲߫ ߞߎ߲ߓߊ ߟߎ߬ ߣߌ߫ ߞߎߟߎ߲߫ ߥߊߜߏ (ߝߋߙߌ߫) ߟߎ߬ ߟߋ߬ ߟߊ߫. ߡߍ߲ ߟߐ߬ ߕߐ߫ ߞߎ߲߬ߠߊ߬ߛߌ߰ߟߌ ߡߊ߬ߘߎ߮ ߡߊ߬߸ ߛߏ ߣߌ߲߬ ߦߋ߫ ߖߍ߬ߣߍ߫ ߞߊ߬ߝߏ߬ߓߏߟߏ߲ ߠߋ߬ ߘߐ߫߸  ߏ߬ ߡߍ߲ ߦߋ߫ ߞߎߘߍ߫ ߝߘߎ߬ߓߍ߲߫ ߃߀߂ ߘߌ߫߸ ߊ߬ ߣߌ߫ ߕߏ߯ߘߊ߫ ߕߊ߲߫ ߖߊ߬ߕߋ߬ ߦߴߊ߬ ߟߊߡߌߣߌ߲ ߘߐ߫: ߓߊߟߋ߫߸ ߖߊߓߟߏ߫߸ ߜ߭ߏߡߑߣߌߞߎ߬ߓߏߦ߸ ߞߡߊߙߜ߭ߊ߫߸ ߞߋߙߊ߫߸ ߢߊ߰ߟߊ߫߸ ߛߏߥߟߊ߫߸ ߛߍ߲߬߸ ߝ߭ߋߟߋ߲ߜ߭ߙߊ߫߸ ߊ߬ ߣߌ߫ ߦߋ߲ߟߋߘߊ߫. ߞߊ߬ߝߏ߬ߓߏߟߏ߲ ߛߌ߰ߓߊ߮ ߡߍ߲ ߛߙߍߘߍߦߊ߫ ߣߍ߲߫ ߛߍ߲߸ ߓߎ߬ߘߊ ߟߎ߬ ߛߌ߰ߓߊ߮ ߟߎ߬ ߛߋ߲߬ ߕߴߏ߬ ߘߐ߫. ߘߊ߲߭ ߦߋ߫ ߞߊ߬ߝߏ߬ ߓߏߟߏ߲ ߣߌ߫ ߎߙߏ߫ ߊ߬ߟߌ ߣߌ߫ ߘߋߙߊߙߌ߫ ߟߎ߫ ߟߋ߬ ߕߍ߫ ߞߐ߬ߘߎ߮ ߘߐ߫߸ ߘߊ߲߭ ߦߴߊ߬ ߣߌ߫ ߘߊ߲ߘߜ߭ߎ߫ ߝߞߊߟߊ߫ ߞߊ߬ߝߏ߬ߓߏߟߏ߲ ߕߍ߫ ߥߙߏ߬ߘߎ߮ ߘߐ߫߸ ߘߊ߲߭ ߦߴߊ߬ ߣߌ߫ ߝߞߊߟߊ߫ ߞߊ߬ߝߏ߬ߓߏߟߏ߲ ߣߌ߫ ߡߖߊߡߊ߫ ߕߍ߫ ߕߟߋ߬ߓߐ ߘߐ߫߸ ߊ߬ ߣߌ߫ ߔߐ߲ߘߏߙߌ߫ ߞߊ߬ߝߏ߬ߓߏߟߏ߲ ߦߴߊ߬ ߕߟߋ߬ߓߋ ߘߐ߫. ߖߍ߬ߣߍ߫ ߟߋ߬ ߦߋ߫ ߞߊ߬ߝߏ߬ߓߏߟߏ߲ ߖߍ߬ߣߍ߫ ߕߌ߲߬ߞߎ߬ߘߎ߲߬ߙߋ߲ ߞߎ߲߬ߠߊ߬ߛߌ߰ ߛߏ ߘߌ߫߸ ߊ߬ ߦߋ߫ ߡߏߔߑߕߌ߬ ߕߌ߲߬ߞߎߘߎ߲ ߕߌ߲߬ߞߎ߬ߘߎ߬ߙߋ߲߬ ߈ ߠߎ߬ ߘߏ߫ ߟߋ߬ ߘߌ߫.
ߓߊ߲ߘߊߖߌߦߊ
ߝߊߦߌߘߴߊ߬ ߥߎ߬ߛߎ ߟߎ߬ ߞߟߊߡߊ߲߫ ߠߋ߬ ߞߊ߬ ߓߊ߲߫ ߞߵߊ߬ ߖߊ߬ߙߊ߲߬ ߛߊ߲߭ ߞߎ߲߬ߕߊ߮ ߓߍ߯ ߞߘߐ߫.ߊ߬ ߟߏ߲-ߏ߯-ߟߏ߲߫ ߕߙߊߕߎ߬ߟߋ ߕߍߡߊߞߊ߲ߞߋ ߞߊߙߏ߫ ߞߟߊߡߊ߲ߓߊ ߟߎ߬ ߟߊ߫߸ ߞߏ߲ߞߏߘߌ߬ߓߌ ߣߌ߫ ߘߓߊ߬ߕߊ߸ ߏ߬ ߟߋ ߦߋ߫ ߞߛߊߞߊ߫ ߄0 ߘߌ߫. ߊ߬ ߓߊ߲ߘߊߖߌߦߊ ߦߌߟߌ߲ߣߍ߲ߓߊ ߟߋ߬ ߥߊ߬ߛߌ߬ߥߙߊ ߣߌ߫ ߕߎߟߊߝߌ߲ ߕߍ߫߸ ߞߏ߬ߣߴߊ߬ ߞߟߊߡߊ߲߫ ߌߞߐ߫. ߝߏ߫ ߣߍߣߍ ߥߎ߬ߛߎ ߟߋ߬ ߘߐ߫ ߛߊ߫߸ ߞߏߟߌ߲ߞߏߟߌ߲ ߣߌ߫ ߓߌ߲ߠߊߥߎߟߋ߲߸ ߣߌ߫ ߓߊ߲ߘߊߖߌߦߊ ߦߋ߫ ߡߊߖߌ߰ ߟߊ߫ ߞߛߊߞߊ߫ ߃߂ ߘߐ߫. ߞߏߟߌ߲ߞߏߟߌ߲ ߣߌ߫ ߕߙߊߓߊ ߕߍ߫ ߛߊ߫߸ ߝߢߐ߫ ߞߟߊߡߊ߲߫ ߖߊ߬ߣߍ߲ (ߝߢߐߜߍ) ߦߋ߫ ߞߎߟߎ߲ߞߎߟߎ߲߫ ߠߊ߫ ߞߊ߬ ߓߐ߫ ߞߐ߬ߘߎ߮-ߕߟߋ߬ߓߐ߸ ߞߊ߬ ߓߐ߫ ߕߌ߬ߢߍ߬ߞߏ߲ߞߏ߫. ߣߌ߫ ߝߢߐ ߏ߬ ߟߋ ߕߍ߰ ߘߊ߫ ߝߊ߲߬ߞߊ߬ߓߊ ߟߊ߫ ߛߊ߫߸ ߊ߬ ߘߌ߫ ߜߊ߲߬ߜߊ߲ ߠߎ߬ ߕߍ߬ ߞߴߊ߬ ߘߙߎ߬߸ ߏ߬ ߓߊ߯ ߞߴߊ߬ ߘߌ߫ ߦߋߟߌ ߡߍߓߍ߲߬߸ ߊ߬ ߣߌ߫ ߞߊ߬ ߛߌߟߊ߫ ߟߊߝߛߊ߬ߣߍ߲ ߠߎ߬ ߟߊߥߟߌ߬. ߛߊ߲߭ ߘߐ߬ߕߏ߰ߕߊ߰ߝߊ߬ߟߌ ߦߋ߫ ߜ.ߥ ߅߅߀ ߟߋ߬ ߘߌ߫߸ ߞߏ߬ߣߵߊ߬ ߦߋ߫ ߝߘߏ߬ ߟߊ߫ ߢߐ߲߮ ߡߊ߬ ߛߊ߲߭ ߠߎ߬ ߣߌ߫ ߢߐ߲߯ ߕߍ߫ ߞߍ߬ߣߍ߲. ߘߓߊ߬ߓߌߟߊ ߟߋ߬ ߦߋ߫ ߞߊߙߏ ߓߍ߯ ߘߐ߫ ߦߌߟߌ߲ߣߍ߲ ߘߌ߫.
ߛߊ߲߭ ߝߐ߬ߝߐ߬ߓߐ
ߖߌ ߦߋ߫ ߞߊߘߌ ߘߊߡߌ߬ߣߊ߬ ߟߊ߫ ߓߊߣߌ߲ ߣߌ߫ ߖߋ߬ߟߌߓߊ߬ ߟߎ߬ ߘߐ߫ ߞߊ߬ߙߌ߬ߝߐ ߟߋ߬ ߟߊ߫ ߖߍ߬ߣߍ߫߸ ߊ߬ ߦߋ߫ ߛߋ߫ ߟߴߊ߬ ߞߐߘߊ߲ ߘߐ߫ ߞߏ߲ߓߌߕߌ߮ ߟߋ߬ ߟߊ߫. ߣߌ߫ ߥߊ߯ߕߌ ߏ߬ ߛߋ߫ ߘߊ߫߸ ߖߌ߬ߣߍ߫ ߘߌ߫ ߞߍ߫ ߕߌ߲߫ ߓߛߌߞߌ ߘߌ߫߸ ߝߏߟߏ߲ ߛߎߡߊ߲߫-ߓߊߣߌ ߡߍ߲ ߦߋ߫ ߕߊ߬ߡߌ߲߬ ߠߊ߫ ߛߏ ߕߟߋ߬ߓߐ ߘߐ߫߸ ߏ߬ ߘߌ߫ ߝߊ߫߸ ߞߊ߬ ߓߊߣߌ߲ ߣߌ߫ ߖߋ߬ߟߌߓߊ߬ ߟߎ߫ ߓߌ߬ߟߊ߬ ߢߐ߲߮ ߡߊ߬. ߝߐ߬ߝߐ ߞߊߓߋ ߟߎ߬ ߓߐߢߐ߲߯ߡߊ ߛߊ߲߭ ߞߘߐ߫߸ ߏ߬ ߟߎ߬ ߓߐߣߍ߲ߓߊ ߟߋ߬ ߦߋ߫ ߢߐ߲߮ ߡߊ߬߸  ߏ߬ ߞߋߟߋ߲ ߠߋ߬ ߘߎ߰ߡߊ߬ߟߊ ߝߐ߬ߝߐ߬ߦߊ߬ߣߍ߲ ߠߎ߬ ߝߣߊ߫ ߓߐ߫ ߟߊ߫ ߢߐ߲߮ ߡߊ߬ ߢߊ߫ ߞߋߟߋ߲ ߏ߬ ߟߋ ߡߊ߬. ߏ߬ ߘߏ߲߬ ߝߣߊ߫ ߞߐߝߟߌ ߓߏ߲߬ߓߊ߬ ߓߊ ߟߋ߬ ߦߋ߫ ߕߌ߲߬ߞߎߘߎ߲ ߛߣߍ߬ߞߍ߬ ߞߏ ߡߊ߬ߘߎ߮ ߘߐ߫. ߖߊ߭ ߡߍ߲ ߘߊߡߌ߬ߣߊ߬ ߘߊ߫ ߁߉߇߀ ߟߊ߫߸ ߏ߬ ߞߊ߬ ߖߌ ߢߊ߲ߞߊ߲ ߡߊߓߍ߲߬ߓߊ ߟߋ߬ ߖߋ߬ߟߌߓߊ߬ ߣߌ߫ ߓߊߣߌ߲ ߘߐ߫. ߓߊߣߌ߲ ߕߊ ߞߐߝߟߌ ߜߟߍ߬ߡߊ߲߬ߓߊ ߟߋ߬ ߦߋ߫߸ ߊ߬ ߘߊߡߌ߬ߣߊ߬ ߕߎߡߊ ߏ߬ ߓߐߒߠߊߟߌ ߥߙߊ߬ ߘߊ߫ ߞߊ߬ ߕߊ߬ߡߌ߲߬ ߘߐ߬ߕߏ߰ߕߊ߰ߝߊ߬ߟߌ ߞߊ߲߬. ߛߊ߲߭ ߝߐ߬ߝߐ߬ߦߊ߬ߟߌ ߡߴߊ߬ߟߎ߬ ߁߉߅߀ ߣߌ߫ ߁߉߆߀ ߢߊ߲ߞߊ߲ ߛߐ߬ߘߐ߲߬ ߡߎߣߎ߲߬. ߝߏ߫ ߝߐ߬ߝߐ߬ߓߐ ߕߎ߬ߡߊ ߟߋ߬ ߘߐߙߐ߲߫ ߠߊ߫ (ߞߊ߬ߙߌ߬ߝߐ ߕߟߊ ߣߌ߫ ߞߏߟߌ߲ߞߏߟߌ߲)߸ ߣߌ߫ ߓߊߣߌ߲ ߦߋ߫ ߛߋ߫ ߟߊ߫ ߛߏ߲߯ߓߊ߫ ߟߊ߫ (ߞߎߟߎ߲ ߓߟߏ߫). ߛߊ߲߭ ߥߊ߯ߕߌ ߕߐ߭ ߟߎ߬ ߟߊ߫ ߛߊ߫߸ ߖߌ ߟߊ߫ ߣߍ߲߫ ߕߌߢߍ ߟߋ߬ ߞߊ߲߬ ߌߞߘߐ߫߸ ߊ߬ ߣߌ߫ ߕߟߍ ߟߎ߬ ߝߣߊ߫ ߓߟߏߕߍ߯ ߓߛߌߞߌ ߟߎ߬ ߟߋ߬ ߦߋ߫ ߝߊ߲߬ ߓߍ߯. ߝߊ߬ߙߊ߲߬ߛߌ߬ ߛߏ߲߯ߓߟߊ ߙߣߋ߫ ߞߊ߬ߦߋ߫ ߥߊ߫ ߣߍ߲ ߓߐ߫ ߟߊ߫ ߡߏߔߑߕߌ߬ ߕߊߞߎߟߎ߲߫ ߘߋߣߍ߲ ߘߏ߫ ߘߐ߫ ߕߙߊߓߊ ߟߊ߫ ߁߈߂߈ ߠߊ߫߸ ߊ߬ ߞߵߊ߬ ߟߊ߫ ߕߊߞߎߟߎ߲ ߘߏ߬ߣߌ߲ ߠߎ߬ ߟߊߖߌ߰ ߛߋ߲߬ߧߊ߬ ߦߙߌߞߊ ߟߋ߬߸ ߛߴߊ߬ ߘߌ߫ ߛߋ߫ ߓߊ ߓߟߏߕߍ߯ ߦߙߐ ߟߎ߬ ߟߊߕߊ߬ߡߌ߲߬ ߠߊ߫.
ߛߊ߲߬ߛߊ߲߬ߘߐ߫
ߛߊ߲߬ߛߊ߲߬ߘߐ߫ ߛߌ߰ߣߍ߲߫ ߖߋ߬ߟߌߓߊ߬ ߓߊߓߊ ߣߌ߫ ߡߌߟߏ ߓߊߟߋ߲ ߕߍ߫ ߸ ߊ߬ ߦߋ߫ ߡߊ߲߬ߖߊ߬ߣߊ߫ ߡߙߊ߬ߘߊ߬ߘߎ߯ߟߊ ߟߋ߬ ߘߌ߫ ߖߌ߬ߣߍ߬ ߞߊ߲ߓߍ߲ ߞߣߐ߫
ߝߐߓߏߟߏ߲ߟߐ߲ߘߐߦߊ
ߊ߬ ߝߐ߫ ߞߏ߫ ߛߊ߲߬ߛߊ߲߬ߘߐ߬ ߏ߬ ߓߐߣߍ߲ ߛߊ߲߬ߛߊ߲ ߘߐ߫ ߟߋ߬ ߘߐ߫.
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߊߝߙߌߞߌ߬ ߛߏ ߦߌߟߡߊ:ߘߎ߰ߡߊ߬ߛߓߍ ߛߌ߰ߝߏ߲
ߓߐ߰ߝߍ߬ߞߊ߲߬ ߣߐ߬ߟߊ
ߓߐ߰ߝߍ߬ߞߊ߲߬ߣߐ߬ߟߊ ߦߋ߫ ߓߟߐߟߐ ߞߊ߲߬، ߊ߬ ߦߋ߫ ߓߊ߯ߙߊߟߊ߲ ߠߋ߬ ߘߌ߫߸ ߡߍ߲ ߦߴߊ߬ ߞߍ߫ ߟߊ߫ ߡߐ߱ ߞߋ߬ߟߋ߲߬ߞߋ߬ߟߋ߲߬ߠߊ ߘߴߊ߬ ߡߊߝߟߍ߫߸ ߣߴߌ ߟߊ߫ ߘߎߢߊߘߐߕߍ߮ ߦߋ߫ ߓߟߏߕߍ߰ߓߊߟߌ ߟߋ߬ ߘߌ߫ ߤߊߡߊ߲߫ ߣߴߏ߬ ߕߍ߫، ߊ߬ ߞߐߝߟߌ ߦߋ߫ ߝߊ߲߬ߝߘߊ߬ߢߊ ߟߋ߬ ߦߌ߬ߘߊ߬ ߟߊ߫߸ ߡߍ߲ ߘߌ߫ ߞߍ߫ ߞߊ߬ ߡߊ߬ߞߏ߬ߡߊ߬ߝߋ߲ ߠߎ߬ ߥߟߏߒߘߐߦߊ߫ ߸ ߊ߲ ߧߋ߫ ߡߍ߲ ߘߊߢߌߣߌ߲߫ ߠߊ߫߸ ߊ߬ ߣߌ߫ ߞߊ߬ ߢߊ߱ ߟߎ߬ ߜߛߍߛߍߦߊ߫ ߊ߲ ߧߋ߫ ߡߍ߲ ߠߎ߬ ߥߟߏߒߘߐߦߊ߫ ߟߊ߫. ߊ߲ ߧߴߊ߬ ߟߐ߲߫߸ ߞߏ߫ ߓߊ߯ߙߊߟߊ߲(ߓߟߏߣߐ ߓߐ߰ߝߍ߬ߦߊ ߦߙߍߞߍߟߊ߲ ߞߊ߬ߣߌ߲߫) ߢߌ߲߬ ߕߍ߫ ߞߐߝߟߌ %߁߀߀ ߟߊߓߐ߫ ߟߊ߫، ߊ߬ ߞߏ߬ߣߌ߲߬ ߦߴߊ߲ ߘߍ߬ߡߍ߲߬ ߠߴߊ߬ ߟߐ߲߫ ߠߊ߫߸ ߣߴߊ߲ ߠߊ߫ ߘߎߢߊߘߐߕߍ߮ ߦߋ߫ ߓߟߏߕߍ߰ߓߊߟߌ ߟߋ߬ ߘߌ߫ ߤߊߡߊ߲߫ ߏ߬ ߕߍ߫، ߓߌ߬߸ ߞߌߢߍ߫ ߛߌ߰ߓߊ߮ ߟߎ߬ ߟߊ߫ ߘߊߢߌߣߌ߲ ߞߊ߫ ߛߌߦߊ߫ ߖߊ߯ߓߊ ߟߊ߫ ߛߋߞߏ ߘߌ߫߸ ߊ߬ ߘߴߛߋ߫ ߡߍ߲ ߥߟߏߒߘߐߦߊ߫ ߟߊ߫ ߓߟߏߕߍ߰ߓߊߟߌߦߊ ߓߟߏߡߊ߬، ߊ߲ ߘߏ߲߬ ߠߊ߫ ߘߊߢߌߣߌ߲ ߦߋ߫ ߕߊ߬ߡߌ߲߫ ߠߊ߫ ߡߊߞߊ߬ߝߏ߬ ߟߊ߫ ߕߎ߲߯. ߊ߬ߟߎ߬ ߞߊ߲߫ ߖߡߊ߬ߣߊ ߡߍ߲ ߠߎ߫ ߡߊ߬ ߞߏ߫߸ "ߖߡߊ߬ߣߊ߬ ߥߙߌߞߌߕߐߟߊ" ߟߎ߬߸ ߏ߬ ߟߎ߬ ߦߴߊ߬ ߝߍ߬ ߞߊ߬ "ߖߡߊ߬ߣߊ߬ ߝߊ߲ߓߏ߲ߕߌ߮" ߟߎ߬ ߟߊ߫ ߞߌߢߍߘߐߕߍ߯ߦߊ ߟߊߛߐ߬ߘߐ߲߬، ߒ߬ߞߊ߬߸ ߣߌ߫ ߘߎߢߊ߫ ߛߌ߰ߓߊ߮ ߓߍ߯ ߞߊ߬ ߛߐ߬ߘߐ߲߬ߘߊ ߟߎ߬ ߘߊߢߌߣߌ߲߫ ߦߏ߫ "ߖߡߊ߬ߣߊ߬ ߝߊ߲ߓߏ߲ߕߌ߮" ߟߎ߬߸ߝߏ߫ ߊ߲ ߠߊ߫ ߘߎ߰ߞߟߏ ߣߌ߲߬ ߢߐ߲߰ ߛߓߊ߬ ߜߘߍ߫ ߣߴߊ߲ ߘߴߊ߲ ߡߊ߬ߞߏ ߟߎ߬ ߓߍ߯ ߢߊ߬، ߋ߯߹ ߊ߲ ߧߋ߫ ߥߊ ߟߊ߫ ߝߙߋߞߋ ߢߍߙߋߟߋ߲ ߠߋ߫ ߡߊ߬ ߣߌ߲߬ ߞߛߐߞߛߐ߫. ߝߊ߯ߘߐߞߍ ߣߌ߲߬ ߞߊ߲ߞߘߐߓߐߟߌ ߞߍߕߐ߫ ߓߐ߰ߝߍ ߡߊߓߏ߲߬ߧߊ ߣߴߊ߬ ߟߊߞߊ߲ߘߊ ߟߊߘߏ߲߭ ߠߋ߬ ߘߌ߫ ߥߙߎߞߌ ߘߐ߫، ߖߐ߲߬ߛߊ߫ ߸ߞߊ߬ ߕߍߡߊߞߊ߲ߧߊ ߛߐ߬ߘߐ߲߬ ߡߐ߰ ߟߎ߬ ߣߌ߫ ߖߊ߯ߓߊ ߦߋ߫.
ߔߌߦߏߣߍߙ ߁߁߲
ߔߌߦߏߣߍߙ ߁߁߲ (ߟߊߘߊ߲߫ ߘߊ߫ ߔߌߦߏߣߍߙ ߗ߭ߋ߫ (pioneer G) ߕߐ߮ ߟߋ߬ ߘߌ߫) ߦߋ߫ ߝߏ߬ߟߏ߲߬ߝߊ߬ߟߊ߲߬ߕߍ ߘߐ߬ߛߏ߰ߙߋ߬ߟߊ߲߫ ߡߐ߰ߡߐ߮ (ߙߓߏ) ߟߋ߬ ߘߌ߫߸ ߡߍ߲ ߖߌߘߊ߲ ߦߋ߫ ߞߌߘߊ߫ ߂߅߉ (ߟߌߓߊߙ ߅߇߁) ߘߌ߫߸ ߡߍ߲ ߓߎ߰ߓߎ߬ߡߊ߬ ߘߊ߫ ߣߛߊ ߓߟߏ߫ ߞߏ߲ߞߏߘߌ߬ߓߌ ߕߟߋ߬ ߆/߁߉߇߃ ߟߊ߫ ߞߊ߬ ߛߊ߲ߜߘߊ߫ ߝߙߊߓߊ߲ ߞߊ߬ߙߊ߲߬߸ ߊ߬ ߣߌ߫ ߝߌ߲߬ߕߐ߲߬ ߣߌ߫ ߞߌ߬ߘߌ߲߬ߕߌ߮ ߟߎ߬ ߓߐ߰ߝߍ߸ ߕߋ߬ߟߋ ߝߢߐ߸ ߊ߬ ߣߌ߫ ߞߊ߬ ߖߊ߯ߓߊߟߞߊ ߥߎߢߊ߲ ߞߊ߬ߙߊ߲߬.
ߊ߬ߟߋ ߟߋ߬ ߞߍ߫ ߘߊ߫ ߘߐ߬ߛߏ߰ߙߋ߬ߟߊ߲߬ ߝߟߐ ߘߌ߫ ߡߍ߲ ߥߊ߫ ߘߊ߫ ߓߐ߫ ߞߌ߬ߘߌ߲߬ߕߌ߮ ߡߊ߬߸ ߊ߬ ߣߌ߫ ߝߌߟߊߣߊ߲ ߡߍ߲ ߞߵߊ߬ ߜߊ߲߫ ߞߊ߬ ߛߊ߲ߜߘߊ߫ ߝߙߊߓߊ߲ ߘߐߛߊ߲߬߸ ߊ߬ ߣߌ߫ ߝߌ߲߬ߕߐ߲߬. ߞߐ ߟߊ߫߸ ߔߌߦߏߣߍߙ ߁߁߲ ߣߊ߬ ߘߊ߫ ߞߍ߫ ߝߋ߲߫ ߟߏ߯ߟߎ߫ ߟߊߘߊ߲ߣߍ߲ ߝߌߟߊߣߊ߲ ߘߌ߫ ߡߍ߲ ߠߎ߬ ߛߋ߫ ߘߊ߫ ߓߏ߬ߙߌ߬ߒ߬ߞߘߐ߬ߟߌ ߞߊߟߌߦߊ ߘߐ߫ ߞߊ߬ ߛߋ߫ ߓߐ߫ ߟߊ߫ ߕߟߋ߬ ߞߊ߲ߞߋ ߘߐ߫. ߘߐ߬ߛߏ߰ߙߋ߬ߟߊ߲ ߝߏ߬ߣߊ߲ ߠߊߖߊ߲߰ߧߊ ߣߴߊ߬ ߝߊ߲߬ߞߊ ߞߘߊߡߊߟߌ ߞߏߛߐ߲߬߸ ߓߌ߬ߟߊ߬ߢߐ߲߰ߡߊ߬ߓߊ߫ ߓߟߏߕߍ߰ߓߊ߬ߟߌ߬ ߟߊ߬ߓߊ߲ ߞߍ߫ ߘߊ߫ ߕߎߟߊߝߌ߲ ߃߀/߁߉߉߅ ߟߊ߫߸ ߊ߬ ߣߌ߫ ߞߊ߬ ߓߟߏߡߟߊ߫ ߢߌߡߊ߫ ߟߊߓߊ߲ ߟߊߛߐ߬ߘߐ߲߬ ߣߍߣߍߓߊ ߂߄/߁߉߉߅ ߟߊ߫.
ߘߐ߬ߝߐ
ߊ߬ ߘߊߡߌ߬ߣߊ߬ ߘߊ߫ ߁߉߆߉ ߞߏ߲ߞߏߜߍ ߟߋ߬ ߟߊ߫߸ ߔߌߦߏߣߍߙ ߁߁߲ ߣߴߊ߬ ߘߐ߬ߛߏ߰ߙߋ߬ߟߊ߲߬ ߓߊߟߌߣߍ߲߫ ߔߌߦߏߣߍߙ ߁߀߲ ߠߎ߬ ߟߋ߬ ߝߟߐ߫ ߟߊߘߊ߲߫ ߘߊ߫ ߕߟߋ߬ ߞߊ߲ߞߋ ߞߐߞߊ߲ߠߊ ߛߏ߲߯ߓߊ߫ ߞߊ߲ߡߊ߬. ߖߊ߬ߕߋ߬ߘߐ߬ߛߌ߰ ߛߌߦߊߡߊ߲߫ ߠߎ߫ ߟߋ߬ ߞߊ߬ߣߌ߲߬ ߘߴߊ߬ߟߎ߬ ߦߋ߫ ߁߉߆߀ ߞߎ߲߬ߕߊ߮ ߞߘߐ߫߸ ߗߋߦߊߟߌ ߞߣߐߘߐ߫ ߝߟߐ ߟߎ߬ ߘߐߛߌ߰ ߘߊ߫ ߕߊ߲߬ ߠߋ߬: ߞߊ߬ ߖߊ߯ߓߊߟߌ߫ ߣߌ߫ ߢߐ߲߯ߕߍ߫ ߞߣߍ ߛߏ߲߯ߓߊ߫ ߤߐߞߎ ߟߊ߫ ߞߊߡߊ߲ ߞߕߐ߫߸ ߞߊ߬ ߛߊ߲ߜߘߊ߫ ߝߙߊߓߊ߲ ߛߎ߲ߞߎ߲ ߞߊ߬ߙߊ߲߬ ߟߐ߲ߞߏߕߌ߮ ߟߎ߬ ߟߊ߫ ߦߋߟߌ ߘߐ߫߸ ߊ߬ ߣߌ߫ ߞߊ߬ ߝߊߙߊߓߊ߲ ߖߘߐ߬ߡߊ߬ ߦߙߐ ߖߊ߬ߕߋ߬ߛߎ߬ߓߐ ߞߍ߫ ߗߋߦߊߟߌ߫ ߞߏ ߘߐ߫ ߞߊߕߍ߬ߙߍ߫ ߞߐߞߘߐ߫ ߖߊ߯ߓߊߟߌ ߟߎ߬ ߡߊ߬. ߞߊ߬ ߝߌ߲߬ߕߐ߲߫ ߓߐ߰ߝߍ ߞߊ߬ߙߊ߲߬. ߊ߬ ߣߌ߫ ߞߊ߬ ߞߌ߬ߘߌ߲߬ߕߌ߮ ߓߍ߲߬ߢߐ߲߰ߦߊ߬ߞߏ ߝߊ߲߬ߝߘߊߡߊߗߍ߲߰ ߞߊ߬ ߞߏ߫ ߛߌߦߊߡߊ߲߫ ߜߘߍ߫ ߘߐߓߍ߲߬: ߞߊ߬ ߞߌ߬ߘߌ߲߬ߕߌ߮ ߣߍ߰ߛߎ߬ߓߊ߰ߞߣߍ ߔߊ߬ߔߘߊ ߘߐߓߍ߲߬ ߊ߬ ߣߌ߫ ߞߵߊ߬ ߘߐߥߙߊ߬ߟߌ ߘߊ߲߬ߠߊߕߍ߰߸ ߊ߬ ߞߎ߲߬ߕߋߟߋ߲߸ ߊ߬ ߣߴߊ߬ ߛߏ߯ߙߏߢߊ. ߦߌߟߡߊ:ߛߊ߲ߡߊߛߓߍ ߦߌߟߡߊ:ߘߐ߬ߛߏ߰ߙߋ߬ߟߊ߲
ߡߞߊ߫
ߡߞߊ߫ ߛߏ ߦߋ߫ ߛߏ߫ ߛߊߣߌ߲ߡߊ߲ߓߊ ߟߋ߬ ߘߌ߫ ߖߘߍ߬ߞߟߏ߬ߓߊ߮ ߟߎ߬ ߓߟߏ߫، ߕߌ߲ߓߌߘߌ߲ߘߊ ߟߊߕߏߣߍ߲ ߦߋ߫ ߦߋ߲߬ ߠߋ߬، ߛߐ߬ߕߐ (ߊ߬ߟߌ߬ߞߊ߯ߓߊ߫) ߦߋ߫ ߦߋ߲߬ ߠߋ߬ ߸ ߡߍ߲ ߦߋ߫ ߖߊ߬ߕߋ߬ ߟߊ߫ ߖߘߍ߬ߞߟߏ߬ߓߊ߮ ߟߎ߬ ߟߊ߫ ߞߐߘߐ߲ ߘߌ߫ ߕߌ߲ߞߌ ߘߐ߫، ߊ߬ ߦߋ߫ ߛߐ߬ߘߐ߲߬ ߠߊ߫ ߛߎ߰ߘߎ߬ߟߊ߫ ߊߙߊߓߎߟߊ߫ ߡߊ߲߬ߛߊ߬ߟߊ ߕߟߋ߬ߓߋ ߟߋ߬ ߘߐ߫، ߊ߬ ߣߌ߫ ߡߊ߬ߘߌ߬ߣߊ߫ ߕߍ߫ ߦߋ߫ ߞߎߘߍ߫ ߄߀߀ ߠߋ߬ ߘߌ߫ ߥߙߏ߬ߘߎ߯ߕߟߋ߬ߓߋ ߝߊ߲߭ ߝߍ߬، ߊ߬ ߣߌ߫ ߕ߭ߺߊ߯ߺߌߝߊ߫ ߕߍ߫ ߦߋ߫ ߞߎߘߍ߫ ߁߂߀ ߠߋ߬ ߘߌ߫ ߕߟߋ߬ߓߐ ߝߊ߲߭ ߝߍ߬،ߊ߬ ߣߌ߫ ߖߌߘߊ߬ ߣߌ߫ ߓߊߥߎߟߋ߲ ߞߊߙߊ߲ߞߊߙߊ߲ ߕߍ߫ ߦߋ߫ ߞߎߘߍ߫ ߇߂ ߟߋ߬ ߘߌ߫، ߘߊ߲ߞߊ߲ ߡߍ߲ ߛߎ߬ߘߎ߲߬ߡߊ߲߫ ߊ߬ ߟߊ߫ ߸ ߏ߬ ߟߋ ߖߌߘߊ߬ ߖߘߍ߬ߞߟߏ߬ߦߊ ߘߊ߲ߞߊ߲ ߘߌ߫، ߛߊ߲ߡߊߘߊ߲ ߡߍ߲ ߛߎ߬ߘߎ߲߬ߡߊ߲߫ ߊ߬ ߟߊ߫ ߸ ߏ߬ ߟߋ ߡߊ߲߬ߛߊ ߊ߳ߺߊߓߘߎߟ ߊ߳ߺߊߖ߭ߺߎ߯ߖ߭ߺߌ߫ ߛߊ߲ߡߊߘߊ߲߫ ߡߊ߲߬ߕߏ߲߬ߕߍ߬ߟߊ߬ߞߊ ߘߌ߫. ߊ߬ ߞߍ߫ ߦߙߐ ߦߋ߫ ߖߊ߬ߕߋ߬ ߟߊ߫ ߘߎ߰ߘߐ߬ߓߛߍ߬ߓߟߏߡߊ߬ ߸ ߦߙߐ ߜߍߟߍ߲߫ ߠߋ߬ ߘߌ߫، ߓߊߏ߬ ߸ ߊ߬ ߝߘߊߞߎߘߎ߲ ߝߊ߲߬ߞߋߟߋ߲ ߓߍ߯ ߦߋ߫ ߣߊߣߊ߲߫ ߖߊߙߊ߲ ߜߍߟߍ߲ ߠߋ߬ ߘߌ߫، ߡߞߊ߫ ߝߊ߲߬ߝߘߊ ߦߋ߫ ߞߎߘߍ߫ ߝߘߎ߬ߓߍ߲ ߈߅߀ ߞ߂  ߠߋ߬ ߘߌ߫، ߞߎߘߍ߫ ߝߘߎ߬ߓߍ߲ ߈߈ ߦߴߏ߬ ߘߐ߫ ߡߐ߱ ߛߌ߰ߣߌ߲߫ ߏ߬ ߞߊ߲߬، ߕߌ߲ߓߌߘߌ߲ߘߊ ߟߊߕߏߣߍ߲ ߦߋ߫ ߝߊ߲߬ߝߘߊ ߡߍ߲ ߕߊ߬ ߟߊ߫ ߡߞߊ߫ ߜߍߞߣߍ ߘߐ߫ ߸ ߏ߬ ߟߋ ߞߎߘߍ߫ ߝߘߎ߬ߓߍ߲ ߆ ߘߌ߫، ߊ߬ ߟߐ߭ ߓߊ ߝߍ߬ ߸ ߏ߬ ߦߋ߫ ߜߟߊ߬ߜߟߊ߫ ߂߇߇ ߟߋ߬ ߘߌ߫. ߦߌߟߡߊ:ߘߎ߰ߡߊ߬ߛߓߍ
ߒߞߏ
ߒߞߏ ߦߋ߫ ߛߓߍߛߎ߲߫ ߞߊ߲ߡߊߛߙߋߡߊ ߟߋ߬ ߘߌ߫ ߸ ߡߍ߲ ߛߙߊߛߌ߰ߣߍ߲߬ ߛߓߍߘߋ߲߫ ߂߇ ߖߊ߬ߕߋ߬ ߟߊ߫: ߛߌ߰ߙߊ߬ߟߊ߲߬ ߇، ߛߌ߰ߙߊ߬ߕߊ߬ ߁߉ ߣߌ߫ ߛߓߍߘߋ߲߫ ߕߍߘߐ߫ ߞߋߟߋ߲. ߒߞߏ ߛߌ߲ߘߌ߫ ߘߊ߫ ߁߉߄߉ ߟߋ߬ ߟߊ߫ ߝߘߊ߬ߝߌ߲߬ߠߊ߬ ߟߐ߲ߞߏߕߌ߯ ߛߟߏ߬ߡߊ߯ߣߊ߫ ߞߊ߲ߕߍ߫ ߓߟߏ߫ ߓߍ߲ߖ߭ߍ߲ߘߎ߯ ߞߘߏߥߊߙߌ߫.ߊ߬ ߓߋ߲ߓߊ ߟߎ߬ ߓߐߣߍ߲߫ ߡߊ߬ߟߌ ߟߋ߬ ߟߊ߫، ߊ߬ߟߋ ߖߍ߬ߘߍ ߦߋ߫ ߟߊ߬ߖߌ߬ߣߍ߬ߞߊ ߟߋ߬ ߘߌ߫. ߒߞߏ ߛߓߍߟߌ ߖߍ߬ߘߍ ߡߏߦߌߛߏ ߦߋ߫ ߞߘߏߥߊߙߌ ߟߋ߬ ߘߌ߫.
ߒߞߏ ߞߊ߲ߓߏߟߏ߲ ߠߎ߬
ߒߞߏ ߡߊߦߋߙߋ߲߫ ߞߏߓߊ ߘߏ߫ ߟߋ߬ ߊ߬ ߝߐߓߊ߮ ߟߊߛߌߦߊߦߊ ߘߌ߫ ߕߟߋ߬ߓߋ߬ ߊߝߙߌߞߌ߬ ߖߡߊ߬ߣߊ ߟߎ߬ ߞߣߐ߫ ߸ ߞߵߏ ߞߎ߲߭ ߞߍ߫ ߊ߬ߟߎ߬ ߖߍ߲ߛߍ߲ ߘߌ߫ ߊ߬ ߟߊ߫ ߝߊ߲߭ ߓߍ߯ ، ߖߍ߲ߛߍ߲ ߏ߬ ߟߋ ߞߐߝߟߌ ߞߍߣߝߊ߬ߟߋ߬ ߞߊ߲ ߞߍ ߘߌ߫ ߝߘߏ߬ߓߊ߬ ߞߊ߲ ߘߌ߫ ߛߌߦߊ ߟߎ߬ ߣߌ߫ ߢߐ߲߮ ߕߍ߫ ߢߐ߲߯ ߕߍ߫ ߞߏ ߓߍ߯ ߘߐ߫ ߞߊ߬ߦߌ߯ ߕߎ߬ߡߊ߬ ߖߊ߲߫ ߤߊ߲߯ ߞߣߵߊ߬ ߓߌ߬ߟߊ߬ ߓߌ߬ ߟߊ߫ ߸ ߖߋ߬ߟߌߓߊ߬ ߖߌߘߏ߮ ߣߴߊ߬ ߟߊߡߌߣߌ߲ ߠߎ߬ ߘߐ߫ ߊ߬ ߝߊ߲߬ ߝߌ߬ߟߊ ߝߍ߬ ، ߘߌ߲߬ߞߌߙߊ ߏ߬ ߟߊߓߏ߲߬ߧߊ߬ ߞߏ߬ߖߎ߮ ߞߊ߬ ߘߍ߬ߡߍ߲߬ ߞߍ߫ ߞߊ߲ߓߏߟߏ߲߫ ߞߎ߲ߓߊ߫ ߣߊ߯ߣߌ߲ ߣߊ߬ߕߐ ߢߌ߲߬ ߠߎ߬ ߛߌ߲ߘߌ ߘߐ߫ ߦߏ߫ ߊ߲ ߓߍߣߊ߬ ߛߋ߫ ߊ߬ߟߎ߫ ߡߊ߬ ߢߊ ߡߍ߲ ߛߍ߲ :
ߡߊ߲߬ߘߋ߲߬ߞߊ߬ ߞߊ߲ߓߏߟߏ߲
ߦߙߐ ߏ߬ ߟߎ߫ ߝߍ߲߬ߝߍ߲߬ߣߍ߲߫ ߖߡߊ߬ߣߊ߬ ߟߏ߯ߟߎ߫ ߟߋ߬ ߞߊ߲߬ ߓߌ߬ ߝߐߟߌ߫ ߘߐ߫ : ߖߌ߬ߣߍ߫ ، ߡߊߟߌ߫ ، ߞߘߏߥߊߙߌ߫ ، ߛߙߊ߬ߟߏ߲߫ ،  ߊ߬ ߣߌ߫ ߟߊߓߙߌߦߊ߫ .
ߝߏߦߌ߬ ߘߏ߲߬ ߡߴߊ߬ߟߎ߬ ߓߍ߯ ߓߟߏߓߐ-ߓߐ߫ ߢߐ߲߮ ߓߟߏ߫ ߢߊ ߣߌ߲߬ ߞߊ߲߬ ߝߏ߫  ߕߎ߬ߓߊ߬ߓߎ߬ ߝߊ߲ߞߊ ߣߌ߬ߣߌ ߝߊ߯ߘߐߞߍ߫ ߕߊ߬ߡߌ߲߬ߣߍ߲ ߟߊߓߊ߲ ߣߌ߫ ߓߊ߲ߕߐ ߣߌ߲߬ ߘߊߡߌߣߟߊ ߟߊ߫ ،  ߓߊߏ߬ ߛߊ߬ߡߘߎ߬ߜߍ߫ ߕߘߍ߬ ߓߘߊ߫ ߓߊ߲߫ ߊ߬ ߝߊ߲ߓߊ ߟߊߘߍ߬ ߟߊ߫ ߡߊ߲߬ߘߋ߲߬ ߞߙߎߝߊ ߖߍ߲ߛߍ߲ ߞߐ ߘߐ߫.
ߣߝߌ ߞߊ߬ ߕߎ߭ ߢߊߘߏ߲߬ߣߍ߲߬ߓߊ ߦߴߊ߬ ߟߊ߫ ߊ߬ߟߎ߫ ߕߘߍ߬ ߊ߬ ߓߟߏ ߥߍ߲ߓߍ ߟߋ߬ ߟߊ߫ ߢߌ߲߬ ߠߎ߫ ߣߐ߬ߝߍ߬ ߛߊ߲߬ ߁߈ ߞߘߐ߫.
ߞߊ߲ߓߏߟߏ߲ ߝߍ߲߬ߝߍ߲߬ߣߍ߲߫  ߡߊ߲߬ߘߋ߲߬ ߞߊ߲  ߝߐ߫  ߖߡߊߣߊ ߟߎ߬ ߞߣߐ߫ ߊ߬ ߞߐ߰ߘߎ߰ ߝߊ߲ ߓߍ߯ ߟߋ߬ ߘߐ߫ ߸ ߊ߬ ߣߴߊ߬ ߕߟߋ߬ߓߐ ߞߐ߰ߘߎ߮ ߝߣߊ߫ ߘߐ߫ ، ߬ߟߋ߬ ߝߐ߫ ߟߊߦߙߐ ߢߌ߲߬ ߠߎ߫ ߟߋ߬ ߘߐ߫ :  ߓߙߍ߬ߘߎ߯ ، ߓߎ߰ߣߌ߲߫ ، ߛߌߞߊߛߏ߬ ، ߛߊ߲߬ ، ߞߎ߬ߗߊ߬ߟߊ߫ ، ߛߋߜ߭ߎ߫
ߦߙߐ ߢߌ߲߬ ߠߎ߬ ߦߋ߫ ߖߡߊ߬ߣߊ ߢߌ߲߬ ߠߎ߫ ߟߋ߬ ߞߣߐ߫ ߊ߬ ߓߌ߬ ߝߐߟߌ߫ ߘߐ߫:  ߡߊߟߌ߬ߓߊ ، ߓߙߎߞߌߣߊ߫ ߝߊ߬ߛߏ߫ ، ߞߘߏߥߊߙߌ߫ ، ߣߌߖ߭ߍ߯ߙ ߕߟߋ߬ߓߋ ، ߊ߬ ߞߍ ߞߎߘߎ߲ ߥߙߍ ߏ߬ ߘߌ߫ ߞߐ ߢߌ߲߬ ߠߊ߫ ߏ߬ ߡߊ߫ ߕߊ߬ ߝߏߦߌ߬ ߡߊ߬ ߘߎߢߊ߫ ߛߌ߰ ߢߊ߬ ߞߎߘߊ ߞߐ߫ ߕߎ߲ ߕߊ߯ߕߐ
ߖߎ߬ߟߊ߬ ߞߊ߲ߓߏߟߏ߲
ߖߎ߬ߟߊ߬ ߞߊ߲ߓߏߟߏ߲  ߝߍ߲߬ߝߍ߲߬ߣߍ߲߫  ߡߊ߲߬ߘߋ߲߬  ߞߊ߲  ߝߐ߫ ߖߡߊߣߊ  ߟߎ߬ ߞߣߐ߫ ߊ߬ ߕߟߋ߬ߓߐ߬ ߝߊ߲ ߓߍ߯ ߟߋ߬ ߘߐ߫ ߸ ߊ߬ ߣߴߊ߬ ߕߟߋ߬ߓߐ ߥߙߏ߬ߘߎ߮ ߝߣߊ߫ ߘߐ߫ ، ߬ߟߋ߬ ߝߐ߫ ߟߊ߫ ߦߙߐ ߢߌ߲߬ ߠߎ߫ ߟߋ߬ ߘߐ߫ :  ߖߎ߬ߟߊ߬ߓߊ ߟߎ߬ ߓߘߊ ، ߖߎ߬ߟߊߣߌ߲߬ߜߍ ߟߎ߬ ߓߘߊ ، ߕߜߊ߫ ߟߎ߬ ߓߘߊ ، ߖߡߌߣߌ߲ ߖߎߟߊ ߟߎ߬ ߓߘߊ ، ߞߐ߲߫ ߖߡߊ߬ߣߊ ، ߜߐߕߐ߯ߟߊ߫ ، ߖߎ߬ߟߊ߬ ߝߊߙߊ߲ߝߊߙߊ߲ ߠߎ߬ ߓߘߊ ( ߖߎ߬ߟߊ ߛߎ߯ߦߊ߫ ߥߙߍ ߟߎ߬ ߢߐ߲߯ߓߍ߫ ߦߙߐ ߞߊ߬ߣߌ߲߫ ، ߊ߰ ߝߐ߫ ߟߊ߫ ߡߍ߲ ߡߊ߬ ߛߌߛߍ߲߬ ߞߏ߫ ߕߊ߬ߓߎ߬ߛߌ߬ ߞߊ߲ ) ، ߥߊ߲ߞߙߊ߬ߘߎ߯.
ߦߙߐ ߢߌ߲߬ ߠߎ߬ ߦߋ߫ ߖߡߊ߬ߣߊ ߢߌ߲߬ ߠߎ߫ ߟߋ߬ ߞߣߐ߫ ߓߌ߬ ߝߐߟߌ߫ ߘߐ߫ : ߞߘߏߥߊߙߌ߫ ، ߜ߭ߊ߯ߣߊ߫ ، ߓߙߎߞߌߣߊ߫ ߝߊ߬ߛߏ߫. ߏ߬ ߕߟߊߣߍ߲߫ ߢߊ ߏ߬ ߟߋ ߞߊ߲߬ ߓߌ߬ ߦߏ߫ ߊ߲ ߢߊ߯ ߊ߬ ߟߊ߫ ߢߊ ߡߍ߲ ߣߌ߲߬.
ߡߊ߲߬ߘߋ߲߬ߞߏ߬ ߞߊ߲ߓߏߟߏ߲
ߡߊ߲߬ߘߋ߲߬ߞߏ߬ ߞߊ߲ߓߏߟߏ߲ ߣߌ߲߬ ߝߍ߲߬ߝߍ߲߬ߣߍ߲߫ ߡߊ߲߬ߘߋ߲߬ ߞߊ߲ ߝߐ߫ ߖߡߊߣߊ ߟߎ߬ ߞߣߐ߫ ߊ߬ ߕߟߋ߬ߓߋ ߝߊ߲ ߓߍ߯ ߟߋ߬ ߘߐ߫ ߸ ߬ߟߋ߬ ߝߐ߫ ߟߊ߫ ߦߙߐ ߢߌ߲߬ ߠߎ߫ ߟߋ߬ ߘߐ߫ :  ߞߊ߬ߛߏ߲߫ ، ߞߌ߬ߕߊ߫ ، ߓߊߝߌߟߊߓߍ߫ ، ߞߛߊߡߊߛߌ߬.
ߒ߬ߓߊ߬ ߊ߲ ߣߊ߬ ߦߙߐ ߡߍ߲ ߠߎ߬ ߓߍ߯ ߕߐ߮ ߡߊߘߊ߲߫ ߠߊ߫ ߛߌߛߍ߲߬ ߞߊ߲ߓߏߟߏ߲ ߢߌ߲߬ ߠߎ߬ ߞߋߟߋ߲ߞߋߟߋ߲ ߝߐ߫ ߦߙߐ ߡߊߘߊ߲ߕߐ ߘߐ߫ ߸ ߏ߬ ߟߎ߫ ߟߋ߬ ߡߊ߲߬ߘߋ߲ ߠߎ߬ ߓߘߊ ߘߌ߫ ߸ ߊ߬ ߣߌ߫ ߞߊ߲ ߕߌ߱ ߟߎ߬ ߘߌ߫.
ߖߌ߬ߣߍ߬ ߣߌ߫ ߡߊߟߌ߫ ߣߌ߫ ߞߘߏߥߊߙߌ߫ ߣߌ߫ ߜ߭ߊ߲ߓߌߦߊ߫ ߣߌ߫ ߛߙߊ߬ߟߏ߲߫ ߣߌ߫ ߟߊߓߙߌߦߊ߫ ߣߌ߫ ߛߣߍ߬ߜ߭ߊߟߌ߫ ߥߙߏ߬ߘߎ߮ ߣߌ߫ ߜ߭ߊ߯ߣߊ߫ ߕߟߋ߬ߓߋ ߣߌ߫ ߓߙߎߞߌߣߊ߫ ߝߊ߬ߛߏ߫ ߣߌ߫ ߣߌߖ߭ߍ߯ߙ ߕߟߋ߬ߓߋ ߣߌ߫ ߖߌ߬ߣߍ ߓߌ߬ߛߊߥߏ߬ ߞߊ߬ߣߌ߲߫ ، ..
ߣߌ߲߬ ߓߍ߯ ߕߘߍ߬ ߓߊ߲ߞߎ߬ ߞߋߟߋ߲߫ ߞߣߍߓߊ߫ ߞߋߟߋ߲߫ ߠߋ߬ ߘߌ߫ ߡߊ߲߬ߘߋ߲߫ ߡߊ߲ߛߟߊ߬ ߕߟߋ ߘߐ߫ ߞߘߐ߬ߡߊ߲߫ ߸ ߏ߬ ߖߍ߬ߘߍ ߕߎ߬ߡߊ ߡߊ߫ ߖߊ߲ߧߊ߫ ߒ߬ ߠߊ߫ ߝߟߐ߫ ߸ ߊ߰ ߝߐ߫ ߟߊ߫ ߡߍ߲ ߡߊ߬ ߞߊ߬ߣߌ߲߬ ߞߏ߫ ߡߊߟߌ߫ ߡߊ߲ߛߊ߬ߟߊ ߊߙߊߓߎ߫ ߘߐߛߙߋ ߟߎ߬ ߞߣߐ߫.
ߞߎߡߊߘߋ߲ ( ߒߞߏ ) ߥߘߋ߬ߥߘߋ߬ߦߊ߬ ߓߟߏ ߡߊ߬ ߸ ߊ߬ ߞߘߐ ߦߋ߫ ߡߐ߱ ߡߙߌߘߐ ߟߊߓߕߐ ߞߎߡߊ ߟߋ߬ ߘߌ߫ ߊ߬ ߞߣߐߘߐ߫ ߞߍ߫ ߡߍ߲ߕߊ ߞߎߡߊߢߐ߲߮ ߟߐ߲߫ ߡߊ߲ߞߊ߲ ߘߐ߫   ߸ ߌ ߦߴߊ߬ ߟߐ߲߫  ߬ߟߋ߬ ߞߎߡߊߘߋ߲ ߞߘߐ ߘߍ߲ߣߍ߲߫ ߕߍ߫ ߡߊ߲߬ߘߋ߲ ߠߎ߬ ߟߊ߫ ߞߊ߲ ߞߋߟߋ߲߫ ߠߴߏ߬ ߘߐ߫ ߘߋ߬ ߸ ߣߴߊ߬ ߡߊ߫ ߢߊ߬ ߡߙߌߘߐ ߟߊߓߐ ߝߕߐߟߊ ߞߐ߫
ߡߐ߱ ߡߍ߲ ߦߴߊ߬ ߝߐ߫ ߟߴߏ߬ ߘߐ߫ ߞߏ߫ ( ߒߞߏ ) ߞߘߐ ߟߋ߬ ߡߊ߲߬ߘߋ߲ ߠߎ߬ ߟߊ߫ ߞߊ߲ ߘߌ߫ ߸ ߏ߬ ߕߎ߬ߢߊ߬ ߏ߬ ߘߌ߫ ߝߋߎ߫  ،  ߓߊߏ߬ ߡߊ߲߬ߘߋ߲ ߠߎ߬ ߟߊ߫ ߞߊ߲ ߦߋ߫ ߡߊ߲ߞߊ߲߬ ߢߊߦߋߕߊ ߘߏ߫ ߟߋ߬ ߘߌ߫ ߸ ߡߍ߲ ߝߐ߫ ߟߊ߫ (  ߞߎߡߊߘߋ߲ ߒߞߏ )  ߝߐ߫ ߞߊ߲ ߣߌ߲߬ ߣߐ߬ ߞߟߊߡߊ߲ ߘߐ߫ ߞߘߚߎ߫ ߞߊ߬ ߢߊߦߋ߫ ، ߞߎߡߊߘߋ߲߫ ߜߘߍ ߝߏߦߌ߬ ߣߴߊ߬ ߝߐ߫ ߞߊ߲ ߕߍ߫ ߞߋߟߋ߲߫ ߘߌ߫ ߤߊߟߌ߬ ߊ߬ߟߎ߬ ߞߘߐ ߓߊ߯ ߞߍ߫ ߞߋߟߋ߲߫ ߘߌ߫ ߸ ߞߎߡߊ ߡߍ߲ ߠߎ߬ ߕߎ߲߰ߕߐ߫ ߏ߬ ߟߴߊ߬ ߣߐ߬ ߞߟߊߡߊ߲ ߘߐ߫ ߡߎ߬ߕߎ߲߬ ߡߊ߲߬ߘߋ߲ ߠߎ߬ ߕߍߣߵߏ߬ ߢߊߦߋ߫ ߟߊ߫ ߝߋߎ߫.
ߊ߰ ߝߐ߫ ߟߊ߫ ߘߐ߬ߝߐ ߞߣߐ߫ ߞߏ߫ ߊ߬ ߕߘߍ߬ ߝߐ߫ ߟߊ߫ ߞߊ߲ ߣߌ߲߬ ߡߊ߬ ߞߏ߫ ( ߒߞߏ ) ߞߊ߬ߦߌ߯ ߡߊ߲߰ ߛߏ߲߬ߖߘߊ߫ ߕߋ߬ߟߋ ߢߍ߫ ߸ ߞߏ߫ ߏ߬ ߟߋ߫ ߣߊ߬ ߣߊߙߋ߲ߡߊ߲߰ ߘߋ߲ߞߍ߫ ߛߏ߰ߟߏ߲߬ ߖߘߊ߫ ߟߐ߬ ߟߴߊ߬ ߟߊ߫ ߘߐ߬ߛߊߙߌ ߞߎߡߊ ߟߊߛߋ߫ ߞߊ߲ ߞߍ߫ ߟߊ߫ ߆߃߂߁   ߟߊ߫ ߣߊ߬ߓߊ߮ ߟߎ߬ ߡߊ߬ ߞߙߎ߬ߞߊ߲ߝߎߥߊ߫ ߜߊ߬ߙߊ ߘߐ߫ ߸ ߞߏ߫ :  ߞߵߊ߬ ߟߊߛߋ߫ ߊߟߎ߫ ߓߍ߯ ߟߊߘߍ߬ߣߍ߲ ߡߊ߬ ߸ ߝߋ-ߋ-ߝߋ߲߫ ߣߴߊ߬ ߘߴߊ߬ ߝߐ߫ ߒߞߏ߫  ، ߞߊ߬ ߕߊ߯ ߛߋ߫ ߞߎߡߊ ߟߊߓߊ߲ ߠߊ߫.
ߝߣߊ߫ ߸ ߊߟߊ߫ ߢߊ߭ ߡߍ߲ ߞߍ߫ ߘߊ߫ ߡߌ߬ߙߌ߲߬ߘߌ ߣߌ߲߬ ߡߊ߬ ߛߓߍߘߋ߲߫ ߞߏ ߘߐ߫ ߸ ߊ߬ ߛߓߍߛߎ߲ ߛߌ߲ߘߌߓߊ߮ ߞߊ߬ ߛߓߍߟߌ߫ ߞߎߘߊ ߏ߬ ߕߐ߯ߟߴ߬ߟߋ߬ ߞߎߡߊߘߋ߲߫ ߞߋߟߋ߲߫ ߔߋ ߟߋ߬ ߟߊ߫ ߞߏ߫ “ ߒߞߏ” ߞߊ߬ ߓߍ߲߬ ߡߊ߲߬ߘߋ߲߬ ߞߊ߲ߓߏߟߏ߲ ߕߐ߮ ߡߊ߬ ، ( ߒߞߏ ) ߞߘߐ߫ ߝߟߐ ߢߊ ߡߊ߬ ߖߐ߲ ،.
ߞߏߔߣߌ߲߬ ߓߊߏ߬ ( ߒߞߏ ) ߛߓߍߛߎ߲ ߛߌ߲ߘߌ ߞߐ ߘߐ߫ ߸ ߊ߬ ߛߌ߲ߘߌߓߊ߮ ߞߵߊ߬ ߘߐ߰ߘߏ߲߬ߓߊ ߟߋ߬ ߞߍ߫ ߊ߬ ߛߓߍߘߋ߲ ߛߋߞߏߦߊ ߘߐߦߙߌߥߊ ߟߊ߫ ߸ ߖߐ߬ߛߊ߫ ߛߓߍߛߎ߲߫ ߝߟߐ ߡߍ߲ ߠߎ߬ ߞߐ߲߬ ߘߴߊ߬ ߢߍ߫ ߡߐ߰ ߞߊ߲ ߠߎ߬ ߛߓߍ߫ ߞߊ߲ߡߊ߬ ߸ ߏ߬ ߟߎ߫ ߞߏ߬ߙߌ߬ߣߍ߲߫ ߞߊ߬ ߘߛߍ߫ ߥߊߟߌ߫ ߞߊ߲ ߠߎ߬ ߛߓߍߘߋ߲ ߡߍ߲ ߠߎ߬ ߛߓߍ߫ ߟߊ߫ ߛߴߊ߬ ߘߌ߫ ߛߋ߫ ߏ߬ ߓߍ߯ ߛߓߍ߫ ߟߊ߫ ߸  ߊ߬ ߘߏ߲߬ ߞߊ߬ ߢߊ߫ ߛߐ߬ߘߐ߲߬ ߏ߬ ߡߊ߬ ߸  ߓߊ  ߝߊߦߌߘߊ߫ ߡߐ߰ ߞߊ߲ ߓߍ߯ ߛߋ߫ ߟߊ߫ ߛߓߍ߫ ߟߴߊ߬ ߘߐ߫ ߘߎߢߊ߫ ߦߙߐ߫ ߖߊ߲ ߠߎ߬ ߘߐ߫ ߞߊߕߙߍ߬ߕߍ߫ ߡߊ߲߬ߘߋ߲߬ ߖߡߊߣߊ ߞߊ߲ ߠߎ߬ ߣߌ߫ ߝߘߊ߬ߘߌ߲߬ ߞߊ߲ ߠߎ߬ ߡߊ߬ ، ߛߓߍߛߎ߲ ߠߊ߫ ߛߋߞߏߦߊ ߥߊ߬ߙߊ ߏ߬ ߟߋ ߣߊ߬ ߞߎߡߊߘߋ߲ ( ߒߞߏ )  ߞߘߐ߫ ߝߌߟߊߣߊ߲ ߠߊߦߟߍ߬ ߟߴߊ߬ ߞߎ߲߬ ߸ ߞߏ߫ ߒߞߏ ߛߓߍߛߎ߲ ߦߋ߫ ߛߓߍߟߌ ߟߋ߬ ߘߌ߫ ߡߍ߲ ߞߊ߲ ߓߍ߯ ߛߓߍ߫ ߟߊ߫.
ߒߞߏ ߛߓߍߛߎ߲ ߛߌ߲ߘߌ
ߞߊ߬ߦߌ߯ ߡߊ߲߬ߘߋ߲߫ ߝߊ߰ߡߊ߬ߟߊ ߞߙߎߝߓߊ ߖߍ߲ߛߍ߲ ߥߊ߬ߦߊ ߘߊߡߌ߬ߘߊ߬ ߕߎߡߊ ߝߊ߯ߘߐߞߍ ߕߊ߲߫ ߣߌ߫ ߥߐ߯ߙߐߣߊ߲ ߸ ߞߊ߬ߣߵߊ߬ ߛߌ߰ ߛߊ߬ߡߘߎ߬ߜߍ߬ ߟߊ߫ ߡߊ߲ߛߊ߬ߟߊ߫ ߖߎ߬ߕߍ߰ߕߐ ߘߊߕߐߘߐ߲ ߡߊ߬ ߁߈߈߉ ߠߊ߫ ߕߎ߬ߓߊ߬ߓߎ ߟߊ߫ ߓߋ߲߬ߒ߬ߞߊ߲ߠߌ߲ ߝߊ߲ߞߊ ߓߟߏ߫ ߸ ߏ߬ ߡߍ߲ ߕߘߍ߬ ߡߊ߬ߣߌ߲߬ߞߊ߬ ߝߊ߲ߞߊ ߕߐ߬ߣߍ߲ ߘߌ߫ ߝߘߊ߬ߝߌ߲߬ߠߊ߫ ߕߟߋ߬ߓߋ ߘߐ߫ ߡߎ߬ߕߎ߲߬ ߸ ߞߊ߬ߙߊ ߣߌ߫ ߟߞߊ߬ߙߊ߲ߠߌ߲ ߗߋߘߊߟߡߊ ߟߋ߬ ߕߘߍ߬ ߡߊ߲߬ߘߋ߲߬ ߖߡߊߣߊ ߟߎ߬ ߞߣߐ߫ ߦߏ߫ ߓߊ߯ߙߘߊ ߕߐ߱ ߟߎ߬ ߡߍ߲ ߠߎ߬ ߕߌ߰ߟߊ߬ߡߐ߰ ߟߎ߬ ߢߐ߲߮ ߘߝߊ߫ ߟߊ߫ ߘߍ߭ ߞߐ߬ߣߐߡߊ߬ ߞߏ ߓߍ߯ ߘߐ߫ ، ߟߊߒߡߊ߫ ߘߐ߫ :  ߛߊ߬ߡߐ ߏ߱ ߸ ߣߎ߬ߡߎ߲ ߏ߱ ߖߊ߬ߥߏ߬ߟߊ ߏ߱ ߸ ߘߊ߲ߘߟߊ ߏ߱ ߸ ߊ߬ ߣߌ߫ ߡߌ߬ߙߌ߲߬ߘߌ ߗߋߘߊߕߌ߮ ߕߐ߬ߡߊ ߟߎ߬ ߏ߱ ߸ ߏ߬ ߟߎ߬ ߓߍ߯ ߜߏߦߊߜߏߦߊߣߍ߲߫ ߠߋ߬ ߕߘߍ߬ ߊ߬ߟߎ߬ ߟߊ߫ ߗߋߘߊ ߟߎ߬ ߟߊߡߍ߬ߙߍ߲ ߠߊ߫ ߊ߬ߟߎ߫ ߖߘߍ߬ ߢߍ߫ ߝߘߊ߬ߝߌ߲߬ ߞߙߎߝߓߊ ߣߌ߲߬ ߞߣߐ߫ ߸ ߘߊ߫ ߞߘߐ ߞߎߡߊ ߝߐ߫ ߟߊ߫ ߕߟߏ߫ ߞߎߘߊ ߢߍ߫ ߢߊ ߡߍ߲ ߖߐ߫ ߓߍ߯ ߕߘߍ߬ ߊ߬ ߖߘߍ߬ ߟߊ߫ ߗߋߘߊ ߟߊߓߌ߬ߟߊ߬ ߟߴߊ߬ ߓߐ߲ߛߐ߲߫ ߞߎߘߊ ߟߎ߬ ߟߴߏ߬ ߢߊ ߟߋ߬ ߸ ߞߏ߬ߣߌ߲߬ ߛߌ߬ߟߡߊ߬ߦߊ ߣߊ߬ߣߍ߲ ߊ߲ ߓߘߊ ߦߊ߲߬ ߊ߬ ߕߋ߬ߟߋ ߝߊ߯ߘߐߞߍ߫ ߝߟߐ ߟߎ߬ ߞߎ߲߬ߕߊ߮ ߘߐ߫ ߸ ߝߏ߫ ߊ߬ ߣߊ߬ ߘߊ߫ ߞߍ߫ ߡߌ߬ߙߌ߲߬ߘߌ ߝߘߏ߬ߓߊ߬ ߘߌ߯ߣߊ ߘߌ߫ ߁߀߅߀  ߟߊ߫ ߸ ߞߵߊ߬ ߞߍ߫ ߞߎ߲߬ߠߊ߬ߛߌ߮ ߘߌ߯ߣߊ ߘߌ߫ ( ߓߏߙߏ߫ ߡߊ߲߬ߘߋ߲߫ ) ߕߋ߬ߟߋ ߘߐ߫ ߛߏ߲߬ߖߘߊ߬ ߞߏ ߢߍ߫ ߗߏߚߎ߲߫ ..
ߛߌ߬ߟߡߊ߬ߦߊ ߦߋߟߋ߲ ߣߴߊ߬ ߟߐ߲ߠߌ߲ߧߊ ߣߴߊ߬ ߟߊ߫ ߟߊ߬ߟߌ߬ߟߌ߬ ߞߊ߲ ߠߎ߬ ߘߐߞߣߍ߫ ߞߏߢߌߡߊ ߞߏߛߐ߲߬ ߸ ߏ߬ ߞߍ߫ ߘߊ߫ ߛߊߓߎ߫ ߢߌߡߊ߫ ߘߌ߫ ߞߊ߬ ߝߣߍ߬ߝߣߍ߬ ߞߎߘߊ ߟߎ߬ ߟߊ߫ ߟߊ߫ ߡߌ߬ߙߌ߲߬ߘߌ ߞߣߐ߫ : ߡߏߙߌ ߣߌ߫ ߞߘߐߦߌߘߟߊ ߣߌ߫  ߡߐ߰ ߞߊ߬ߙߊ߲ߣߍ߲ ߠߎ߬ ߝߣߍ߬ߝߣߍ ߞߊ߬ߣߌ߲߫ ߸ ߏ߬ ߟߎ߬ ߡߍ߲ ߠߎ߬ ߢߐ߲߰ ߕߎ߲߬ ߕߴߊ߲ ߓߘߊ ، ߏ߬ ߟߋ ߣߊ߬ ߡߊ߲߬ߘߋ߲߬ ߖߡߊߣߊ ߟߊߛߌ߬ߟߡߊ߬ ߘߌߦߊ߫ ߟߊ߫ ߸ ߞߊ߬ ߛߌ߬ߟߡߊ߬ߦߊ ߟߐ߬ߞߎ߬ ߖߏߣߊ߫ ، ߏ߬ ߛߙߋ ߜߍ߫ ߘߐ߫ ߕߊ ߘߏ߫ ߟߋ߬ ( ߡߏߙߌ߫ ߞߊ߲ߘߊ߫ ߟߏ߯ߟߎ ) ߟߊ߫ ߞߏߢߊ ߘߌ߫ ߡߊ߲߬ߘߋ߲߫ ߓߊ߲ߞߎ ߞߊ߲߬ ߸ ߡߍ߲ ߠߎ߬ ߗߋߘߊ ߕߘߍ߬ ( ߘߌ߯ߣߊ ߞߏߕߌ߯ߘߊ ) ߘߌ߫ ߊ߬ ߓߌ߬ ߝߐߟߋߌ߫ ߘߐ߫ ߞߊ߬ߣߌ߲߫.
ߒ߬ߓߊ߬ ߡߊ߲߬ߘߋ߲߬ ߡߏߙߌ ߢߌ߲߬ ߠߎ߫ ߞߵߊ߬ߟߎ߬ ߖߌߖߊ߬ߓߊ ߟߋ߬ ߞߍ߫ ߡߐ߱ ߟߎ߬ ߟߊߞߊ߬ߙߊ߲ ߘߐ߫ ߛߌ߬ߟߡߊ߬ߦߊ ߟߊ߫ ߝߊ߬ߛߏ ߞߊ߲ ߠߎ߬ ߘߐ߫ ߘߊߘߐ߫ ߝߐߟߌ ߘߐ߫ ߡߊ߲߬ߘߋ߲߬ ߞߏ߫ ߕߊ߲ߞߊ߫ ߢߊ ߡߊ߬ ߸ ߊ߬ ߣߌ߫ ߊߙߊߓߎ߫ ߛߓߍߘߋ߲ ߛߌߟߊ ߝߍ߬ ߊ߬ߟߎ߫ ߞߊ߬ߙߊ߲ߝߋ߲ ߕߊ߫ ߢߊ ߡߊ߬ ، ߏ߬ ߞߎ߲߭ ߠߋ߬ ߖߐ߲߬ߛߴߊ߬ ߘߌ߫ ߣߐ߰ߦߊ߫ ߡߌ߬ߙߌ߲߬ߘߌ ߝߣߍ߬ߝߣߍ ߓߍ߯ ߡߊ߬ ، ߞߏ߬ߣߌ߲߬ ߊ߬ߟߎ߬ ߟߊ߫ ߥߊ߬ߣߌ߬ߞߋ߬ ߢߌߡߊ ߏ߬ ߣߴߊ߬ ߓߟߏߦߊ ߣߴߊ߬ ߕߊ߫ ߸ ߊ߬ߟߎ߬ ߟߊ߫ ߝߘߊ߬ߝߌ߲߬ ߞߊ߲ ߏ߬ ߞߎߡߊߘߋ߲ ߛߎ߲ߞߎ߲ ߞߍߢߊ ߣߴߊ߬ ߝߐ߫ ߢߊ ߣߴߊ߬ ߞߎߡߊߘߋ߲ ߠߎ߬ ߡߎߣߎ߲ ߢߐ߲߮ ߠߊ߫ ߸ ߞߵߏ ߝߙߊ߬ ߊ߬ߟߎ߬ ߞߘߐ ߝߣߊ߫ ߝߏ߬ߘߏ ߡߊ߬ ߢߐ߲߮ ߡߊ߬ ߔߚߎ߲߫ ߸ ߛߋ߲߬ߠߊ߬ߛߘߌ߬ ߞߏ ߏ߬ ߟߎ߫ ߟߋ߬ ߘߏ߲߬ߘߴߊ߬ߟߎ߬ ߣߴߊ߬ߟߎ߫ ߥߊ߬ߣߌ߲߬ߞߋ߬ ߢߌߡߊ ߏ߬ ߟߐ߬ߞߎ ߕߍ߫ ߸ ߝߏ߫ ߊ߬ߟߎ߬ ߡߊ߫ ߛߋ߫ ߡߊ߲߬ߘߋ߲߫ ߝߘߏ߬ߓߊ߬ ߞߊ߲ ߣߌ߲߬ ߛߓߍ߫ ߟߊ߫ ߊߙߊߓߎ߫ ߛߓߍߘߋ߲ ߘߐ߫.
ߊ߬ߟߎ߫ ߛߍ߰ߞߍߣߍ߲ ߠߎ߬ ߡߊ߫ ߛߴߊ߬ߟߎ߬ ߘߋ߲߫ ߠߴߏ߬ ߟߋ ߘߐ߫ ߸ ߞߵߊ߬ ߕߘߍ߬ ߜߎ ߊ߬ߟߎ߫ ߞߊ߬ ߞߊߘߊ߲߫ ߞߍ߫ ߞߊ߬ ߕߏ߲ߘߋ ߟߎ߬ ߟߴߊ߬ ߛߓߍߘߋ߲ ߠߎ߬ ߛߊ߲ߘߐ߫ ߊ߬ ߣߴߊ߬ ߘߎ߰ߟߊ߫ ߸ ߞߊ߬ ߊߙߊߓߎ߫ ߛߌ߯ߙߊߟߊ߲ ߠߎ߬ ߞߐߘߏ߲߬ ߥߟߊ߫ ߞߵߊ߬ ߟߊߖߊ߲߫ ߢߊ ߘߏ߫ ߞߊ߲߬ ߸ ߖߐ߲߬ߛߴߊ߬ߟߎ߬ ߘߌ߫ ߛߓߍߘߋ߲߫ ߘߛߍߣߍ߲ ߠߎ߬ ߛߐ߬ߘߐ߲߬ ߡߍ߲ ߠߎ߬ ߕߍ߫ ߊߙߊߓߎ ߛߌ߰ߙߊ߬ߕߊ ߣߴߊ߬ ߛߌ߰ߙߊ ߟߎ߬ ߘߐ߫ ، ߞߏ߬ߣߌ߲߬ ߋ߰ߋ߰ߋ߲߯ ߟߋ߬ ߞߟߋ߫ ߸ ߏ߬ ߡߊߣߊ߬ ߞߍ߫ ߝߏߦߌ߬ ߘߌ߫ ߡߊ߲߬ߘߋ߲߬ ߞߊ߲ ߛߓߍ ߡߊߢߌߣߌ߲ ߘߐ߫ ߛߍ߰ ߘߐ߬ߞߏߟߏ߲ ߢߊ߬ߕߣߐ߬ߒߕߊ߲ ߞߐ߫. ߊ߬ߟߎ߬ ߕߏ߫ ߘߊ߫ ߞߎ߲߬ߓߋ߬ ߞߋߟߋ߲߫ ߘߐ߫ ߏ߬ ߟߋ ߞߐ߫ ߡߎ߬ߕߎ߲߬ ߸ ߞߊ߬ ߕߏ߫ ߛߎ߬ߞߎ ߟߎ߬ ߣߌ߫ ߣߎ߲ߓߍ߲ ߠߎ߬ ߘߏ߲߬ߖߟߎ߬ߡߊ߬ߟߌ ߞߊ߲߬ ߡߊ߲߬ߘߋ߲߬ ߞߊ߲ ߘߊߘߝߐߟߌ ߘߐ߫ : ߞߊ߬ ߛߌ߬ߟߡߊ߬ߦߊ ߕߎ߲߬ߞߎ߲ ߣߴߊ߬ ߓߊ߬ߕߏ ߞߕߌ ߣߴߊ߬ ߓߊ߯ߙߊߢߐ߲߯ߦߊ ߟߎ߬ ߣߌ߫ ߘߏ߫ ߜߘߍ߫ ߟߎ߫ ߢߊߝߐ߫ ߏ߬ ߘߐ߫ ߸ ߦߏ߫ ߊ߬ ߛߌ߰ߘߊ ߟߎ߬ ߖߊ߬ߕߋߛߌ߰ߣߍ߲߬ ߢߊ ߡߍ߲ ߊߙߊߓߎ߫ ߞߊ߲ ߘߐ߫ ߸ ߓߊ ߞߍ߫ ߢߊ ߏ߬ ߟߋ ߓߍ߲߬ߣߍ߲߫ ߡߊ߲߬ߘߋ߲ ߠߎ߬ ߟߊ߫ ߛߏߡߐ߯ߦߊ ߣߴߊ߬ߟߎ߬ ߟߊ߫ ߟߐ߲ߠߌ߲ߧߊ ߟߊ߬ߓߌ߬ߟߊ߬ߟߌ ߞߍߢߊ ߡߊ߬ ߖߐ߲.
ߝߊ߯ߘߐߞߍ ߈߁߲ ߠߊ߫ ߸ ߡߊ߲߬ߘߋ߲߫ ߡߊ߬ߣߋ߲߬ߞߊ߬ ߓߏ߲ߞߣߐ“ ߒߝߊߦߌ߲߫”  ߸ ߏ߬ ߞߊ߬ ߞߊ߲ ߛߓߍߛߎ߲ ߛߌ߲ߘߌ߫ ߛߓߍߘߋ߲߫ ߂߁߀ ߘߐ߫ ߡߊ߲߬ߘߋ߲߬ ߖߡߊߣߊ ߥߙߏ߬ߘߎ߮ ߞߐߞߘߐ߫ ߝߊ߲ ߘߐ߫ ߸ ߟߊߓߙߌߦߊ߫ ߣߌ߫ ߛߙߊ߬ߣߏ߲߫ ߖߡߊ߬ߣߊ ߞߣߐ߫ ߓߌ߬ ߝߐߟߌ߫ ߘߐ߫ ߞߊ߬ߣߌ߲߫ ، ߞߏ߬ߣߌ߲߬ ߛߓߍߘߋ߲ ߏ߬ ߡߊߣߊ߬ ߛߘߊ߫ ߛߐ߬ߘߐ߲߫ ߡߊ߲߬ߘߋ߲߬ ߖߡߊߣߊ ߟߎ߬ ߞߣߐ߫ ߞߎ߲߬ ߛߘߍߡߊ߲߫ ߠߊ߫ ߦߊ߲߬ ߘߐߜߙߐ߬ߣߍ߲߬ ߡߍ߲ ߢߊߝߐ ߡߊ߬ .. ( ߞߏ߬ߣߌ߲߬ ߊ߬ ߓߍ߯ ߦߴߊ߬ ߕߊ߫ ߜߋ߲߬ ߠߋ߬ ߘߌ߫ )
ߊ߬ ߛߓߍߘߋ߲߫ ߓߐߣߍ߲߫ ߢߐ߲߰ ߡߊ ߟߎ߬ ߛߌ߲ߞߐ߲ ߕߊ߲ߞߊ߬ ߜߏߦߊ ߦߴߊ߬ ߘߏ߫ ߘߌ߫ ߸ ߓߊ ߊ߬ ߝߊ߲ߓߊ ߢߊ߲ߞߊ߲ ߢߊ߯ߙߡߊ ߟߋ߬ ߘߌ߫ ߸ ߏ߬ ߘߏ߲߬ ߛߎ߮ ߟߐ߲ߜߏߡߊ߲߫ ߠߋ߬ ߡߌ߬ߙߌ߲߬ߘߌ߬ ߓߟߏ߫ ߛߓߍߟߌ߫ ߜߘߍ߫ ߦߋ ߓߘߊ߫ ߞߟߏ ߘߏ߲߬ ߡߍ߲ ߣߍ߲߭ ߞߘߐ߫.
- ߞߊ߲ߡߊߛߙߋ ߟߎ߬ ߛߐ߬ߘߐ߲߬ߓߊߟߌߦߊ ߬ߟߋ߬ ߛߓߍߟߌ ߘߐ߫ ، ߊ߬ ߣߌ߫ ߛߓߍߘߋ߲ ߘߏ߫ ߟߎ߫ ߡߍ߲ ߠߎ߬ ߦߋ߫ ߡߊ߲߬ߘߋ߲߬ ߞߊ߲ߓߏߟߏ߲ ߠߎ߬ ߘߐ߫ ߢߊ߬ߒ߬ߞߐ߬ߓߊߟߌ ߘߌ߫ ߦߏ߫ ߛߓߍߘߋ߲ ( ߙ ) ߣߴߊ߬ ߦߋ߫ ߜߋ߲߭-ߋ-ߜߋ߲߬ ߘߐ߫.
ߟߊ߬ߕߍ߲߬ ߛߓߍߘߋ߲ ߞߎ߲߬ߓߐ ߦߋߣߍ߲ ߋߙߐߔߎ߬ ߕߎ߬ߓߊ߬ߓߎ߫ ߓߋ߬ߒ߬ߞߊ߲ߠߌ߲߬ߠߊ߫ ߞߐ߲ߛߐ߲ߦߟߊ ߟߎ߬ ߣߴߊ߬ ߘߌ߯ߣߊ߫ ߡߏߙߌ ߟߎ߬ ߓߟߏ߫ ߸ ߊ߲ ߓߘߊ߫ ߝߘߊ߬ߝߌ߲ ߠߎ߬ ߛߍߥߊ߫ ߘߴߏ߬ ߟߊ߫ ߞߵߊ߬ ߞߊ߬ߙߊ߲߬ ߝߏ߫ ߞߵߊ߬ ߓߊߓߋ߬ ߸ ߞߎߟߊߞߏߕߍ߫ ߛߴߊ߬ߟߎ߬ ߘߌ߫ ߛߋ߫ ߝߘߊ߬ߝߌ߲߬ ߞߊ߲ ߠߎ߬ ߛߓߍ ߡߊߣߐ߬ ߟߴߊ߬ ߘߐ߫ ، ߞߏ߬ߣߌ߲߬ ߊ߬ߟߎ߬ ߟߊ߫ ߘߐ߲߬ߖߊ߬ߓߊ ߏ߬ ߕߐ߬ߣߐ ߝߏ߫ ߘߊ߫ ߟߋ߬ ߸ ߞߵߏ ߞߎ߲߭ ߞߍ߫ ߊ߲ ߠߊ߫ ߛߓߍߘߋ߲ ߣߌ߫ ߞߊ߲ߡߊߛߙߋ ߘߏ߫ ߟߎ߫ ߛߐ߬ߘߐ߲߬ߓߊߟߌߦߊ ߘߌ߫ ߊ߬ ߘߐ߫ ߸ ߏ߬ ߡߍ߲ ߦߴߊ߬ ߞߍ߫ ߟߊ߫ ߊ߬ ߕߴߛߋ߫  ߞߍ߫ ߟߊ߫ ߡߊ߲߬ߘߋ߲߬ ߝߘߊ߬ߝߌ߲߬ ߞߊ߲ ߖߌ߬ߦߊ߬ߓߍ ߘߝߊߣߍ߲ ߘߌ߫ ߛߓߍߝߌߘߊ ߞߊ߲߬.
ߒ߬ߓߊ߬ ߞߏߟߐ߲ߠߊ ߟߎ߬ ߣߌ߫ ߟߐ߲ߠߌ߲ߠߊ ߟߎ߬ ߞߏ߬ߙߌ ߞߐ ߊ߲ ߠߊ߫ ߞߊ߲ ߠߎ߬ ߛߓߍ߫ ߟߊ߫ ߊߙߊߓߎ߫ ߛߓߍߘߋ߲ ߣߌ߫ ߋߙߐߔߎ߬ ߟߊ߬ߕߍ߲߬ ߛߓߍߘߋ߲ ߘߐ߫ ߝߋߎ߫ ߸ ߞߊ߬ߙߊ߲ߡߐ߰ ߝߏߘߋ߫ ߛߟߏ߬ߡߊ߯ߣߊ߫ ߖߍ߬ߘߍ ߕߘߍ߬ ߘߴߏ߬ ߘߐ߫ ߸  ߞߊ߬ ߞߢߊ߬ ( ߒߞߏ ) ߛߓߍ߫ ߟߴߊ߬ߟߎ߬ ߘߐ߫ ߞߊ߬ߣߌ߲߫ ߊ߬ ߣߌ߫ ߞߊ߬ ߞߏߔߙߌ߫ ߊ߬ ߛߓߍ߫ ߟߊ߫ ( ߒߝߊߦߌ ) ߘߐ߫ ߸ ߓߊ ߞߊ߬ߙߊ߲ߡߐ߯ ߛߟߏ߬ߡߊ߯ߣߊ߫ ߞߊ߲ߕߍ߫ ߞߊ߬ ߛߊ߲ߖߌ߫ ߛߋߦߌ߲߫ ߖߌߖߊ߬ߣߍ߲߫ ߠߋ߬ ߞߍ߫ ߒߞߏ ߛߓߍ ߟߊ߫ ߛߓߍߛߎ߲߫ ߛߊ߬ߓߊ ߣߌ߲߬ ߘߐ߫ ߂߄߉߁ - ߉߄߉߁ ߕߍߟߊ ߘߐ߫ ߸ ߏ߬ ߞߏ߫ ߞߘߐߓߐ ߥߟߊ߬ߘߊ ߟߎ߬ ߞߊ߬ ߞߏߓߊ߫ ߢߵߊ߬ ߡߊ߬ ߸ ߓߊߏ߬ ߊ߬ ( ߡߊ߲߬ߘߋ߲߬ ߞߊ߲ ߒߞߏ”  ߟߌ߬ߤߟߊ ߓߍ߯ ߟߐ߲߫ ߏ߬ ߟߋ ߛߋ߲߬ߝߍ߬ ߸ ߞߵߊ߬ ߛߓߍߟߌ ߓߍ߲߬ߓߊߟߌߦߊ ߞߎ߲߭ ߠߎ߬ ߟߐ߲߫ ߛߓߍߘߋ߲ ߏ߬ ߟߎ߬ ߘߐ߫ ߸ ߊ߬ ߣߴߏ߬ ߟߎ߬ ߟߊ߫ ߘߛߍ ߡߍ߲ ߣߵߊ߬ ߞߍ߫ ߟߊ߫  ߊ߬ߟߎ߫ ߕߎ߲߰ߣߍ߲߫ ߢߐ߲߰ ߠߊ ߡߊ߫ ߛߋ߫ ߞߍ߫ ߟߊ߫ ߡߊ߲߬ߘߋ߲߬ ߞߊ߲ ߛߌ߲ߞߐ߲߫ ߡߊߟߐ߲ߣߍ߲ ߘߌ߫ ߥߊ߬ߟߊ ߞߊ߲߬.
ߗߍ߬ߡߐ߰ߓߊ ߝߊ߲ߞߊ߲߫ ߘߴߏ߬ ߕߎ߬ߡߊ ߟߋ߬ ߸ ߞߏ߫ ߛߓߍߘߋ߲߫ ߞߎߘߊ߫ ߓߟߏߡߊߞߊ߬ߣߍ߲߬ ߛߌ߲ߘߌ߲ ߡߊߝߘߏ߬ ߢߊ߫ ߕߍ߫ ߡߎ߬ߕߎ߲߬ ߝߘߊ߬ߝߌ߲߬ ߞߊ߲ ߣߌ߲߬ ߢߍ߫ ߸ ߡߐ߰ ߘߌ߫ ߛߋ߫ ߣߐ߬ ߛߐ߬ߘߐ߲߬ ߠߊ߫ ߞߊ߬ ߡߍ߲ ߘߐߘߏ߲߬ ߝߘߊ߬ߝߌ߲߬ ߞߊ߲ߓߏߟߏ߲ ߓߍ߯ ߝߐߢߊ ߟߊ߫ ߊ߬ ߢߊ ߡߊ߬ ߢߍ߲߭ ߘߐ߫ ߸ ߏ߬ ߦߋ߫ ߞߍ߫ ߞߏ߬ߙߌ߬ ߞߏ ߟߎ߬ ߣߌ߫ ߓߊ߬ߟߌ߬ ߞߏ ߟߎ߬ ߓߊ߬ߟߊ߲ ߥߎ߬ߙߎ߲߬ߓߊ߬ߣߍ߲ ߘߌ߫ ߡߍ߲ ߠߎ߬ ߕߘߍ߬ ߘߏ߲߬ ߠߊ߫ ߡߊ߲߬ߘߋ߲߫ ߝߘߊ߬ߝߌ߲߬ ߞߊ߲ ߣߌ߫ ߛߓߍߟߌ ߕߍ߫.
ߊ߬ ߣߊ߬ ߝߘߊ߬ߝߌ߲߬ ߛߓߍߟߌ ߒߞߏ ߛߓߍߛߎ߲ ߛߌ߲ߘߌ ߖߎ߬ߕߍ߰ ߟߊ߫ ߦߙߐ ߡߍ߲ ߏ߬ ߟߋ ߣߌ߲߬ ߸ ߡߍ߲ ߦߋߴߊ߬ ߕߊ߫ ߕߏ߲߬ ߠߊ߫ ߛߓߍߛߎ߲ ߠߎ߬ ߢߣߊ߫ ߞߊ߬ߣߌ߲߫ ߸ ߡߊ߲߬ߘߋ߲߬ ߞߊ߲ ߓߎ߲ߓߎ߲ߣߍ߲߫ ߕߎ߲ߞߎ߲߫ ߞߟߏߡߊ߫ ߛߊ߬ߓߊ ߡߍ߲ ߡߊ߬ ߏ߬ ߘߝߊߣߣߍ߲߫ ߡߍ߲ ߘߐ߫ ߞߐ߲߫ ، ߣߊߟߌ߬ߡߎ߲߫ : ߛߌ߰ߙߊ߬ߕߊ ߣߌ߫ ߛߌ߰ߙߊ߬ߟߊ߲ ߣߌ߫ ߞߊ߲ߡߊߛߙߋ ߘߌ߫.
ߡߙߐ߬ߘߎ߯
ߡߙߐ߬ߘߎ߰ ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ ߞߎߘߍ߫ ߃߇ ߟߋ߬ ߦߴߊ߬ ߣߌ߫ ߡߊ߲߬ߖߊ߲߬ߠߊ߫ ߛߏߞߣߐߟߊ ߕߍ߫. ߊ߬ ߞߍ߫ ߘߊ߫ ߊߙߐ߲ߘߌߛߋߡߊ߲ ߘߌ߫ ߁߉߆߉ ߟߋ߬ ߟߊ߫߸ ߞߊ߬ ߓߊ߲߫ ߞߵߊ߬ ߞߍ߫ ߞߏ߲ߞߏ߫ ߞߎߓߋߛߏ ߘߌ߫ ߞߏߟߌ߲ߞߏߟߌ߲ ߕߟߋ߬ ߆ ߁߉߉߂ ߟߊ߫߸ ߞߎ߲߬ߠߊ߬ߛߌ߰ߟߌ ߞߕߌߘߊ߫ ߁߂ ߡߍ߲ ߕߘߍ߬ ߦߋ߫ ߡߊ߲߬ߖߊ߲߬ߠߊ߫ ߡߊ߬ߙߊ ߘߐ߫߸ ߊ߬ ߕߘߍ߬ ߦߴߏ߬ ߘߏ߫ ߟߋ߬ ߘߌ߫. ߊ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߞߐ ߦߋ߫ ߛߣߍ߬ߞߍ ߟߋ߬ ߘߌ߫߸ ߡߐ߲ߠߌ߲߸ ߓߌߦߊ߲ߡߙߊ߸ ߞߎ߬ߛߊ߲߬ߧߊ߬ ߓߊ߯ߙߊ ߟߎ߬ (ߛߌ߬ߦߊ߬ߞߌ߬ߦߊ)߸ ߘߊ߬ߡߊ߲߬ߛߋ߲ ߘߌ߫߸ ߊ߬ ߣߌ߫ ߖߎ߬ߟߊ߬ߦߊ. ߂߀߀߇ ߟߊ߫߸ ߊ߬ ߕߘߍ߬ ߦߋ߫ ߖߊ߬ߕߋ߬ ߟߊ߫ ߞߎ߲߬ߠߊ߬ߛߌ߮ ߓߟߏ߫߸ ߞߴߊ߬ ߓߘߴߊ߬ ߞߐߘߐߕߊ߬ ߞߊ߬ ߓߐ߫ ߘߐ߱ ߘߐ߫.
ߒߞߏ
ߒߞߏ ߛߓߍߛߎ߲ ߛߌ߲ߘߌ
ߘߊ߬ߡߊ߲ߛߊ߫ ߸ ߊ߬ ߓߊ߲ ߞߐ ߝߊ߲ߞߊ߲߫ ߠߊ߫ ߊ߬ ߞߊ߬ ߛߌ߲ߞߐ߲߫ ߁߀߀ ߕߋ߬ ߢߍ߲߭ ߘߌ߫ ߛߓߍߝߌߘߊ ߞߊ߲߬ ߸ ߞߵߏ߬ ߟߎ߬ ߘߐ߫ ߗߋ߲߭ ߠߎ߬ ߢߣߊߕߐ߬ߡߐ߲߫ ߸ ߞߊ߬ ߓߊ߲߫ ߞߵߊ߬ߟߎ߬ ߛߙߊߛߌ߰ ߣߌ߲߬ ߢߊ : ߦߌߟߡߊ:ߞߊ߲ ߦߌߟߡߊ:ߛߓߍߛߎ߲
ߡߙߐ߬ߘߎ߯
ߘߎ߰ߡߊ߬ߛߓߍ
ߘߊ߲߭ ߦߋ߫ ߡߙߐ߬ߘߎ߰ ߣߌ߫ ߞߌ߬ߢߍ߬ߙߊ߲߫ ߡߙߊ߬ߘߊ߬ߘߎ߯ߟߊ ߕߍ߫ ߞߐ߬ߘߎ߮ ߘߐ߫߸  ߞߏ߲߬ߖߣߊ߬ߞߘߐ߫ ߣߌ߫ ߡߊ߬ߟߌ ߞߊ߲ߓߍ߲ ߦߋ߫ ߓߐߕߏ߲ߢߐ߲߮ ߘߌ߫߸ ߝߙߊ߬ߟߊ߬ߞߐ߫ ߡߙߊ߬ߘߊ߬ߘߎ߯ߟߊ ߦߴߊ߬ ߥߙߏ߬ߘߎ߮ ߘߐ߫߸ ߢߊ߲߬ߕߊ߬ߣߌ߲߬ߠߊ߫ ߡߙߊ߬ߘߊ߬ߘߎ߯ߟߊ ߦߴߊ߬ ߕߟߋ߬ߓߐ ߘߐ߫߸ ߊ߬ ߣߌ߫ ߞߎ߲ߖߊ߲߫ ߡߙߊ߬ߘߊ߬ߘߎ߯ߟߊ ߦߴߊ߬ ߕߟߋ߬ߓߋ ߘߐ߫. ߡߙߐ߬ߘߎ߰ ߦߋ߫ ߞߎߘߍ߫ ߝߘߎ߬߬ߓߍ߲߫ ߁߂߂߃ ߟߋ߬ ߘߌ߫.
ߛߊߣߌ߲ ߠߋ߬ ߦߴߊ߬ ߘߎ߰ߞߘߐ߬ߟߊ ߘߐ߫.
ߖߌ ߥߦߏ߬ߟߊ ߡߍ߲ ߦߴߊ߬ ߘߐߛߊ߲߬ ߠߊ߫߸ ߏ߬ ߟߋ ߦߋ߫ ߛߊ߲ߞߊߙߊ߲ߠߌ߲ ߓߊ ߘߌ߫߸ ߖߋ߬ߟߌߓߊ߬ ߞߌߣߌ߲ߓߟߏ ߓߊߓߏߟߏ߲ ߘߏ߫ ߞߊ߬ߣߌ߲߬.
ߡߙߐ߬ߘߎ߯ ߛߌ߰ߢߐ߲߰ ߛߏ ߟߎ߬
ߞߌ߬ߢߍ߬ߙߊ߲߫߸ ߞߏ߲߬ߖߣߊ߬ߞߘߐ߫߸ ߛߊ߬ߞߐ߬ߘߎ߰-ߞߎ߲ߖߊ߲߫߸ ߡߙߐ߬ߘߎ߯߸ ߢߊ߲߬ߕߊ߬ߣߌ߲߬ߠߊ߬߸ ߝߙߊ߬ߟߊ߬ߞߐ߫.
ߓߊ߲ߘߊ
ߕߌ߲߬ߞߎߘߎ߲ ߦߋ߫ ߕߌ߬ߢߍ߬ߞߏ߲߬ߞߏ߬ߡߊ ߟߋ߬ ߘߌ߫߸ BWh ߛߎ߯ߦߊ ߘߐ߫ ߞߐߔߍ߲߫ ߠߊ߫ ߛߙߊߛߌ߯ߟߌ ߘߐ߫ ߞߊ߬ߣߌ߲߬. ߊ߬ ߓߊ߲ߘߊߖߌ߬ߦߊ ߕߍߡߊߞߊ߲ߞߋ ߦߋ߫ ߞߛߊߞߊ߫ ߂߇.߆ ߟߋ߬ ߘߌ߫߸ ߊ߬ ߣߌ߫ ߓߙߊ߬ߞߊ߬ߓߙߊߞߊ 789,6 mm7 ߘߐ߫.
ߛߌ߰ߓߊ߰ߓߙߍ߬ߟߐ߲
߂߀߁߄ ߕߐ߯ߛߓߍߟߌ ߞߍߣߍ߲߸ ߊ߬ ߕߌ߲߬ߞߎߘߎ߲ ߛߌ߰ߓߊ߮ ߞߍ߫ ߘߊ߫ ߡߐ߰ ߂߈ ߄߃߁ ߟߋ߬ ߘߌ߫߸ ߊ߬ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߃߀߄߀߇ ߟߋ߬ ߘߌ߫ ߂߀߁߆ ߟߊ߫.
ߊ߬ ߛߌ߰ߓߊ߮ ߞߙߎߞߍ߬ߙߍ ߓߍ߯ ߛߍ߬ߣߍ ߣߌ߫ ߓߌߦߊ߲ߡߙߊ ߟߋ߬ ߞߊ߲߬߸ ߞߵߏ߬ ߟߎ߬ ߘߐߕߟߊ߫ ߕߌ߲߬ߞߎ߬ߘߎ߲߬ߙߋ߲ ߁߆ ߣߌ߫ ߛߏ߲߯ߘߋ߫ (ߛߍߞߑߕߍߙߌ) ߁߂ ߘߌ߫
ߓߘߍ߬ߓߘߍ߬ߟߌ
ߓߐߕߏ߲ߞߏ߫ ߝߐߢߐ߲߯ߞߐ ߦߋ߫ ߘߏ߲߬ ߠߴߊ߬ ߣߌ߫ ߡߊ߬ߟߌ߬ߞߊ ߘߏ߫ ߟߎ߫ ߕߍ߫ ߛߐ߲߬߸ ߏ߬ ߝߊ߲߬ߓߊ ߡߊߛߐ߬ߘߐ߲߬ ߘߊ߬ߡߊ߲ ߠߋ߬ ߝߍ߬ ߛߐ߲߬. ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߘߎ߰ߡߊ߬ߛߓߍ
ߞߙߎ߬ߛߊ߫ ߡߙߊ߬ߓߊ߰ߘߊ߮
ߞߙߎ߬ߛߊ߬ ߦߋ߫ ߖߌ߬ߣߍ߫ ߞߎ߲߬ߠߊ߬ߛߌ߰ߟߌ ߛߙߊߛߌ߯ߟߌ ߘߏ߫ ߟߋ߬ ߘߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫߸ ߖߌ߬ߣߍ߬ ߘߐ߫, ߊ߬ ߛߏߓߊ ߦߋ߫ ߞߙߎ߬ߛߊ߬ ߛߏ ߟߋ߬ ߘߌ߫. ߊ߬ ߘߐߝߘߊߣߍ߲߫ ߦߋ߫ ߡߙߊ߬ߘߊ߬ߘߎ߯ߟߊ ߟߎ߬ ߟߋ߬ ߘߌ߫ ߕߊ߲߬: ߞߙߎ߬ߛߊ߬ ߛߏ߸ ߓߊߓߌߟߊ߸ ߓߟߊߕߏ߫߸ ߓߊ߲ߝߟߍ߫߸ ߓߊ߯ߙߏ߫߸ ߛߌ߬ߛߋ߬ߟߊ߫߸ ߘߎߥߊߞߐ߫߸ ߘߎ߮ߙߊ߬߸ ߜߙߋߘߎ߯ ߕߌ߬ߢߍ߬ߘߐ߫߸ ߞߡߐ߬ߟߊ߬ ߞߎߘߊ߫߸ ߞߎ߬ߡߊ߰ߠߊ߫߸ ߊ߬ ߣߌ߫ ߛߊ߲߬ߖߊ߲߰ߠߊ߫.
ߛߌ߰ߓߊ߮
ߊ߬ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߂߈߇ 0߅߂ ߟߋ߬ ߘߌ߫ ߂߀߁߆ ߟߊ߫߸ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߱ ߂߆߈ ߆߃߀ ߘߌ߫. ߦߌߟߡߊ:ߖߌ߬ߣߍ߫ ߛߏ ߦߌߟߡߊ:ߘߎ߰ߡߊ߬ߛߓߍ
ߓߊߓߌߟߊ
ߛߌ߰ߓߊ߮
ߊ߬ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߁߆ ߈߉߃ ߟߋ߬ ߘߌ߫ ߂0߁߆ ߟߊ߫߸ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߞߍ߫ ߘߊ߫ ߡߐ߰ ߁߅߇߉߅ ߘߌ߫ ߂0߁߄ ߠߊ߫.
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߘߎ߰ߡߊ߬ߛߓߍ
ߓߊ߲ߝߟߍ߫
ߓߊ߲ߝߟߍ߫ ߦߋ߫ ߖߌ߬ߣߍ߬ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ ߡߍ߲ ߦߋ߫ ߞߙߎ߬ߛߊ߫ ߡߙߊ߬ߓߊ߰ߘߊ߮ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
ߊ߬ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߂߆߃߆߃ ߟߊ߬ ߘߌ߫ ߂߀߁߆ ߟߊ߫߸ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߞߍ߫ ߘߊ߫ ߡߐ߰ ߂߄߆߅0 ߘߌ߫. ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߘߎ߰ߡߊ߬ߛߓߍ
ߛߊ߲ߡߊߞߎߟߎ߲ ߠߊ߫ ߓߏ߬ߙߌ߫ ߞߎߘߍߞߎߘߍߦߊ
ߛߊ߲ߡߊߞߎߟߎ߲ ߠߊ߫ ߓߏ߬ߙߌ ߞߎߘߍߘߐߦߊ߫ ߘߡߊ߬ߟߐ߲ ߊ߲ ߠߊ߫ ߡߐ߲ߕߐ߲ ߘߐ߫ :
ߒ߬ߓߊ߬ ߸ߊ߲ ߓߘߊ߫ ߛߋ߫ ߥߟߊ߬ߘߊ ߖߍ߬ߘߍ ߡߊ߬ ߛߊ߫ ߸ߊߟߎ߫ ߦߴߊߟߎ߫ ߥߟߍߡߊߟߐ߬ ߏ߬ ߟߊ߫ ߖߐ߲߰ߛߊ߫ ߏ߬ ߘߴߊ߲ ߓߍ߯ ߟߊߘߍ߬ߣߍ߲ ߣߝߊ߬:
* ߞߐߣߊߞߙߌ߫ ߣߌ߫ ߓߡߊ߬ߞߐ߫ ߕߍ ߛߊ߲ߡߊߞߎߟߎ߲ ߘߐ߫ (ߡߊ߬ߟߌ) ߏ߬ ߦߋ߫ ߞߎߘߍ߫ ߇߁߀ ߠߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߡߌ߬ߛߍ߲߬ ߅߄ߠߋ߫ ߡߊ߬ ߸ߊ߬ ߞߊ߫ ߞߊ߲߫ ߞߊ߬ ߞߎߘߍ߫ ߈߀߀ ߠߋ߬ ߓߏ߬ߙߌ߬ ߕߎ߬ߡߊ߬ߙߋ߲߬ ߁ߞߘߐ߫.
* ߞߐߣߊߞߙߌ߫ ߣߌ߫ ߘߞߊ߬ߙߎ߬ ߕߍ ߛߊ߲ߡߊߞߎߟߎ߲ ߘߐ߫ (ߛߣߋߜ߭ߊߟ) ߏ߬ ߦߋ߫ ߞߎߘߍ߫ ߇߁߂. ߃߆ ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߁߸ߡߌ߬ߛߍ߲߬ ߂߀ ߠߋ߫ ߡߊ߬.
* ߞߐߣߊߞߙߌ߫ ߣߌ߫ ߡߐ߬ߙߐߝ߭ߌ߬ߦߊ߫ ߕߍ ߛߊ߲ߡߊߞߎߟߎ߲ ߘߐ߫ (ߟߌߓߋߙߌߦߊ߫) ߏ߬ ߦߋ߫ ߞߎߘߍ߫ ߁߀߇߁߄. ߂߃ ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߁߃ ߸ߡߌ߬ߛߍ߲߬ ߅߂ߟߋ߫ ߡߊ߬.
* ߞߐߣߊߞߙߌ߫ ߣߌ߫ ߝߙߌߕߐ߲߬ ߕߍ ߛߊ߲ߡߊߞߎߟߎ߲ ߘߐ߫ (ߖߘߊ߬ߞߙߎ߫ ߥߟߊ߫ ߛߌߙߊߟߏߣ) ߏ߬ ߦߋ߫ ߞߎߘߍ߫ ߇߈߁߅. ߂߃ ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߉߸ߡߌ߬ߛߍ߲߬ ߁߄ ߠߋ߫ ߡߊ߬.
* ߞߐߣߊߞߙߌ߫ ߣߌ߫ ߙߌ߬ߦߊߘ ߕߍ ߛߊ߲ߡߊߞߎߟߎ߲ ߘߐ߫ (ߛߎ߰ߘߎ߬ߟߊ߫) ߏ߬ ߦߋ߫ ߞߎߘߍ߫ ߆߅߈߄. ߁ ߠߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߈ ߸ߡߌ߬ߛߍ߲߬ ߁߄ ߠߋ߫ ߡߊ߬.
* ߞߐߣߊߞߙߌ߫ ߣߌ߫ ߡߞߊ߫ ߕߍ ߛߊ߲ߡߊߞߎߟߎ߲ ߘߐ߫ (ߛߎ߰ߘߎ߬ߟߊ߫) ߏ߬ ߦߋ߫ ߞߎߘߍ߫ ߅߈߅߅. ߂ ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߇߸ߡߌ߬ߛߍ߲߬ ߁߉ ߟߋ߫ ߡߊ߬.
* ߞߐߣߊߞߙߌ߫ ߣߌ߫ ߡߊ߬ߘߌ߬ߣߊ߫ ߕߍ ߛߊ߲ߡߊߞߎߟߎ߲ ߘߐ߫ (ߛߎ߰ߘߎ߬ߟߊ߫) ߏ߬ ߦߋ߫ ߞߎߘߍ߫ ߅߈߆߆. ߂ ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߇߸ߡߌ߬ߛߍ߲߬ ߂߀ ߠߋ߫ ߡߊ߬.
* ߞߐߣߊߞߙߌ߫ ߣߌ߫ ߖߌߘߊ߲߬ ߕߍ ߛߊ߲ߡߊߞߎߟߎ߲ ߘߐ߫ (ߛߎ߰ߘߎ߬ߟߊ߫) ߏ߬ ߦߋ߫ ߓߍ߲߬ ߠߊ߫ ߞߎߘߍ߫ ߅߇߉߁.߄ ߠߋ߬ ߡߊ߬ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߇ ߸ߡߌ߬ߛߍ߲߬ ߄ߠߋ߫ ߡߊ߬.
* ߞߐߣߊߞߙߌ߫ ߣߌ߫ ߔߊ߬ߙ߭ߌ߬ ߕߍ ߛߊ߲ߡߊߞߎߟߎ߲ ߘߐ߫ (ߝߊ߬ߙߊ߲߬ߛߌ߫) ߏ߬ ߦߋ߫ ߞߎߘߍ߫ ߄߂߁߃. ߆߅ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߅ ߸ߡߌ߬ߛߍ߲߬ ߂߇ ߟߋ߫ ߡߊ߬.
* ߞߐߣߊߞߙߌ߫ ߣߌ߫ ߥߊߛ߭ߌߕߐ߲ߣ ߕߍ ߛߊ߲ߡߊߞߎߟߎ߲ ߘߐ߫ (ߊߡߙߌߞߌ߬ ) ߏ߬ ߦߋ߫ ߞߎߘߍ߫ ߇߀߅߀. ߉߇ ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߈ ߸ߡߌ߬ߛߍ߲߬ ߄߇ ߟߋ߫ ߡߊ߬.
* ߞߐߣߊߞߙߌ߫ ߣߌ߫ ߣߎ߳ߦߐߙߞ ߕߍ ߛߊ߲ߡߊߞߎߟߎ߲ ߘߐ߫ (ߊߡߙߌߞߌ߬) ߏ߬ ߦߋ߫ ߞߎߘߍ߫ ߆߈߄߄.߀߃ ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߈߸ߡߌ߬ߛߍ߲߬ ߃߃ ߟߋ߫ ߡߊ߬.
* ߞߐߣߊߞߙߌ߫ ߣߌ߫ ߞߍ߯ߙ ߕߍ ߛߊ߲ߡߊߞߎߟߎ߲ ߘߐ߫ (ߋߖ߭ߌߔߕ ߥߟߊ߫ ߡߌߛߌ߬ߙߊ߲߬) ߏ߬ ߦߋ߫ ߞߎߘߍ߫ ߅.߀߆߂.߇߂ ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߆ ߸ߡߌ߬ߛߍ߲߬ ߂߇ ߟߋ߫ ߡߊ߬.
* ߞߐߣߊߞߙߌ߫ ߣߌ߫ ߊߟߌߖ߭ߋ߫ ߕߍ ߛߊ߲ߡߊߞߎߟߎ߲ ߘߐ߫ (ߊߟߌߖ߭ߋߙߌ߫) ߏ߬ ߦߋ߫ ߞߎߘߍ߫ ߃.߀߄߅߉. ߅߃ ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߄߸ߡߌ߬ߛߍ߲߬ ߃ ߄ߠߋ߫ ߡߊ߬.
* ߞߐߣߊߞߙߌ߫ ߣߌ߫ ߕߙߌߔߏߟߌ߫ ߕߍ ߛߊ߲ߡߊߞߎߟߎ߲ ߘߐ߫ (ߟߓߌ߫) ߏ߬  ߦߋ߫ ߞߎߘߍ߫ ߃.߀߇߈߄. ߃߃ ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߄߸ߡߌ߬ߛߍ߲߬ ߅߇ ߟߋ߫ ߡߊ߬.
* ߞߐߣߊߞߙߌ߫ ߣߌ߫ ߊߙߓߊ߫ ߕߍ ߛߊ߲ߡߊߞߎߟߎ߲ ߘߐ߫ (ߡߊ߬ߙߐߞߎ߬) ߏ߬ ߦߋ߫ ߞߎߘߍ߫ ߂.߀߈߀߉.߆ ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߃߸ߡߌ߬ߛߍ߲߬ ߃߁ ߠߋ߫ ߡߊ߬.
* ߞߐߣߊߞߙߌ߫ ߣߌ߫ ߊߞߙߊ߫ ߕߍ ߛߊ߲ߡߊߞߎߟߎ߲ ߘߐ߫ (ߜ߭ߊ߰ߣߊ߫) ߏ߬ ߦߋ߫ ߞߎߘߍ߫ ߁.߀߅߄߄.߀߄ ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߁߸ߡߌ߬ߛߍ߲߬ ߅߅ ߟߋ߫ ߡߊ߬.
ߞߊ߲ߟߐ߲ߘߐߦߊ
ߞߊ߲ߟߐ߲ߘߐߦߊ
ߛߊ߲ߡߊߞߎߟߎ߲ ߠߊ߫ ߓߏ߬ߙߌ߫ ߞߎߘߍߞߎߘߍߦߊ
* ߞߐߣߊߞߙߌ߫ ߣߌ߫ ߟߌߓߙߋߝ߭ߌߟ ߕߍ ߛߊ߲ߡߊߞߎߟߎ߲ ߘߐ߫ (ߜ߭ߊ߬ߓߐ߲߬) ߏ߬ ߦߋ߫ ߞߎߘߍ߫ ߃.߀߁߂߄.߀߈ ߠߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߄߸ߡߌ߬ߛߍ߲߬ ߁߀ ߠߋ߫ ߡߊ߬.
ߞߊ߲ߟߐ߲ߘߐߦߊ
ߞߊ߲ߟߐ߲ߘߐߦߊ ߥߟߊ߫ ߞߊ߲ߞߊߒߞߋߦߊ ߦߋ߫ ߟߐ߲ߠߌ߲߫ ߠߋ߬ ߘߌ߫ ߸ ߡߍ߲ ߦߴߊ߬ ߡߊ߬ߞߏ ߘߏ߲߬ ߠߊ߫ ߡߐ߰ߦߊ ߞߊ߲ ߠߎ߫ ߞߊ߬ߙߊ߲ ߠߊ߫، ߊ߬ ߡߊ߲߬ߞߕߎ ߟߎ߬، ߊ߬ ߛߏ߯ߙߏ ߢߊ ߟߎ߬، ߊ߬ ߘߏ߲߬ߖߟߎ߬ߡߊ ߢߊ ߟߎ߬، ߊ߬ߟߎ߬ ߓߐߢߐ߲߯ߠߊ ߣߴߊ߬ߟߎ߬ ߓߐߢߐ߲߯ߡߊ ߞߛߊߞߊ ߣߴߊ߬ߟߎ߬ ߛߎ߬ߘߎ߲߬ߢߊ߬ߢߐ߲߰ߠߊ ߞߛߊߞߊ ߟߎ߬. ߊ߬ ߦߋ߫ ߞߊ߲ ߞߊ߬ߙߊ߲߬ ߠߴ ߊ߬ ߝߊ߲߭ ߓߍ߯ ߟߋ߬ ߘߐ߫. ߞߊ߬ߙߊ߲ ߝߘߏ߬ߓߊ߬ߡߊ ߘߐ߫.
ߛߊ߲ߡߊߞߎߟߎ߲ ߠߊ߫ ߓߏ߬ߙߌ߫ ߞߎߘߍߞߎߘߍߦߊ
* ߞߐߣߊߞߙߌ߫ ߣߌ
ߞߊ߲ߟߐ߲ߘߐߦߊ
ߒ߬ߓߊ߬ ߸ ߞߊ߲ߟߐ߲ߘߐߦߟߊ ߛߊ ߸ ߏ߬ ߦߋ߫ ߡߐ߱ ߟߋ߬ ߘߌ߫ ߸ ߡߍ߲ ߧߴߊ߬ ߟߐ߬ ߟߊ߫ ߓߊ߯ߙߊ ߏ߬ ߠߊ߫. ߞߊ߲ߟߐ߲ߘߐߦߊ ߞߊ߬ߞߎߘߊߞߎߘߡߊ ߟߊ߲ߞߣߍߡߊ߫ ߘߊ߫ ߝߊ߯ߘߐߞߍ߫ ߕߊ߲߫ ߣߌ߫ ߞߐߣߐ߲ߘߐߣߊ߲ (߁߉߲) ߠߋ߬ ߟߊ߫ ߌ. ߞ، ߞߏ߬ߣߌ߲߬ ߸ ߊ߬ ߦߋ߫ ߟߋ߬ ߦߏ߫ ߟߐ߲ߠߌ߲߫ ߞߘߐ ߟߋ߬ ߸ ߡߐ߱ ߣߊ߬ߣߌ߲߬ ߡߍ߲ ߘߌ߫. ߊ߬ ߡߙߌߣߊ߲ ߓߊߖߎ ߣߊ߬ߣߍ߲߫ ߟߐ߲ߞߏߕߌ߯ ߝߍߙߑߘߌߣߊߣߑߘ ߘߋ ߛߏߛߏߙ ߣߌ߫ ߥߎ߬ߦߊ߲߬ߞߌ߬ߟߌ ߛߌ߲ߘߟߌ ߟߋ߬ ߟߊ߫ ߸ ߊ߬ ߞߊ߬ ߞߊ߲ߞߏ ߥߎ߬ߦߊ߲߬ߞߌ߬ߟߌ ߞߍ߫ ߊ߬ ߟߊ߫ ߞߊ߬ߝߊ ߞߣߐ߫ ߝߣߊ߫ ߡߍ߲ ߕߐ߯ ߞߏ߫: ߥߟߊ߬ߘߊ ߟߎ߬ ߞߊ߲ߟߐ߲ߘߐߦߊ ߝߘߏ߬ߓߊ߬ߡߊ ߞߊ߲߬، ߊ߬ߟߋ ߞߊ߬ ߞߊ߲ ߞߍ߫ ߣߊߡߎ߲߫ ߖߏ߮ ߟߎ߬ ߦߌ߬ߘߊ߬ߝߋ߲ ߠߋ߬ ߘߌ߫، ߊ߬ ߣߌ߫ ߟߊ߬ߡߌߣߌ߲، ߊ߬ ߣߌ߫ ߟߐ߲ߠߌ߲ߧߊ، ߊ߬ ߣߌ߫ ߥߘߋ߬ߥߘߋ߬ߟߌ ߡߙߌߦߊ ߟߎ߬.
ߛߊ߲ߡߊߞߎߟߎ߲ ߠߊ߫ ߓߏ߬ߙߌ߫ ߞߎߘߍߞߎߘߍߦߊ
߫ ߦߊߥߏ߲ߘߋ߲߫ ߕߍ ߛߊ߲ߡߊߞߎߟߎ߲ ߘߐ߫ (ߞߊߡߋߙߎ߳ߣ) ߏ߬ ߦߋ߫ ߞߎߘߍ߫ ߂.߀߆߅߈ ߠߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߃߸ߡߌ߬ߛߍ߲߬ ߄߅ ߟߋ߫ ߡߊ߬.
ߞߊ߲ߟߐ߲ߘߐߦߊ
ߊ߬ ߥߟߊ߬ߘߊ
ߞߊ߲ߟߐ߲ߘߐߦߊ ߥߟߊ߬ߘߊ ߦߋ߫ ߡߐ߰ߦߊ ߞߊ߲ ߞߊ߬ߙߊ߲ ߠߋ߬ ߘߌ߫، ߏ߬ ߞߘߐ ߟߋ߬ ߞߏ߫:
ߛߊ߲ߡߊߞߎߟߎ߲ ߠߊ߫ ߓߏ߬ߙߌ߫ ߞߎߘߍߞߎߘߍߦߊ
* ߞߐߣߊߞߙߌ߫ ߣߌ߫ ߘߎ߬ߓߊߦ ߕߍ ߛߊ߲ߡߊߞߎߟߎ߲ ߘߐ߫ (ߋߡߌߙߊߕߌ߫ ߞߙߎߝߊ ߸ߞߎߓߋߘߊ ߊߓߎߘߊߓߌ߫) ߏ߬ ߦߋ߫ ߞߎߘߍ߫ ߇.߀߄߃߀. ߇߃ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߉߸ߡߌ߬ߛߍ߲߬ ߁߄ ߟߋ߫ ߡߊ߬.
* ߞߐߣߊߞߙߌ߫ ߣߌ߫ ߕߊߦߌ߬ߟߊ߲ߘ ߥߟߊ߫ ߕߊߦߌߘߎ߯ ߕߍ ߛߊ߲ߡߊߞߎߟߎ߲ ߘߐ߫ (ߓߊ߲ߞߐߞ) ߏ߬ ߦߋ߫ ߞߎߘߍ߫ ߁߂.߃߀߇.߄߅ ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߁߄ ߸ߡߌ߬ߛߍ߲߬ ߅߈ ߠߋ߫ ߡߊ߬.
ߞߊ߲ߟߐ߲ߘߐߦߊ
ߞߊ߬ߙߊ߲/ ߞߘߐߟߐ߲ߘߐߦߊ
ߞߎߘߎ߲߫ ߝߌߟߊߣߊ߲ ߦߴߊ߬ ߡߊ߬ߞߏ ߘߏ߲߬ ߠߊ߫ ߞߊ߲ ߠߊߓߊ߯ߙߊ߫ ߢߊ ߢߊߛߌߝߊ ߟߋ߬ ߟߊ߫ ߞߎߡߊߘߋ߲ ߣߌ߫ ߞߎߡߦߊ ߛߏ߯ߙߏߣߍ߲߫ ߘߏ߫ ߟߎ߬ ߘߐ߫، ߊ߬ ߟߊߓߐ߫ ߢߊ ߣߴߊ߬ ߟߊߕߊ߯ ߢߊ ߸ ߞߘߐ ߡߊߟߐ߲ߣߍ߲ ߘߏ߫ ߛߐ߬ߘߐ߲߬ ߞߊ߲ߡߊ߬، ߞߊ߬ ߘߏ (ߢߊ߯ߡߌ߲) ߟߊߥߟߌ߬ ߞߵߊ߬ ߓߐ߫ ߞߎߡߊߘߋ߲ ߘߐ߫ ߸ ߘߏ ߡߍ߲ ߦߋ߫ ߣߊ߬ ߟߊ߫ ߞߎߡߊߘߋ߲߫ ߜߘߍ߫ ߛߏ߯ߙߏ߫ ߕߎߡߊ ߟߊ߫. ߞߎߘߎ߲ ߣߌ߲߬ ߧߋ߫ ߛߏ߯ߙߏ߫ ߟߊ߫ ߞߘߐߟߐ߲ߘߐߦߊ (ߏ߬ ߦߋ߫ ߞߎߡߊߘߋ߲ ߠߎ߬ ߞߘߐ ߥߟߊߥߟߊ߫ ߞߊ߬ߙߊ߲ ߣߴ ߊ߬ߟߎ߬ ߡߊߟߐ߲߫ ߞߊ߬ߙߊ߲ ߠߋ߬ ߘߌ߫) ߣߌ߫ ߞߎߡߦߊߟߐ߲ߘߐߦߊ ( ߏ߬ ߦߋ߫ ߞߎߡߦߊ ߞߘߐ߫ ߓߐߣߍ߲ߢߐ߲߰ߡߊ ߟߎ߬ ߢߊߛߌߝߊ ߟߋ߬ ߘߌ߫ ߸ ߊ߬ ߣߌ߫ ߝߐߢߊ ߜߘߍ߫ ߟߎ߬).
ߛߊ߲ߡߊߞߎߟߎ߲ ߠߊ߫ ߓߏ߬ߙߌ߫ ߞߎߘߍߞߎߘߍߦߊ
* ߞߐߣߊߞߙߌ߫ ߣߌ߫ ߕߏߞߌߦߏ߫ ߕߍ ߛߊ߲ߡߊߞߎߟߎ߲ ߘߐ߫ (ߗ߭ߊߔߐ߲߫ ߥߟߊ߫ ߣߌߔߐ߲߫) ߏ߬ ߦߋ߫ ߞߎߘߍ߫ ߁߄. ߂߆߃ ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߁߅߸ߡߌ߬ߛߍ߲߬ ߅ ߟߋ߫ ߡߊ߬.
ߞߊ߲ߟߐ߲ߘߐߦߊ
ߞߊ߲ߟߐ߲ߘߐߦߊ ߛߙߊߛߌ߰ ߢߊ ߜߘߍ߫
ߛߙߊߛߌ߰ ߢߊ ߜߘߍ߫ ߦߋ߫ ߞߊ߲ߟߐ߲ߘߐߦߊ ߟߊ߫ ߡߍ߲ ߣߌ߬ ߝߟߐߡߊ߲ ߏ߬ ߕߍ߫ ߞߋߟߋ߲ߘߌ߫ ߸ ߏ߬ ߟߋ:
ߛߊ߲ߡߊߞߎߟߎ߲ ߠߊ߫ ߓߏ߬ߙߌ߫ ߞߎߘߍߞߎߘߍߦߊ
* ߞߐߣߊߞߙߌ߫ ߣߌ߫ ߣߌߥߎߘߋߟߌ߫ ߕߍ ߛߊ߲ߡߊߞߎߟߎ߲ ߘߐ߫ (ߤߌ߲ߘߌ߫) ߏ߬ ߦߋ߫ ߞߎߘߍ߫ ߉.߀߅߆߆ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߁߀ ߸ߡߌ߬ߛߍ߲߬ ߈ ߠߋ߫ ߡߊ߬.
ߞߊ߲ߟߐ߲ߘߐߦߊ
ߛߙߊߛߌ߰ ߢߊ ߜߘߍ߫ ߝߣߊ߫
ߞߊ߲ߟߐ߲ߘߐߦߊ ߦߋ߫ ߊߘߡߊߘߋ߲ ߞߊ߲ ߓߍ߯ ߟߋ߬ ߞߊ߬ߙߊ߲߬ ߠߊ߫، ߞߊ߬ ߓߍ߲߬ ߞߊ߲߫ ߞߊ߬ߞߎߘߊߞߎߘߡߊ ߡߊ߬ ߸ ߡߍ߲ ߦߴߊ߬ ߘߐ߫، ߞߊ߲ߟߐ߲ߘߐߦߟߊ ߦߴߊ߬ ߡߊ߬ߞߏ ߘߏ߲߬ ߠߊ߫ ߞߊ߲ ߖߍ߬ߘߍ ߓߊߖߎ ߟߋ߬ ߟߊ߫، ߊ߬ ߘߴߊ߬ ߡߊ߬ߞߏ ߘߏ߲߬ ߊ߬ ߓߐߛߎ߲ ߣߴߊ߬ ߟߊߥߙߎߞߌ ߣߴߊ߬ ߛߏ߯ߙߏ߫ ߢߊ ߟߊ߫، ߏ߬ ߞߐ߫ ߸ ߞߊ߲ߟߐ߲ߘߐߦߟߊ ߘߌ߫ ߛߋ߫ ߞߊ߬ ߞߊ߲ ߠߎ߬ ߘߐ߬ߝߐ ߖߌ߬ߦߊ߬ߓߍ ߖߊ߬ߦߊ߬ ߸ ߊ߬ ߣߌ߫ ߞߊ߲߫ ߞߐߙߍߡߊ (ߓߊߘߋ߲ߡߊ) ߟߎ߬، ߊ߬ ߘߴߊ߬ߟߎ߬ ߟߊ߫ ߢߐ߲߮ ߡߊ߬ ߸ ߊ߬ߟߎ߫ ߘߍ߬ߣߍ߲߫ ߡߊ߲߬ߞߕߎ ߡߍ߲ ߠߊ߫ ߞߵߏ߬ ߘߊ߲߬ߠߊ߬ߕߍ߰، ߊ߬ ߣߌ߫ ߞߊ߬ ߓߊ߯ߙߊ ߟߎ߬ ߝߊ߰ߡߎ߲߬ ߸ ߞߊ߲ ߠߊ߫ ߓߍߓߊ߯ߦߊ ߦߋ߫ ߟߊ߲ߞߣߍߡߊ߫ ߡߍ߲ ߠߎ߫ ߛߐ߬ߘߐ߲߬ ߠߴߊ߬ ߘߐ߫، ߊ߬ ߣߴߊ߬ ߛߎ߮ ߟߊߛߌߦߊߦߊ ߌߞߏߡߌ߬ ߊ߲ ߢߊ ߦߴߏ߬ ߟߊ߬ ߢߊ ߡߍ߲ ߣߌ߲߬ ߓߌ߬، ߊ߬ ߕߏ߬ߢߊ ߟߊ߫ ߸ ߞߊ߲ߟߐ߲ߘߐߦߊ ߞߊ߬ߙߊ߲ ߦߴߊ߬ ߓߊ߲ߓߊ߲߫ ߠߊ߫ ߟߐ߲ߞߏ߫ ߛߌߟߊ ߟߋ߬ ߞߊ߲߬، ߊ߬ ߦߋ߫ ߖߊ߬ߕߋ߬ ߟߊ߫ ߡߐ߰ߦߊ ߟߐ߲ߞߏ ߟߐ߲ߠߌ߲ߧߊ ߘߏ߫ ߟߋ߬ ߘߌ߫، ߞߊ߬ߡߊߛߐ߬ߘߐ߲߬ ߸ ߞߊ߲ ߦߋ߫ ߟߐ߲ߠߌ߲ߧߊ ߛߎ߲ (ߝߌ߬ߛߌ) ߘߏ߫ ߟߋ߬ ߘߌ߫، ߤߊߟߌ߬ ߣߴߊ߬ ߡߊ߫ ߞߍ߫ ߊ߬ ߓߍ߯ ߘߐ߫ ߞߘߎ߬ߜߍߟߍ߲ ߘߌ߫ ߞߏ߬ߣߌ߲، ߞߊ߲ߟߐ߲ߘߐߦߊ ߦߋ߫ ߛߙߊߛߌ߰ ߟߊ߫ ߞߵߊ߬ ߞߍ߫ ߞߊ߲ߟߐ߲ߘߐߦߊ ߡߊ߲߬ߞߕߎ߬ߡߊ ߣߌ߫ ߞߊ߲ߟߐ߲ߘߐߦߊ ߓߐߛߎ߲ߟߐ߲ߘߐߦߊ ߟߋ߬ ߘߌ߫.
ߛߊ߲ߡߊߞߎߟߎ߲ ߠߊ߫ ߓߏ߬ߙߌ߫ ߞߎߘߍߞߎߘߍߦߊ
* ߞߐߣߊߞߙߌ߫ ߣߌ߫ ߓߐ߲߬ߓߊߦ ߕߍ ߛߊ߲ߡߊߞߎߟߎ߲ ߘߐ߫ (ߤߌ߲ߘߌ߫) ߏ߬ ߦߋ߫ ߞߎߘߍ߫ ߉.߀߂߈߅ ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߉߸ߡߌ߬ߛߍ߲߬ ߅߀ ߟߋ߫ ߡߊ߬.
ߞߊ߲ߟߐ߲ߘߐߦߊ
ߡߊ߲߬ߞߕߎ
ߞߎߘߎ߲߫ ߝߟߐߡߊ߲ ߘߐ߫ ߸ ߞߊ߲ߟߐ߲ߘߐߦߊ ߡߊ߲߬ߞߕߎ߬ߡߊ: ߏ߬ ߦߴߊ߬ ߡߊ߬ߞߏ ߘߏ߲߬ ߠߊ߫ ߞߊ߲ ߠߎ߬ ߛߍ߲߬ߛߍ߲ ߠߋ߬ ߟߊ߫ ߕߎ߬ߡߊ ߘߊ߲߬ߠߊ߬ߕߍ߰ߣߌ߲ ߞߘߐ߫، ߊ߬ ߘߌ߫ ߝߐߞߊ߲ ߛߏ߯ߙߏ ߢߊ ߞߊ߬ߙߊ߲߬، ߊ߬ ߣߌ߫ ߞߊ߲߫ ߞߎ߬ߙߎ߲߬ߘߎ ߣߴߊ߬ ߞߎߡߊߘߋ߲ ߠߎ߬، ߞߊ߲ߟߐ߲ߘߐߦߟߊ ߦߴߊ߬ ߡߊ߬ߞߏ ߘߏ߲߬ ߠߊ߫ ߞߎߡߊߞߊ߲ ߠߋ߬ ߟߊ߫ ߦߊ߲߬ ߸ ߊ߬ ߟߊ߫ ߞߊ߬ߙߊ߲ ߘߐ߫، ߞߏ߬ߣߌ߲߬ ߸ ߛߓߍߟߌ ߕߍ߫ ߘߋ߬، ߊ߬ ߘߴߊ߬ ߥߟߍߡߊߟߐ߫ ߞߊ߲߫ ߝߐߓߊ߮ ߟߎ߬ ߟߊ߫، ߊ߬ߟߎ߬ ߘߌ߫ ߞߎߡߴߊ߬ߟߎ߬ ߟߊ߫ ߞߊ߲ ߘߐ߫ ߝߐߟߌ߫ ߓߟߏߡߊ߬، ߊ߬ ߘߌ߫ ߏ߬ ߡߊ߬ߛߙߋ߫ ߡߊ߬ߛߙߋ ߡߊ߲߬ߕߏ߲߬ߕߍ߬ߟߊ߬ߞߊ ߘߐ߫ ߘߋ߬ߙߌ߬ ߞߍߣߍ߲߫ ߡߍ߲ ߠߊ߫.
ߛߊ߲ߡߊߞߎߟߎ߲ ߠߊ߫ ߓߏ߬ߙߌ߫ ߞߎߘߍߞߎߘߍߦߊ
* ߞߐߣߊߞߙߌ߫ ߣߌ߫ ߔߙߋߕߏߙߌߦߊ߫ ߕߍ ߛߊ߲ߡߊߞߎߟߎ߲ ߘߐ߫ (ߥߙߏ߬ߘߎ߰ ߊߝߙߌߞߌ߬) ߏ߬ ߦߋ߫ ߞߎߘߍ߫ ߆߀߀߀. ߅߃ ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߇߸ߡߌ߬ߛߍ߲߬ ߂߇ ߟߋ߫ ߡߊ߬.
* ߞߐߣߊߞߙߌ߫ ߣߌ߫ ߖ߭ߎߥߊߣߍߛߑߓߎߙߜ߭ ߕߍ ߛߊ߲ߡߊߞߎߟߎ߲ ߘߐ߫ (ߥߙߏ߬ߘߎ߰ ߊߝߙߌߞߌ߬ ߞߏߓߌߘߊ߫ ߝߌߟߊߣߊ߲) ߏ߬ ߦߋ߫ ߆߀߁߀. ߅߆ ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߇߸ߡߌ߬ߛߍ߲߬ ߃߁ ߟߋ߫ ߡߊ߬.
* ߞߐߣߊߞߙߌ߫ ߣߌ߫ ߞߐߣߊߞߙߌ߫ ߣߌ߫ ߊ߲ߕߊߣߊߣߊߙߌߝ߭ ߕߍ ߛߊ߲ߡߊߞߎߟߎ߲ ߘߐ߫ (ߡߘߊߞߊߛߌ߫) ߏ߬ ߦߋ߫ ߞߎߘߍ߫ ߇.߀߄߁߈ ߠߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߁߂ ߸ߡߌ߬ߛߍ߲߬ ߃߆ ߟߋ߫ ߡߊ߬ ߜߐߞߎ߫.
* ߞߐߣߊߞߙߌ߫ ߣߌ߫ ߖߊ߬ߞߊߙߌߕߊ ߕߍ ߛߊ߲ߡߊߞߎߟߎ߲ ߘߐ߫(ߍ߲ߘߣߏߛߌ߫) ߏ߬ ߦߋ߫ ߞߎߘߍ߫ ߁߃.߄߆߁ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߁߄ ߸ߡߌ߬ߛߍ߲߬ ߁߄ ߠߋ߫ ߡߊ߬.
* ߞߐߣߊߞߙߌ߫ ߣߌ߫ ߞߊߕߑߡߊ߲ߘߎ߯ ߕߍ ߛߊ߲ߡߊߞߎߟߎ߲ ߘߐ߫ (ߣߍߔߊߟߌ߬) ߏ߬ ߦߋ߫ ߞߎߘߍ߫ ߁߀߃߆߉ ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߁߃ ߸ߡߌ߬ߛߍ߲߬ ߂߂ ߟߋ߫ ߡߊ߬.
* ߞߐߣߊߞߙߌ߫ ߣߌ߫ ߣߌߞߏߛߌ߫ ߕߍ ߛߊ߲ߡߊߞߎߟߎ߲ ߘߐ߫ (ߛߌߔߙߎ߬) ߏ߬ ߦߋ߫ ߞߎߘߍ߫ ߅.߀߅߃߅ ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߁߃ ߸߃߀ ߟߋ߫ ߡߊ߬.
* ߞߐߣߊߞߙߌ߫ ߣߌ߫ ߞߏߟߏ߲ߓߏ߫ ߕߍ ߛߊ߲ߡߊߞߎߟߎ߲ ߕߍ ߛߊ߲ߡߊߞߎߟߎ߲ ߘߐ߫ (ߛߋߦߌߟߊ߲߫) ߏ߬ ߦߋ߫ ߞߎߘߍ߫ ߁߀߂߅߂ ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߁߁ ߸ߡߌ߬ߛߍ߲߬ ߂߃ ߠߋ߫ ߡߊ߬ ߲
* ߞߐߣߊߞߙߌ߫ ߣߌ߫ ߞߊ߬ߙߊߛ߭ߌ߬ ߕߍ ߛߊ߲ߡߊߞߎߟߎ߲ ߘߐ߫ (ߔߊߞߑߛߌߕߊ߲߫) ߏ߬ ߦߋ߫ ߞߎߘߍ߫ ߈.߀߆߃߇ߟߋ߬ ߟߋ߬ ߘߌ߫ ߸ߏ߬ ߓߏ߬ߙߌ ߦߋ߫ ߓߍ߲߬ ߠߊ߫ ߕߎ߬ߡߊ߬ߙߋ߲߬ ߉߸ߡߌ߬ߛߍ߲߬ ߈ ߠߋ߫ ߡߊ߬. ߦߌߟߡߊ:ߛߊ߲ߡߊߞߎߟߎ߲
ߞߊ߲ߟߐ߲ߘߐߦߊ
ߞߊ߲ߟߐ߲ߘߐߦߟߊ
ߟߐ߬ߦߙߐ߬ߓߊ ߟߋ߬ ߞߊ߲ߟߐ߲ߘߐߦߟߊ ߓߟߏ߫ ߡߐ߰ߦߊ ߘߍ߭ ߞߣߐ߫ ߞߊ߲ ߝߊ߰ߡߎ߲߬ߧߊ ߘߐ߫، ߊ߬ ߦߴߏ߬ ߢߊ ߞߋߟߋ߲߫ ߠߋ߬ ߡߊ߬ ߸ ߡߐ߰ߦߊ ߛߏߡߐ߯ߦߊ ߞߍ߬ߙߍ߲߬ߘߍ ߝߘߏ߬ߓߊ߬ߡߊ ߘߐ߫.
ߢߌ߲߬ ߠߎ߬ ߝߟߍ߫
ߞߊ߲ߞߊߒߞߋߦߊ
ߞߊ߲ߞߊ߲ߞߋߦߊ ߦߌߟߡߊ:ߟߐ߲ߞߏ ߦߌߟߡߊ:ߞߊ߲ߟߐ߲ߘߐߦߊ ߦߌߟߡߊ:ߞߊ߲ߞߊߒߞߋߦߊ ߦߌߟߡߊ:ߞߊ߲ߞߊ߲ߞߋߦߊ
ߓߊߕߍ߫ ߣߝߊ߬ߖߌ߫
ߓߊߕߍ߫ ߣߝߊ߬ߖߌ߬, ߦߋ߫ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߸ ߡߍ߲ ߛߌ߰ߣߍ߲߫ ߞߎߘߍ߫ ߃߅ ߟߊ߫ ߞߊ߲ߞߊ߲߫ ߞߐ߰ߘߎ߮ ߘߐ߫ ߖߌ߬ߣߍ߬ ߞߊ߲ߓߍ߲ ߞߣߐ߫.
ߞߝߊ߬ ߛߓߍ
߁- ߘߋ߲ߣߍ߲߫ ߞߝߊ ߟߎ߬: ߏ߬ ߞߍߞߌߦߊ ߦߴߊ߬ ߘߊ߲߬ߠߊ߫ ߟߋ߬.
߃- ߟߐ߲ߠߌ߲ߧߊ߫ ߞߝߊ ߥߟߊ߫ ߛߋߞߏߦߊ ߘߏ߫ ߡߊߞߊ߬ߙߊ߲ ߤߊߡߊ߲ߕߍ߫ ߟߐ߲ߞߏ ߘߏ߫ ߡߊߟߐ߲ ( ߝߊ߬ߛߊߙߌ).
ߛߏ߬ߦߌ߬ߟߊ߬ ߦߋ߫ ߓߊߕߍ߫ ߣߝߊ߬ߖߌ߫ ߡߊ߬ߙߊ ߟߋ߬ ߘߐ߫
ߛߏ߬ߦߌ߬ߟߊ߬ ߦߋ߫ ߓߊߕߍ߫ ߣߝߊ߬ߖߌ߫ ߡߊ߬ߙߊ ߟߋ߬ ߘߐ߫ ߞߊ߲ߞߊ߲߫.
ߞߝߊ߬ ߛߓߍ
ߟߐ߲ߠߌ߲ߧߊ߫ ߞߝߊ